লো - অসমীয়া ৱিকিপিডিয়া\nলোৰ বৰ্ণালী ৰেখা\nধূসৰ ৰঙৰ চিকমিকিয়া ধাতু\nপৰ্যাবৃত্ত তালিকাত লো\nমেংগানিজ ← লো → ক'বাল্ট\nমান আনৱিক ভৰ (±) (Ar)\n1811 কে (1538 °ছে, 2800 °ফা)\n3134 কে (2862 °ছে, 5182 °ফা)\nঘনত্ব কক্ষ তাপমানৰ ওচৰত\nজলীয় অৱস্থাত, m.p.ত\nলো (ইংৰাজী: Iron) হৈছে এটা মৌলিক পদাৰ্থ যাৰ পাৰমাণবিক সংখ্যা ২৬ আৰু ৰাসায়নিক সংকেত Fe। ই এক প্ৰকাৰৰ ধাতু। ধাতুসমূহৰ ভিতৰত প্ৰাচুৰ্যৰ দিশত প্ৰকৃতিত এলুমিনিয়ামৰ পিছতেই লো দ্বিতীয় স্থানত আছে। প্ৰকৃতিত বিশুদ্ধ লো বিৰল, ইয়াক সদায় অন্য ধাতুৰ সৈতে মিশ্ৰ ৰূপতহে পোৱা যায়।\nবিশুদ্ধ লো জলীয়বাষ্পৰ উপস্থিতিত বায়ুমণ্ডলীয় অক্সিজেনৰ লগত ৰাসায়নিক বিক্ৰিয়া কৰি জলীয় ফেৰিক অক্সাইড (মামৰ) নামৰ পদাৰ্থলৈ পৰিণত হয়,\nজৈবিক ভূমিকা[সম্পাদনা কৰক]\nলো সচৰাচৰ নিৰ্মাণ কাৰ্যত ব্যৱহাৰ কৰা হয়।\n↑ Ram, R. S.; Bernath, P. F. (2003). "Fourier transform emission spectroscopy of the g4Δ-a4Δ system of FeCl". Journal of Molecular Spectroscopy খণ্ড 221 (2): 261. doi:10.1016/S0022-2852(03)00225-X. http://bernath.uwaterloo.ca/media/266.pdf.\n↑ Demazeau, G.; Buffat, B.; Pouchard, M.; Hagenmuller, P. (1982). "Recent developments in the field of high oxidation states of transition elements in oxides stabilization of Six-coordinated Iron(V)". Zeitschrift für anorganische und allgemeine Chemie খণ্ড 491: 60. doi:10.1002/zaac.19824910109.\n"https://as.wikipedia.org/w/index.php?title=লো&oldid=236375"ৰ পৰা অনা হৈছে


india-ppf-sukanya-samridhi-yojna-know-about-these-5-best-government-saving-schemes-to-get-seven-point-six-percent-guaranteed-return-check-details– News18 Assam\nBest Saving Schemes: সঞ্চয়ৰ চিন্তা-চৰ্চা কৰিছে নেকি? ৭.৬% লৈকে নিশ্চিত ৰিটাৰ্ণ প্ৰদান কৰি আছে এই ৫খন চৰকাৰী সঞ্চয় আঁচনিয়ে ! জানি লওক\n(Income Tax Act 80C) আয়কৰ আইনৰ ৮০c ধাৰাৰ অধীনত আপুনি পিপিএফ, (PPF) ইপিএফ, (EPF) এলআইচি প্ৰিমিয়াম, (LIC PREMIUM) সুকন্যা সমৃদ্ধি যোজনা (SUKANYA SAMRIDHI YOJNA) আদিত বিনিয়োগ কৰি লাভ কৰিব পাৰে কৰ লাভালাভ (Tax Benefit)\nদেশৰ নাগৰিকসকলৰ মাজত বিনিয়োগৰ অভ্যাস (INVESTMENT HABIT) বৃদ্ধি কৰিবলৈ কেন্দ্ৰীয় চৰকাৰে ১২খনৰো অধিক সঞ্চয় (SAVINGS) আৰু পেঞ্চন আঁচনি (PENSION SCHEME) আৰম্ভ কৰিছে, য'ত বিনিয়োগ কৰি আপুনি নিশ্চিত ৰিটাৰ্ণ লাভ কৰিব পাৰে । চৰকাৰৰ দ্বাৰা জাৰি কৰাৰ বাবে এই আঁচনিসমূহক চিন্তাৰ কোনো কাৰণ নাই অৰ্থাৎ ইয়াত বিনিয়োগকাৰীৰ জমা ধন মাৰ যোৱাৰ কোনো আশংকাও নাই । একে সময়তে ইয়াত বিনিয়োগ কৰি আপুনি কৰ লাভালাভো পাব পাৰে ।\n(Income Tax Act 80C) আয়কৰ আইনৰ ৮০c ধাৰাৰ অধীনত আপুনি পিপিএফ, (PPF) ইপিএফ, (EPF) এলআইচি প্ৰিমিয়াম, (LIC PREMIUM) সুকন্যা সমৃদ্ধি যোজনা (SUKANYA SAMRIDHI YOJNA), ৰাষ্ট্ৰীয় সঞ্চয় প্ৰমাণপত্ৰ (NSC), জ্যেষ্ঠ নাগৰিক সঞ্চয় আঁচনি (SCSS), ইউলিপ (ULIP), কৰ সঞ্চয় এফডি আদিত বিনিয়োগ কৰি ষ্টাম্প শুল্ক আৰু সম্পত্তি ক্ৰয় পঞ্জীয়ন মাচুলৰ ওপৰত কৰ লাভ প্ৰাপ্ত কৰিব পাৰিব । লগতে বছৰি ৭.৬% লৈকে নিশ্চিত ৰিটাৰ্ণৰ বাবে এই ৫খনেই হৈছে সৰ্বশ্ৰেষ্ঠ চৰকাৰী সঞ্চয় আঁচনি...\n১.সুকন্যা সমৃদ্ধি যোজনা (SUKANYA SAMRIDHI YOJNA) -\nকেন্দ্ৰীয় চৰকাৰে কন্যা সন্তানৰ ভৱিষ্যত উন্নত কৰিবলৈ এই আঁচনিখন তৈয়াৰ কৰিছে । এই আঁচনিৰ অধীনত কৰা বিনিয়োগক আয়কৰৰ ধাৰা ৮০cৰ অধীনত ৰেহাই দিয়া হৈছে। সুকন্যা সমৃদ্ধি যোজনাৰ একাউণ্ট মাত্ৰ ২৫০ টকাৰে খুলিব পৰা যায়। অৰ্থাৎ আপুনি প্ৰতিদিনে ১ টকা সঞ্চয় কৰিলেও এই আঁচনিৰ লাভ উঠাব পাৰিব । ইয়াত ৭.৬ শতাংশ হাৰত সুত পৰিশোধ কৰা হয় । ইয়াৰ দ্বাৰা কন্যা শিশুৰ উচ্চ শিক্ষা ব্যয়ৰ বাবে ৫০ শতাংশলৈকে ধন উলিয়াব পৰা যায় । এই আঁচনি এগৰাকী ছোৱালীৰ ২১ বছৰলৈ কৰা হয় বা তেওঁলোকৰ বিবাহৰ পূৰ্বলৈ কৰা হয় ।\n২.ৰাজহুৱা ভৱিষ্য নিধি (PPF) -\nৰাজহুৱা ভৱিষ্য নিধি (পিপিএফ) হৈছে ভাৰতত উপলব্ধ আটাইতকৈ জনপ্ৰিয় দীৰ্ঘম্যাদী বিনিয়োগৰ আঁচনি । পিপিএফৰ আটাইতকৈ ডাঙৰ সুবিধাটোৱে হৈছে যে ই নিশ্চিত কৰ-মুক্ত ৰিটাৰ্ণ প্ৰদান কৰে, যিটো আপুনি এনপিএছ, মিউচুৱেল ফাণ্ডৰ দৰে অন্যান্য দীৰ্ঘম্যাদী বিনিয়োগ আঁচনিবোৰত লাভ নকৰিব । পিপিএফত প্ৰতি বছৰে ১.৫ লাখ টকালৈকে বিনিয়োগৰ ওপৰত আয়কৰ আইনৰ ধাৰা ৮০c ৰ অধীনত কৰ ৰেহাই প্ৰদান কৰা আছে। পিপিএফত উপাৰ্জন কৰা সুত আৰু মুলধন দুয়োটাৰে পৰিমাণৰ ওপৰত কৰ ৰেহাই দিয়া হয় । গ্ৰাহকসকলে পিপিএফ একাউণ্টত উপযুক্ত সুতৰ হাৰত ঋণো লাভ কৰিব পাৰে। এয়া বিশেষকৈ সেইসকলৰ বাবে অধিক লাভজনক যিসকলে চুটিম্যাদী ঋণৰ বাবে আবেদন কৰিব বিচাৰে । ইপিএফঅ'ৰ দ্বাৰা অন্তৰ্ভূক্ত নোহোৱা স্ব-নিযুক্ত পেছাদাৰী আৰু কৰ্মচাৰীসকলৰ বাবে পিপিএফ হৈছে আটাইতকৈ উপযুক্ত বিকল্প।\n৩.জ্যেষ্ঠ নাগৰিক সঞ্চয় আঁচনি (SCSS)-\nজ্যেষ্ঠ নাগৰিক সংৰক্ষণ আঁচনিৰ অধীনত বৃদ্ধ নাগৰিকসকলে ৫ বছৰলৈকে ধন জমা কৰিব পাৰে আৰু পৰিপক্কতাৰ ম্যাদ সম্পূৰ্ণ হোৱাৰ পিছতো ৩ বছৰৰ বাবে ইয়াৰ ম্যাদ বৃদ্ধি কৰিব পাৰে । এই আঁচনিত জ্যেষ্ঠ নাগৰিকসকলে ৭.৪% সুত লাভ কৰে । প্ৰতি তৃতীয় মাহত ইয়াৰ সুত উপলব্ধ হয় | ৬০ বছৰৰ অধিক বয়সৰ লোকসকলে ইয়াত ১০০০ টকাৰ পৰা ১৫ লাখ টকালৈ জমা কৰিব পাৰে । এই আঁচনিখনে ধন জমা কৰা লোকসকলক আয়কৰ আইনৰ ধাৰা ৮০cৰ অধীনত কৰ ৰেহাইৰ লাভালাভ প্ৰদান কৰা হয় । এই আঁচনিখনে ম্যাদৰ সময়ৰ পূৰ্বে অৰ্থাৎ ৫ বছৰৰ পূৰ্বে একাউণ্ট বন্ধ কৰিলে পেনাল্টী আৰোপ কৰা হয়, যি মূখ্য ধনৰ ৌ% ৰ পৰা ১.৫% হ'ব পাৰে।\n৪. বেংক ফিক্সড ডিপোজিট (BANK FD)\nদেশৰ প্ৰায় প্ৰতিটো বেংকে জ্যেষ্ঠ নাগৰিকসকলৰ বাবে বিশেষ এফডি আঁচনি চলাই আছে। য'ত জ্যেষ্ঠ নাগৰিকসকলে সাধাৰণ গ্ৰাহকতকৈ কমেও ০.৫% অধিক সুত লাভ কৰে। একাংশ ব্যক্তিগত বেংকে ১%লৈ অধিক সুত পৰিশোধ কৰে। গ্ৰাহকসকলে বেংকত ন্যূনতম ৭ দিনৰ পৰা ১০ বছৰৰ বাবে এফডি কৰিব পাৰে। বেংকে ১ বছৰৰ তলৰ এফডিত প্ৰায় ৪% সুত প্ৰদান কৰে, ৫ বছৰীয়া এফডিত গড় ৫.৫% ৰ পৰা ৬% সুত প্ৰদান কৰে । অন্যহাতে কিছুমান ব্যক্তিগত বেংকে আৰু সৰু বিত্তীয় বেংকে এফডিৰ ওপৰত ৮% লৈকে সুত প্ৰদান কৰে। বেংক এফডিৰ ওপৰত সুত আপুনি বিচৰিলে প্ৰতি মাহে ল'ব পাৰে ।\n৫. ৰাষ্ট্ৰীয় সঞ্চয় প্ৰমাণপত্ৰ (NSC) -\nৰাষ্ট্ৰীয় সঞ্চয় প্ৰমাণপত্ৰ (এনএছচি)ত ৫ বছৰৰ বাবে বিনিয়োগ কৰিলে জমাকাৰীসকলে নিশ্চিত ৰিটাৰ্ণ লাভ কৰে। এনএছচিয়ে বৰ্তমানে বছৰি ৬.৮% হাৰত সুত লাভ প্ৰদান কৰি আছে, যি পৰিপক্কতা সম্পূৰ্ণ হোৱাৰ পিছত উপলব্ধ | কিন্তু ইয়াৰ ওপৰত লাভ কৰিবলগীয়া ৰিটাৰ্ণবোৰ বাৰ্ষিকভাৱে চক্ৰবৃদ্ধি সুতৰ ওপৰত গণনা কৰা হয়। যাতে যিসকলে ইয়াত বিনিয়োগ কৰে তেওঁলোকে অত্যাধিক ৰিটাৰ্ণ লাভ কৰে। অৱশ্যে, ম্যাদ ওকলাৰ পাচত লাভ কৰা ধনৰ পৰিমাণৰ ওপৰত কৰ প্ৰযোজ্য হয় । অৱশ্যে, যদি আপুনি সুতৰ ধনখিনিক পুনৰ বিনিয়োগ কৰে তেন্তে ই কৰ মুক্ত হৈ পৰে । ইয়াত আপুনি ন্যূনতম ১০০০ টকা জমা কৰিব পাৰে ।\nFirst published: March 16, 2021, 12:42 PM IST


ঠিকাভিত্তিক কৰ্মচাৰীৰ আন্দোলনত স্তব্ধ ৰাজ্যৰ গ্ৰামোন্নয়ন বিভাগ ! বিগত ১১ দিনৰ পৰা কৰ্মবিৰতি ৰাজ্যৰ ৮ হাজাৰ ঠিকাভিত্তিক কৰ্মচাৰীৰ ...– News18 assam\nঠিকাভিত্তিক কৰ্মচাৰীৰ আন্দোলনত স্তব্ধ ৰাজ্যৰ গ্ৰামোন্নয়ন বিভাগ ! বিগত ১১ দিনৰ পৰা কৰ্মবিৰতি ৰাজ্যৰ ৮ হাজাৰ ঠিকাভিত্তিক কৰ্মচাৰীৰ ...\nঠিকাভিত্তিক কৰ্মচাৰীৰ আন্দোলনত স্তব্ধ ৰাজ্যৰ পঞ্চায়ত আৰু গ্ৰামোন্নয়ন বিভাগ । যোৱা ১১ দিনৰ পৰা কৰ্মবিৰতিত ৰাজ্যৰ ৮ হাজাৰ ঠিকাভিত্তিক কৰ্মচাৰী ।\nLast Updated : February 11, 2022, 14:23 IST\nঠিকাভিত্তিক কৰ্মচাৰীৰ আন্দোলনত স্তব্ধ ৰাজ্যৰ পঞ্চায়ত আৰু গ্ৰামোন্নয়ন বিভাগ । যোৱা ১১ দিনৰ পৰা কৰ্মবিৰতিত ৰাজ্যৰ ৮ হাজাৰ ঠিকাভিত্তিক কৰ্মচাৰী । ৰাজ্যৰ জিলাই জিলাই যোৱা ১ ফেব্ৰুৱাৰীৰ পৰা চলিছে অসম চৰকাৰৰ পঞ্চায়ত আৰু গ্ৰামোন্নয়ন বিভাগৰ ঠিকাভিত্তিক কৰ্মচাৰী পৰিষদৰ আন্দোলন ।\nৰাজ্যৰ আন জিলাৰ সমান্তৰালভাৱে হাইলাকান্দি জিলাতো ৰাজ্যৰ পঞ্চায়ত আৰু গ্ৰামোন্নয়ন বিভাগত ২০১০ চনৰ পৰা কৰ্মৰত ঠিকাভিত্তিত কৰ্মচাৰী সকলে যোৱা ১ ফেব্ৰুৱাৰীৰ পৰা পালন কৰিছে কৰ্মবিৰতি । জিলাৰ বিভিন্ন উন্নয়ন খণ্ডত আন্দোলন কৰাৰ পিছতে আজি স্থানীয় জিলা পৰিষদ কাৰ্যালয়ত জিলাৰ দুই শতাধিক কৰ্মী একত্ৰিত হৈ পালন কৰে অৱস্থান ধৰ্মঘট । বৃহস্পতিবাৰে ৰাজ্য চৰকাৰৰ ফালৰ পৰা এই কৰ্মচাৰী সকলোৰ সৈতে প্ৰাথমিক পৰ্যায়ত আলোচনাত বহিলেও ওলোৱা নাই কোনো সমাধান সূত্ৰ ।\nউল্লেখযোগ্য যে, এইসকল কৰ্মচাৰীয়ে সম দৰমহা, চাকৰি নিশ্চিত কৰণ, চৰকাৰী অন্যান্য বিভাগত কৰ্মৰত ঠিকাভিত্তিক কৰ্মচাৰীৰ দৰে সা-সুবিধা প্ৰদান, বছৰি দৰমহা বৃদ্ধিৰ দাবীৰে বহুদিনৰ পৰা চৰকাৰৰ ওচৰত দাবী জনাই আহিছে । কিন্তু এই পৰ্যন্ত কোনো সুদুত্তৰ নোপোৱাত এইদৰে কাৰ্যালয়ৰ সন্মুখত প্ৰতিগৰাকী কৰ্মচাৰীয়ে কৰ্মবিৰতি ঘোষণা কৰিছে । লগতে অনতি পলমে এই ক্ষেত্ৰত চৰকাৰে পদক্ষেপ গ্ৰহণ নকৰিলে আগন্তুক সময়তে এই আন্দোলন অধিক শক্তিশালী হ’ব বুলি হুংকাৰ প্ৰদান কৰিছে ঠিকাভিত্তিক কৰ্মচাৰী সকলে ।\nFirst published: February 11, 2022, 14:23 IST


Tonact Tg - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tonact Tg in Assamese\nTonact Tg के प्रकार चुनें\nTonact TG 20 Tablet Tonact TG Tablet\nmember can buy this for ₹210.24\nTonact Tg की जानकारी\nTonact Tg ৰ লাভ আৰু ব্যৱহাৰসমূহ- Tonact Tg Benefits & Uses in Assamese- Tonact Tg ar laabh aaru byavaharsamuh\nTonact Tg ৰ পালি আৰু সেয়া কেনেদৰে ল'ব- Tonact Tg Dosage & How to Take in Assamese - Tonact Tg ar paali aaru xeya kenedore lobo\nTonact Tg ৰ পাৰ্শ্চক্ৰিয়াসমূহ- Tonact Tg Side Effects in Assamese- Tonact Tg ar parshwakriyasamuh\nTonact Tg সংক্ৰান্ত সতৰ্কতাবাণীসমূহ- Tonact Tg Related Warnings in Assamese- Tonact Tg xonkranta xatarkatabanisamuh\nঅইন দৰৱৰ সৈতে Tonact Tgৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tonact Tg with Other Drugs in Assamese- Oinor xoite Tonact Tg ar gurutor kriya-pratikriya\nTonact Tg মতভেদসমূহ- Tonact Tg Contraindications in Assamese- Tonact Tg nishedhsamuh\nTonact Tg ৰ বিষয়ে সততে সোধা প্ৰশ্নসমূহ- Frequently asked Questions about Tonact Tg in Assamese- Tonact Tg ar bikhoye satate xodha prashnasamuh\nখাদ্য আৰু মদৰ সৈতে Tonact Tg ক্ৰিয়া-প্ৰতিক্ৰিয়া- Tonact Tg Interactions with Food and Alcohol in Assamese- khadya aaru modor xoite Tonact Tg kriya-pratikriya\nTonact Tg ৰ লাভ আৰু ব্যৱহাৰসমূহ - Tonact Tg Benefits & Uses in Assamese - Tonact Tg ar laabh aaru byavaharsamuh\nTonact Tg তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTonact Tg ৰ পালি আৰু সেয়া কেনেদৰে ল'ব - Tonact Tg Dosage & How to Take in Assamese - Tonact Tg ar paali aaru xeya kenedore lobo\nTonact Tg-ৰ উপাদানসমূহ - Tonact Tg Active Ingredients in Assamese - Tonact Tg-ar upadaansamuh\nTonact Tg ৰ পাৰ্শ্চক্ৰিয়াসমূহ - Tonact Tg Side Effects in Assamese - Tonact Tg ar parshwakriyasamuh\nগৱেষণাৰ ভিত্তিত, Tonact Tg ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTonact Tg সংক্ৰান্ত সতৰ্কতাবাণীসমূহ - Tonact Tg Related Warnings in Assamese - Tonact Tg xonkranta xatarkatabanisamuh\nTonact Tg-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Tonact Tg ৰ সুৰক্ষাৰ বিষয়ে কোনো গৱেষনা কৰা হোৱা নাই। গতিকে, Tonact Tg টো গৰ্ভাবস্থাৰ সময়ত সুৰক্ষিত হয় নে নহয় সেয়া কব নোৱাৰি।\nTonact Tg-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Tonact Tg ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Tonact Tg কি প্ৰভাৱ দেখা গৈছে?\nTonact Tg গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Tonact Tg কি প্ৰভাৱ দেখা গৈছে?\nTonact Tg গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Tonact Tg ৰ কি প্ৰভাৱ দেখা গৈছে?\nTonact Tgৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Tonact Tgৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tonact Tg with Other Drugs in Assamese - Oinor xoite Tonact Tg ar gurutor kriya-pratikriya\nTonact Tg তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTonact Tg মতভেদসমূহ - Tonact Tg Contraindications in Assamese - Tonact Tg nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tonact Tg লোৱা অনুচিত যাতে -\nTonact Tg ৰ বিষয়ে সততে সোধা প্ৰশ্নসমূহ - Frequently asked Questions about Tonact Tg in Assamese - Tonact Tg ar bikhoye satate xodha prashnasamuh\nএই Tonact Tg-এ অভ্য়াস বা নিচাৰ সৃষ্টি কৰে নেকি?\nনহয়, Tonact Tg আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি Tonact Tg লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ Tonact Tg লোৱাটো নিৰাপদ।\nমানসিক ৰোগৰ চিকিত্সাৰ বাবে Tonact Tg লৈ কোনো লাভ নাই।\nখাদ্য আৰু মদৰ সৈতে Tonact Tg ক্ৰিয়া-প্ৰতিক্ৰিয়া - Tonact Tg Interactions with Food and Alcohol in Assamese - khadya aaru modor xoite Tonact Tg kriya-pratikriya\nখাদ্য আৰু Tonact Tgৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Tonact Tgয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Tonact Tgৰ মাজৰ প্ৰতিক্ৰিয়া\nTonact Tgৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nTonact Tg ৰ অনুকল্প - Substitutes for Tonact Tg in Assamese\nStayHappi Atorvastatin + Fenofibrate Tablet खरीदें\nAtorcia TG खरीदें\nTonact Tg ৰ মূল্য আৰু পেকৰ চাইজ - Tonact Tg Price and Pack Size in Assamese - Tonact Tg ar mulya aaru pakor size\nTonact TG 20 Tablet ₹221.3 खरीदें\nTonact TG Tablet ₹326.6 खरीदें\nআপুনি বা আপোনাৰ পৰিয়ালৰ কোনোবাই Tonact Tg লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tonact Tg ব্যৱহাৰ কৰিছিল নেকি?\nআপুনি কিমান পৰিমাণে Tonact Tg সেৱন কৰিছিল?\nআপুনি Tonact Tg ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tonact Tg সেৱন কৰে?


য়াজিদি - অসমীয়া ৱিকিপিডিয়া\nইৰাক আৰু ছিৰিয়াৰ সীমান্তত চিনজাৰ পৰ্বত (mountain of Sinjar)ত য়াজিদিসকল, ১৯২০ৰ দশকত\n20,000 (18,000 in Tbilisi)\nArabic and Kurdish (Latin)\nয়াজিদি (ইংৰাজী: Yazidi) কূৰ্দিছ আৰু আৰবী ভাষী এটা জাতি। এওঁলোক জ'ৰ'ষ্ট্ৰীয়ানিজম (Zoroastrianism) আৰু মেছ'পটেমিয়াৰ প্ৰাচীন ধৰ্মসমূহৰ সৈতে মিল থকা এক ধৰ্মবিশ্বাসী লোক। তেওঁলোকৰ প্ৰধান বসতিস্থল উত্তৰ ইৰাকৰ 'Nineveh Province' অঞ্চল। ইয়াৰ উপৰিও আৰ্মেনিয়া, জৰ্জিয়া আৰু ছিৰিয়াত থকা এই জাতিৰ লোকসকলে ইউৰোপৰ বিভিন্ন অঞ্চললৈ প্ৰব্ৰজন কৰাৰ ফলত এই অঞ্চলবোৰত তেওঁলোকৰ সংখ্যা হ্ৰাস পাইছে।\n4 ভৌগোলিক বিস্তাৰ\n5 শেহতীয়া ঘটনা\nঐতিহাসিকভাৱে য়াজিদিসকল বৰ্তমানৰ ইৰাক, ছিৰিয়া আৰু তুৰ্কীত বাস কৰিছিল। তদুপৰি আৰ্মেনিয়া আৰু জৰ্জিয়াতো এই ধৰ্মাৱলম্বী বহুলোক বাস কৰিছিল। অৱশ্যে বিংশ শতিকাৰ বিভিন্ন হিংসাত্মক ঘটনাই তেওঁলোকৰ আন্তঃগাঁথনিত যথেষ্ট বিৰূপ প্ৰভাৱ পেলায় আৰু বহু অঞ্চলৰ পৰা প্ৰব্ৰজন বৃদ্ধি পায়। ইয়াৰ ফলত তেওঁলোকৰ প্ৰকৃত জনসংখ্যাৰ সম্পৰ্কে কোনো বিশ্বাসযোগ্য তথ্য পোৱা নাযায়।\nয়াজিদিসকল প্ৰধানকৈ কূৰ্দিছ ভাষী। তেওঁলোকৰ ধৰ্ম ইৰাণী ধৰ্মসমূহৰ এটা আৰু ই মেছ'পটেমিয়াৰ ধৰ্মীয় বিশ্বাস তথা খ্ৰীষ্টান আৰু ইছলাম ধৰ্মৰ বিভিন্ন উপাদানৰ সানমিহলি হৈ গঠন হোৱা। কূৰ্দিছৰ লগতে য়াজিদিসকলৰ বহুতেই আৰবী ভাষা ব্যৱহাৰ কৰে। তেওঁলোকৰ প্ৰধান তীৰ্থস্থান হৈছে মছুল (Mosul) ৰ উত্তৰ-পূবত থকা লালিছ (Lalish) নামৰ অঞ্চলটো।\nয়াজিদিসকলে ঈশ্বৰক পৃথিৱীৰ স্ৰষ্টা জ্ঞান কৰে। ঈশ্বৰৰ অধীনত সাতগৰাকী দেৱী ("holy beings" or angels) এ পৃথিৱীৰ চোৱাচিতা কৰে বুলি ধাৰণা কৰা হয়। ইয়াৰে এগৰাকী হৈছে মেলেক টাওছ (Melek Taus) যাক ময়ূৰ দেৱী ("Peacock Angel") বুলি কোৱা হয়।\nয়াজিদিসকলৰ সৰহসংখ্যকেই ইৰাকত বাস কৰে। ইৰকৰ জনসংখ্যাৰ সংখ্যলঘুসকলৰ ভিতৰত য়াজিদিসকল অন্যতম। এওঁলোকৰ বৰ্তমানৰ জনসংখ্যা ৭০,০০০-৫০০,০০০ বুলি অনুমান কৰা হয়। তেওঁলোক প্ৰধানকৈ উত্তৰ ইৰাকৰ Neneveh province ত বসবাস কৰে। শ্বেখান (Shekhan), উত্তৰ-পূব মছুল ( Mosul) আৰু চিনজাৰ (Sinjar) এওঁলোকৰ সংখ্যা অধিক। বিংশশতিকাত চিনজাৰবাসীসকলৰ সৈতে শ্বেখানবাসী য়াজিদিসকলে ক্ষমতাৰ বাবে যুঁজ দিবগীয়াত পৰে। ২০০৩ চনত আৰম্ভ হোৱা ইৰাক যুদ্ধ আৰু ছাদ্দাম হুছেইনৰ পতনৰ পিছৰ পৰা য়াজিদিসকল নানা সংকটৰ সন্মুখীন হৈছে আৰু তেওঁলোকৰ সমগ্ৰ আন্তঃগাঁথনিৰ বিস্তৰ পৰিৱৰ্ত্তন সাধন হৈছে।\nশেহতীয়া ঘটনা[সম্পাদনা কৰক]\nইৰাক যুদ্ধৰ আৰম্ভণিৰ পিছত ২০০৭ চনৰ আগষ্টত কাহটানিয়া (Qahtaniya) নামৰ অঞ্চলটোত হোৱা নিৰ্বিচাৰ বোমা বিস্ফোৰণত প্ৰায় ৫০০ য়াজিদি লোক মৃত্যুমুখত পৰে। ২০০৯ চনৰ আগষ্টত উত্তৰ ইৰাকত ঘটা অন্য এটা আত্মঘাতী বোমা বিস্ফোৰণত কমেও ২০জন য়াজিদিৰ মৃত্যু হয় আৰু অন্য বহুতো লোক আঘাতপ্ৰাপ্ত হয়।\nচালাফিষ্ট উগ্ৰপন্থী দল (Salafist militant group)-এ এই য়াজিদিসকলক চয়তানৰ উপাসক বুলি গণ্য কৰি ২০১৪ চনৰ আগষ্ট মাহত য়াজিদি সমকলৰ প্ৰধান বাসস্থান চিনজাৰ অধিকাৰ কৰি লয়। এই ঘটনাৰ ফলত প্ৰায় ৫০,০০০ য়াজিদি লোকে কাষৰীয়া পৰ্বতমালালৈ পলায়ন কৰিবলৈ বাধ্য হয়। আতংকবাদীৰ ভাবুকি আৰু খাদ্যদ্ৰব্যৰ অভাৱত জীয়াতু ভোগা য়াজিদি লোকসকলে সমগ্ৰ বিশ্বতে সংবাদমাধ্যমৰ দৃষ্টি আকৰ্ষণ কৰিছে আৰু আন্তঃৰাষ্ট্ৰীয় সহানুভূতি লাভ কৰিছে। পৰৰ্ৱত্তী ঘটনাক্ৰমৰ ওপৰত নজৰ দি আমেৰিকাৰ ৰাষ্ট্ৰপতি বাৰাক ওবামাই এই লোকসকলৰ বাবে চিনজাৰ পৰ্বতমালাত সাহায্য বিতৰণৰ লগতে ইৰাকী উগ্ৰপন্থীৰ ওপৰত আক্ৰমণৰো পদক্ষেপ লৈছে। ২০১৪ চনৰ ৭ আগষ্টৰ পৰা এই পদক্ষেপ কাৰ্যকৰী কৰা হৈছে।\n↑ 1.0 1.1 1.2 1.3 1.4 1.5 Allison, Christine (2004-02-20). "Yazidis i: General". Encyclopædia Iranica. http://www.iranicaonline.org/articles/yazidis-i-general-1। আহৰণ কৰা হৈছে: August 20, 2010. "There are probably some 200,000-300,000 Yazidis worldwide."\n↑ "Yezidi". Adherents.com. http://adherents.com/Na/Na_670.html#4286। আহৰণ কৰা হৈছে: 2008-03-31. Cites estimates between 100,000 and 700,000.\n↑ "Deadly Iraq sect attacks kill 200". BBC News. 2007-08-15. http://news.bbc.co.uk/2/hi/middle_east/6946028.stm। আহৰণ কৰা হৈছে: 2008-03-31.\n↑ 5.0 5.1 5.2 Megalommatis, Muhammad Shamsaddin (February 28, 2010). "Dispersion of the Yazidi Nation in Syria, Turkey, Armenia, Georgia and Europe: Call for UN Action". American Chronicle. http://www.americanchronicle.com/articles/view/143737। আহৰণ কৰা হৈছে: August 20, 2010.\n↑ "Yazidi in Syria Between acceptance and marginalization". KurdWatch. kurdwatch.org. পৃষ্ঠা: 4. http://kurdwatch.org/pdf/kurdwatch_yeziden_en.pdf। আহৰণ কৰা হৈছে: 1 April 2014.\n↑ Andrea Glioti (18 October 2013). "Yazidis Benefit From Kurdish Gains in Northeast Syria". al-monitor. http://www.al-monitor.com/pulse/originals/2013/10/syria-yazidi-minorities-kurds.html#। আহৰণ কৰা হৈছে: 1 April 2014.\n↑ "Всероссийская перепись населения 2010 г. Национальный состав населения Российской Федерации". Demoscope. Demoscope. http://demoscope.ru/weekly/ssp/rus_nac_10.php। আহৰণ কৰা হৈছে: 26 October 2013.\n↑ Palmer, Michael D.; Burgess, Stanley M. (2012-03-12). The Wiley-Blackwell Companion to Religion and Social Justice. John Wiley & Sons. পৃষ্ঠা. 405. ISBN 9781444355369. http://books.google.com/books?id=ptYpOSKPCgMC&pg=PA404। আহৰণ কৰা হৈছে: 25 February 2014.\n↑ Reeves, Bob (2007-02-28). "Lincoln Iraqis call for protection from terrorism". Lincoln Journal Star. http://journalstar.com/articles/2007/02/28/news/local/doc45e4c4211d311953438645.txt। আহৰণ কৰা হৈছে: 2007-02-28.\n↑ The Devil worshippers, of Iraq. "The Devil worshippers of Iraq". The Telegraph. http://www.telegraph.co.uk/news/worldnews/1560714/The-Devil-worshippers-of-Iraq.html। আহৰণ কৰা হৈছে:7July 2014.\n↑ "At least 20 killed in Iraq blast". CNN.com International. August 13, 2009. http://edition.cnn.com/2009/WORLD/meast/08/13/iraq.violence/index.html। আহৰণ কৰা হৈছে: August 13, 2009.\n↑ "Iraqi Yazidis: 'If we move they will kill us'". Al Jazeera. August 5, 2014. http://www.aljazeera.com/news/middleeast/2014/08/iraqi-yazidis-if-move-they-will-kill-us-20148513656188206.html। আহৰণ কৰা হৈছে: August 8, 2014.\n↑ "Obama authorises Iraq air strikes on Islamist fighters". BBC World News. August 8, 2014. http://www.bbc.com/news/world-middle-east-28699832। আহৰণ কৰা হৈছে: August 8, 2014.\nRubin, Alissa J. (2007-10-14). "Persecuted Sect in Iraq Avoids Its Shrine". The New York Times. http://www.nytimes.com/2007/10/14/world/middleeast/14iraq.html। আহৰণ কৰা হৈছে: 2009-08-04.\n"Murder of Yezidi woman - Arzu Ö.'s brother faces life in prison (German)". Spiegel Online. 2012-05-16. http://www.spiegel.de/panorama/justiz/ehrenmord-in-detmold-bruder-von-arzu-oe-soll-lebenslang-in-haft-a-833535.html। আহৰণ কৰা হৈছে: 2012-05-27.\n"The Role of the Father - Honor Killing Verdict Has Prosecutors Wanting More (English)". Spiegel Online. 2012-05-24. http://www.spiegel.de/international/germany/prosecutors-focus-on-father-in-german-honor-killing-case-a-834752.html। আহৰণ কৰা হৈছে: 2012-05-27.\n"https://as.wikipedia.org/w/index.php?title=য়াজিদি&oldid=255020"ৰ পৰা অনা হৈছে\nএই পৃষ্ঠাখন ১৮ ডিচেম্বৰ, ২০২০ তাৰিখে ১০:৪৬ বজাত অন্তিম সংশোধন কৰা হৈছিল।


central-government-gave-free-lpg-gas-connection-for-bpl-check-how-can-you-book-gh-skd– News18 assam\nLPG Connection: ভাল খবৰ! চৰকাৰে দিব বিনামূলীয়া গেছ সংযোগ! এনেদৰে অনলাইনযোগে কৰক আবেদন\nচৰকাৰে জুন মাহত বিনামূলীয়াকৈ ১ কোটি এলপিজি সংযোগ প্ৰদান কৰিব। দৰিদ্ৰ সীমাৰেখাৰ তলৰ লোকসকলক দিয়া হ'ব এই সুবিধা।\nLast Updated : June 23, 2021, 10:56 IST\nFree LPG Connection: কেন্দ্ৰীয় চৰকাৰৰ তৰফৰ পৰা বিনামূলীয়া ৰন্ধন গেছৰ সুবিধা প্ৰদান কৰা হয়। যদি আপুনিও এই সুবিধাৰ সুবিধা ল'ব বিচাৰে, তেন্তে এতিয়া ঘৰত বহিয়েই আপুনি ইয়াৰ বাবে আবেদন কৰিব পাৰে। কেন্দ্ৰীয় বিত্ত মন্ত্ৰী নিৰ্মলা সীতাৰমণে "প্ৰধানমন্ত্ৰী উজ্জ্বলা যোজনা" আঁচনিখনৰ অধীনত ১ কোটি ৰন্ধন গেছ সংযোগৰ কথা ঘোষণা কৰিছে আৰু চলিত জুন মাহতেই আঁচনিখন আৰম্ভ কৰাৰ সম্ভাৱনা প্ৰকট হৈ উঠিছে। তেনেস্থলত বিনামূলীয়া গেছ সংযোগৰ বাবে আপুনি কেনেদৰে আবেদন কৰিব জানি লওক সকলো -\nএনেদৰে কৰক অনলাইন আবেদন -\n>> আপুনি প্ৰথমে অফিচিয়েল ৱেবছাইটলৈ যাব লাগিব।\n>> pmujjwalayojana.comত ক্লিক কৰক।\n>> হোমপেজত ডাউনলোড প্ৰ-পত্ৰলৈ যাওক আৰু ক্লিক কৰক।\n>> ডাউনলোড প্ৰ-পত্ৰত ক্লিক কৰাৰ পিছত প্ৰধানমন্ত্ৰী উজ্জ্বলা আঁচনিৰ প্ৰ-পত্ৰ খন আহিব।\n>> এতিয়া প্ৰ-পত্ৰখনত আপোনাৰ নাম, ই-মেইল আইডি, ফোন নম্বৰ আৰু কেপচা পূৰণ কৰক।\n>> এতিয়া অটিপি (OTP) সৃষ্টি কৰিবলৈ বুটামত ক্লিক কৰক।\n>> তাৰ পিছত প্ৰ-পত্ৰখন ডাউনলোড কৰক।\nপ্ৰ-পত্ৰখন নিকটতম এলপিজি গেছ এজেন্সিৰ ওচৰত দাখিল কৰক -\nএতিয়া এই প্ৰপত্ৰখন নিকটতম এলপিজি গেছ এজেন্সিৰ ওচৰত দাখিল কৰক। ইয়াৰ সৈতে আপুনি আপোনাৰ নথি-পত্ৰ যেনে আধাৰ কাৰ্ড, স্থানীয় ঠিকনাৰ প্ৰমাণপত্ৰ, বিপিএল ৰেচন কাৰ্ড (BPL Ration Card) আৰু ফটো ইত্যাদি প্ৰদান কৰিব লাগিব। নথিপত্ৰবোৰ প্ৰমাণিত হোৱাৰ পিছত আপুনি এলপিজি গেছ সংযোগ লাভ কৰিব।\nকোনে কোনে ইয়াৰ বাবে আবেদন কৰিব পাৰে-\n>> আবেদনকাৰী ভাৰতীয় নাগৰিক হ'ব লাগিব।\n>> বয়স ১৮ বছৰতকৈ অধিক হ'ব লাগিব ।\n>> দৰিদ্ৰ সীমাৰেখাৰ তলত হ'ব লাগিব।\n>> পৰিয়ালৰ এগৰাকী মহিলাই কৰিব পাৰিব, যাৰ গেছ সংযোগ নাই।\n>> এনে কোনো আঁচনিৰ আগতীয়াকৈ সুবিধা লোৱা নাই, তেনে লোকে আবেদন কৰিব পাৰে।\nFirst published: June 23, 2021, 10:56 IST\nbusiness newsLPG CylinderModi Goverment


ভয়ংকৰ! নাৱৰ ওপৰত খহি পৰিল প্ৰকাণ্ড শিলৰ স্তম্ভ, থিতাতে নিহত ৬, নিৰুদ্দেশ ২০জন লোক... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nভয়ংকৰ! নাৱৰ ওপৰত খহি পৰিল প্ৰকাণ্ড শিলৰ স্তম্ভ, থিতাতে নিহত ৬, নিৰুদ্দেশ ২০জন লোক…\nBy অসমীয়া প্ৰতিদিন on January 9, 2022\nডিজিটেল ডেস্কঃ ব্ৰাজিলত সংঘটিত হৈছে এক ভয়ংকৰ ঘটনা। এই ঘটনাত ৬জনকৈ লোকৰ মৃত্যুও হৈছে। দৰাচলতে, শনিবাৰে ব্ৰাজিলৰ এটা হ্ৰাদত প্ৰকাণ্ড শিল খহি পৰাৰ পাছত এই লোক কেইজনৰ মৃত্যু হয়। এই ঘটনাৰ ভিডিঅ’ ইতিমধ্যে ছ’চিয়েল মিডিয়াত ভাইৰেল হৈ পৰিছে।\nব্ৰাজিলৰ মিনাছ গেৰাইজ অগ্নিনিৰ্বাপক বাহিনীৰ বিষয়া এডগাৰ্ড এস্তেৱোয়ে কয় যে প্ৰকাণ্ড শিল খহি পৰাৰ ফলত ৬জন লোকৰ মৃত্যু হৈছে আৰু আন ২০জনকৈ লোক এতিয়াও নিৰুদ্দেশ হৈ আছে। তদুপৰি আহত প্ৰায় ৩২জন লোকক চিকিৎসালয়ত ভৰ্তি কৰা হৈছে।\nভিডিঅ’টোত স্পষ্টকৈ দেখা পোৱা গৈছে যে- ফাৰ্নাচ হ্ৰদটোত নাৱেৰে বহু লোকে প্ৰকৃতিৰ সৌন্দৰ্যতা উপভোগ কৰি আছিল। সেই সময়তে হ্ৰাদৰটোৰ কাষত থকা পাহাৰ সদৃশ মাটিখিনিৰ পৰা এটা প্ৰকাণ্ড শিল খহি পৰে নাৱৰ ওপৰত। তাৰপাছতে থিতাতে ৬জন লোকৰ মৃত্যু হয়।\nগুৱাহাটী বাসীয়ে লাভ কৰিব আন এখন উৰণীয়া সেতঃ জু-ৰোডত আৰম্ভ নিৰ্মাণকাৰ্য…


ভয়ংকৰ অগ্নিকাণ্ডই নিমিষতে শেষ কৰিলে সকলো! মাতৃক সৱটি এগৰাকী কণমানিৰ হিয়াভঙা কান্দোন... sivsagar-tragic-incident-fire-outbreaks-at-home-tvnabul– News18 assam\nচকুৰ সন্মুখতে জুইত জাহ গ'ল তাইৰ কিতাপ-পত্ৰ, কাপোৰ-কানি সকলো ৷\nLast Updated : October 07, 2021, 21:56 IST\nএগৰাকী কণমানিৰ হিয়াভঙা কান্দোন! এক হৃদয় বিদাৰক ঘটনাৰ সাক্ষী হৈ ৰ'ল কণমানিজনী। চকুৰ আগতে জুইত জাহ গ'ল তাইৰ আপোন ঘৰখন। এই ঘটনা সংঘটিত হৈছে শিৱসাগৰ জিলাৰ নাজিৰা নগৰৰ ওপৰ নাজিৰা এক নং ৱাৰ্ডত।\nবৃহস্পতিবাৰে সন্ধিয়া এক ভয়ংকৰ অগ্নিকাণ্ডত নৱনীতা দাস নামৰ এগৰাকী মহিলাৰ বাসগৃহ সম্পূৰ্ণৰূপে জাহ যায়। এটা চাকিৰ পৰা জুইৰ সূত্ৰপাত হৈ পৰৰ্ৱতী সময়ত চিলিণ্ডাৰ বিস্ফোৰণ হোৱাত ভয়ংকৰ অগ্নিকাণ্ড সংঘটিত হয়।\nপিছত ঘটনাস্থলীত অগ্নিনিৰ্বাপক বাহিনীৰ লোক উপস্থিত হৈ অঞ্চলটোৰ স্থানীয় লোকৰ তৎপৰতাত জুই নিৰ্বাপন কৰিবলৈ সক্ষম হয় যদিও বাসগৃহটোৰ লগতে পৰিয়ালটোৰ সকলো সামগ্ৰী জুইত জাহ যায় ৷ মাতৃ আৰু ৬ বছৰীয়া এজনী কনমাণি বাস কৰা গৃহটোৰ পৰা একো সামগ্ৰীও উদ্ধাৰ কৰিব পৰা নগ'ল।\nঘটনা সংঘটিত হোৱাৰ পিছত মাতৃৰ বুকুত সাৱটি কণমানিজনীৰ হিয়া ভঙা কান্দোনে সকলোৰে চকু সেমেকাই তোলে। নিজৰ কিতাপ-পত্ৰ, কাপোৰ, সকলো প্ৰয়োজনীয় বস্তু হেৰুৱাই শোকত ভাগি পৰা কণমানিজনীক মাতৃ নৱনীতা দাসেও সান্তনা দিব পৰা নাছিল। আপোন ঘৰখন হেৰুৱাই এতিয়া ভৱিষ্যতৰ কোনো বাট দেখা নাই দুৰ্ভগীয়া মাতৃ আৰু কণমানিজনীয়ে।\nFirst published: October 07, 2021, 21:56 IST\nFire outbreak at HomeSivsagarTragic Incedent


মক্কা - অসমীয়া ৱিকিপিডিয়া\nমক্কাৰ পবিত্ৰ নগৰ\nঅন্য নাম: ওম আল-কুৱাৰা (أم القرى, "Mother of All Settlements")\nভৌগোলিক স্থানাংক: 21°25′N 39°49′E / 21.417°N 39.817°E / 21.417; 39.817স্থানাংক: 21°25′N 39°49′E / 21.417°N 39.817°E / 21.417; 39.817\nপ্ৰ'ফেট ইছমাইল, আব্ৰাহামৰ পুত্ৰ (ইছলামিক পৰম্পৰা)\n- প্ৰাদেশিক ৰাজ্যপাল\nমিছাল বিন আব্দুল্লা আল ছৌড\n(২৯৩.৪ বৰ্গ মাইল)\n(৩২৮.২ বৰ্গ মাইল)\n(৪৬৩.৩ বৰ্গ মাইল)\nউচ্চতা ২৭৭ মিটাৰ (৯০৮.৭৯ ফুট)\n- জনঘনত্ব ২,২০৪.৪ প্ৰতি বৰ্গ কি.মি.\n(৫,৭০৯.৫ প্ৰতি বৰ্গ মাইল)\nমক্কা (ইংৰাজী: Mecca; /ˈmɛkə/; আৰবী: مكة) হৈছে চৌদি আৰৱৰ হিজাজত অৱস্থিত এখন নগৰ। মক্কা হৈছে দেশৰ মাকাহ অঞ্চলৰ ৰাজধানী। এই নগৰখন জেদাহৰ পৰা প্ৰায় 70 km (43 মাইল) দূৰৈৰ এটা ঠেক উপত্যাকাত, সমূদ্ৰ পৃষ্ঠৰ পৰা 277 মিটাৰ (909 ফুট) উচ্চতাত অৱস্থিত। ২০১২ চনত ইয়াৰ জনসংখ্যা আছিল প্ৰায় ২ নিযুত। মুছলিম সকলৰ বাৰ্ষিক হজ্জৰ সময়ত প্ৰতি বছৰে ইয়াতকৈ প্ৰায় তিনিগুণতকৈও অধিক লোকৰ সমাৱেশ ঘটে।\nমুহাম্মাদ(ছাঃ)ৰ জন্মস্থান তথা কোৰআনৰ প্ৰথম ৰহস্য উৎঘটনৰ স্থান (বিশেষকৈ, মক্কাৰ পৰা3km (1.9 মাইল) দূৰৈত অৱস্থিত এটা গুহাত) হিচাপে, মক্কা হৈছে ইছলাম ধৰ্মৰ আটাইতকৈ পবিত্ৰতম নগৰ।\n1.1 চুবুৰীয়া অঞ্চলসমূহ\n3 স্বাস্থ্য সেৱা\nমক্কা সমুদ্ৰপৃষ্ঠৰ পৰা 277 মিটাৰ (909 ফুট) উচ্চতাত অৱস্থিত। লোহিত সাগৰৰ পৰা মক্কাৰ দূৰত্ব হৈছে প্ৰায় 80 km (50 মাইল)। পৰ্বতৰ মাজৰ এটা অঞ্চলত কেন্দ্ৰিয় মক্কা অৱস্থিত, ইয়াক প্ৰায়ে "হ'লৌ অৱ মক্কা" বুলি কোৱা হয়। এই অঞ্চলটোত আল টানিম উপত্যাকা, বাক্কাহ উপত্যাকা আৰু আবকুৱাৰ উপত্যাকা আছে। মক্কাৰ পাৰম্পৰিক ঘৰবোৰ স্থানীয় শিল ব্যৱহাৰ কৰি নিৰ্মাণ কৰা হয় আৰু ঘৰবোৰ সাধাৰণতে দুইৰ পৰা তিনি মহলীয়া হোৱা দেখা যায়। বৰ্তমান মক্কাৰ মুঠ কালি প্ৰায় 1,200 বৰ্গ কি.মি. (1.2×109 বৰ্গ মিটাৰ)তকৈও অধিক।\nচুবুৰীয়া অঞ্চলসমূহ[সম্পাদনা কৰক]\nজেবাল আল ন'য়ুৰ\nছাক আল লাইল\nমক্কাৰ বৈশিষ্ট্য হৈছে এক গৰম মৰুভূমিৰ জলবায়ু। আৰৱৰ অন্য দেশবোৰৰ দৰে শীত কালতো অঞ্চলটো যথেষ্ট গৰম হৈ থাকে। ইয়াত দৈনিক গড় তাপমান ৰাতি ১৮ °ছেলছিয়াছ (৬৪ °ফা) আৰু পিছবেলা প্ৰায় ৩০ °ছেলছিয়াছ (৮৬ °ফা) পৰ্যন্ত হয়। গীষ্মকালত ইয়াৰ উষ্ণতা অত্যধিক বাঢ়ি যায়; পিছবেলা প্ৰায় ৪০ °ছেলছিয়াছ (১০৪ °ফা) পৰ্যন্ত হয়, সন্ধিয়া ৩০ °ছেলছিয়াছ (৮৬ °ফা)লৈ নামি আহে। মক্কাত সাধাৰণতে নৱেম্বৰৰ পৰা জানুৱাৰীৰ মাজভাগত সামান্য পৰিমাণৰ বৰষুণ হয়।\nস্বাস্থ্য সেৱা[সম্পাদনা কৰক]\nসকলো তীৰ্থযাত্ৰীক চৌদি চৰকাৰৰ তৰফৰ পৰা মুক্ত স্বাস্থ্য সেৱা প্ৰদান কৰা হয়। মক্কাত দহখন চিকিৎসালয় আছে। :\nআজায়াদ চিকিৎসালয় (আৰৱি: مستشفى أجياد)\nকি ফিছাল চিকিৎসালয় ( আৰৱি: مستشفى الملك فيصل بحي الششه )\nকিং আব্দুল আজিজ চিকিৎসালয় ( আৰৱিক: مستشفى الملك عبدالعزيز بحي الزاهر)\nআল নুৰ স্পেচিয়েলিষ্ট হস্পিতেল ( আৰৱিক: مستشفى النور التخصصي )\nহিৰা চিকিৎসালয় ( আৰৱিক: مستشفى حراء )\nমেটাৰ্নিটি এণ্ড চিলড্ৰেণ হস্পিতেল ( আৰৱি: مستشفى الولادة والأطفال )\nকিং আব্দুল্লা মেডিকেল চিটি ( আৰৱি: مدينة الملك عبدالله الطبية )\nখুলাইছ জেনেৰেল হস্পিতেল ( مستشفى خليص العام )\nআল কামেল জেনেৰেল হস্পিতেল ( مستشفى الكامل العام)\nইবন ছেনা হস্পিতাল ইন বাহৰাহ ( مستشفى ابن سينا بحداء / بحره)\nইয়াত তীৰ্থযাত্ৰী তথা আৱাসী সকলৰ বাবে আৰু বহুতো চিকিৎসা কেন্দ্ৰ আছে।\nমক্কাত পুৰুষ আৰু মহিলাৰ শিক্ষাৰ বাবে বহুতো চৰকাৰী আৰু ব্যক্তিগত খণ্ডৰ শিক্ষানুষ্ঠান আছে। ২০০৫ চনৰ তথ্য মতে ইয়াত পুৰুষৰ বাবে ৫৩২খন চৰকাৰী আৰু ব্যক্তিগত শিক্ষানুষ্ঠান আৰু মহিলাৰ বাবে অন্য ৬৮১খন শিক্ষানুষ্ঠান আছে। চৰকাৰী তথা ব্যক্তিগত উভয় খণ্ডৰ শিক্ষানুষ্ঠান সমূহৰ শিক্ষাৰ মাধ্যম হৈছে আৰৱিক, ইয়াত ইংৰাজীক দ্বিতীয় ভাষা হিচাপে শিক্ষা প্ৰদান কৰা হয়। কিন্তু আন্তঃৰাষ্ট্ৰীয় বিদ্যালয়ৰ দৰে বিদেশী সমাজৰ দ্বাৰা প্ৰতিষ্ঠা কৰা কিছুমান ব্যক্তিগত বিদ্যালয়ত ইংৰাজী মাধ্যমেৰেও শিক্ষা প্ৰদান কৰা হয়। অন্য বিদ্যালয়সমূহত পুৰষ আৰু মহিলাক একেলগে শিক্ষা প্ৰদান নকৰে যদিও এই বিদ্যালয়সমূহত পুৰুষ-মহিলাক একেলগে পাঠদান কৰা হয়। ওম আল-কুৱাৰা বিশ্ববিদ্যালয় হৈছে উচ্চ শিক্ষাৰ বাবে নগৰখনত থকা একমাত্ৰ বিশ্ববিদ্যালয়। ১৯৪৯ চনত ইয়াক এখন মহাবিদ্যালয় হিচাপে প্ৰতিষ্ঠা কৰা হৈছিল আৰু ১৯৭৯ চনত ইয়াক বিশ্ববিদ্যালয়লৈ উন্নীত কৰা হয়।\n↑ Mecca Municipality. Holymakkah.gov.sa. Retrieved 2013-02-03.\n↑ "Population". Statistical Yearbook 47 (2011). Central Department Of Statistics & Information. http://www.cdsi.gov.sa/yb47/Pages/MixChapter2.htm। আহৰণ কৰা হৈছে: 15 November 2013.\n↑ Merriam-Webster's Geographical Dictionary. 2001. পৃষ্ঠা. 724. ISBN087779 546 0. https://books.google.com/books?id=Co_VIPIJerIC&pg=PA724.\n↑ Khan, A M (2003). Historical Value Of The Qur An And The Hadith. Global Vision Publishing Ho. পৃষ্ঠা. 26–. ISBN 978-81-87746-47-8. https://books.google.com/books?id=ZcMHD5WWL7AC&pg=PA26.\n↑ Al-Laithy, Ahmed (2005). What Everyone Should Know About the Qur'an. Garant. পৃষ্ঠা. 61–. ISBN 978-90-441-1774-5. https://books.google.com/books?id=5ShMqiiJbNYC&pg=PA61.\n↑ Islamic World, p. 13\n↑ "Mecca Municipality". Holymakkah.gov.sa. http://www.holymakkah.gov.sa/। আহৰণ কৰা হৈছে: 2010-04-06.\n↑ 8.0 8.1 8.2 8.3 8.4 8.5 Makkah districts to haveabigger slice of the pie this time at the Wayback Machine (archived November 10, 2010). ArabNews (2010-11-10)\n↑ Fire Breaks Out In Mecca Neighborhood Near Hajj Pilgrims. news.outlookindia.com (2005-01-17)\n↑ 10.0 10.1 NigeriaNews: "Kano rents 15 houses in Saudi for pilgrims". Ndn.nigeriadailynews.com (2009-06-30). Retrieved 2013-02-03.\n↑ "المستشفيات – قائمة المستشفيات". moh.gov.sa.\n"https://as.wikipedia.org/w/index.php?title=মক্কা&oldid=306538"ৰ পৰা অনা হৈছে\nচৌদি আৰবৰ নগৰ-মহানগৰ\nএই পৃষ্ঠাখন ১৭ নৱেম্বৰ, ২০২১ তাৰিখে ১৪:৪২ বজাত অন্তিম সংশোধন কৰা হৈছিল।


আন-নাহল - অসমীয়া ৱিকিপিডিয়া\n16th chapter of the Qur'anসাঁচ:SHORTDESC:16th chapter of the Qur'an\n২৭ৰ পৰা ২৮লৈ\n১ (আয়াত নং ৫০)\nআন-নাহল (Arabic: الْنَّحْل;  an-nahl অৰ্থ: মৌ-মাখি) হৈছে কোৰআনৰ ১৬তম অধ্যায় (ছূৰা), যাৰ ১২৮টা শ্লোক (আয়াত) আছে। ইয়াৰ ৬৮ আয়াতত উল্লেখ কৰা মৌ-মাখিৰ নামেৰে নামকৰণ কৰা হৈছে, আৰু ইয়াত উদ্যোগৰ তুলনা আৰু মৌ মাখিৰ মানুহৰ উদ্যোগৰ সৈতে খাপ খোৱা। বিশ্বাস কৰা প্ৰকাশৰ সময় আৰু প্ৰাসংগিক পৃষ্ঠভূমিসম্পৰ্কে (আচবাব আল-নুজুল), ই হৈছে পূৰ্বৰ "মক্কান ছূৰা", যাৰ অৰ্থ হৈছে ইয়াক মদিনাত পিছলৈ প্ৰকাশ কৰাৰ পৰিৱৰ্তে মক্কাত প্ৰকাশ কৰা হৈছিল বুলি বিশ্বাস কৰা হয়।\n4 বাহ্যিক সংযোগসমূহ\n১ আল্লাহৰ বিচাৰ কৰুণলোকৰ ওপৰত থকাটো নিশ্চিত\n২ স্বৰ্গদূতৰ কাৰ্য্যৰ দ্বাৰা প্ৰকাশিত বাক্য আল্লাহৰ পৰা প্ৰকাশিত হৈছে\n৩-৮ আল্লাহ সৃষ্টিকৰ্ত্তা, যিহেতু তেওঁৰ কাৰ্য্যই সাক্ষ্য দিয়ে\n৯ আল্লাহ মানুহৰ প্ৰকৃত প্ৰশিক্ষক\n১০-১৪ স্বৰ্গ, পৃথিৱী আৰু সাগৰত তেওঁৰ কাৰ্য্যৰ বৰ্ণনা কৰা হৈছে\n১৫ পৰ্বতৰ দ্বাৰা দৃঢ় হৈ থকা পৃথিৱী\n১৬ মানুহক পথ প্ৰদৰ্শন কৰিবলৈ নিযুক্ত কৰা তাৰকাসকল\n১৭ আল্লাহক মূৰ্তিৰ সৈতে তুলনা নকৰিব\n১৮-১৯ আল্লাহ দয়ালু আৰু সৰ্বজ্ঞ\n২০-২২ মূৰ্তিবোৰৰ চৰিত্ৰ ঘোষণা কৰা হৈছে\n২৩ অবিশ্বাসীসকলে এজন প্ৰকৃত আল্লাহক প্ৰত্যাখ্যান কৰে\n২৪-২৫ সৰ্বজ্ঞজনে গৌৰৱান্বিতসকলক ঘৃণা কৰে\n২৬ মুহাম্মাদৰ বিৰুদ্ধে জালিয়াতিৰ অভিযোগ\n২৭-২৮ অবিশ্বাসীসকলক ধ্বংস কৰা হ'ব\n২৯-৩১ পুনৰুত্থানত ইডোলেটাৰসকল হতাশ হ'ব\n৩২-৩৪ ধাৰ্ম্মিকসকলৰ পুৰস্কাৰ\n৩৫-৩৬ কাফিৰসকলে কেৱল বিচাৰ বিচাৰিব পাৰে\n৩৭ তেওঁলোকে তেওঁলোকৰ অপৰাধ আল্লাহৰ অভিযোগত ৰাখিছিল\n৩৮ প্ৰত্যেক জাতিৰ নিজা ভৱিষ্যতবক্তা আছে\n৩৮-৩৯ বিশ্বাসঘাতকতাৰ ভয়ংকৰ সমাপ্তি\n৪০ কাফিৰসকলে পুনৰুত্থানক অস্বীকাৰ কৰে\n৪১ তেওঁলোকক তেওঁলোকৰ ত্ৰুটি শিকোৱা হ'ব\n৪২ আল্লাহই এটা শব্দৰ দ্বাৰা সৃষ্টি কৰে\n৪৩ মুজহাৰিণৰ প্ৰতিশ্ৰুতি\n৪৪ ধৈৰ্য্যশীল বিশ্বাসীজনক পুৰস্কৃত কৰা হ'ব\n৪৫ শাস্ত্ৰৰ ৰক্ষকসকলক অনুসন্ধান কৰিব লাগিব\n৪৬ জনসাধাৰণলৈ ঘোষণা কৰিবলৈ প্ৰেৰণ কৰা কোৰআন\n৪৭-৪৯ নবীৰ শত্ৰুসকলক শাস্তি দিয়া হ'ব\n۩ ৫০-৫২ আল্লাহৰ সকলো প্ৰাণিয়ে তেওঁক উপাসনা কৰে\n৫৩-৫৫ প্ৰকৃত আল্লাহক ইবাদত আৰু আজ্ঞা পালন কৰা হ'ব\n৫৬-৫৮ আইডোলেটাৰসকল অকৃতজ্ঞ\n৫৯-৬১ কন্যাসকলক ঘৃণা কৰি কুৰাইশ্বে কন্যাসকলক আল্লাহৰ ওচৰত দায়ী কৰে\n৬২-৬৩ আল্লাহৰ দয়াৰ ওপৰত নিৰ্ভৰশীল মানৱ জাতি\n৬৪ আইডেলটেৰী অযৌক্তিক\n৬৫ চয়তান অধৰ্ম্মীয়ৰ পৃষ্ঠপোষক\n৬৬ কোৰআন কিয় প্ৰেৰণ কৰা হৈছিল\n৬৭-৬৯ প্ৰকৃতিত আল্লাহৰ সাক্ষী\n৭০-৭১ মৌ-মাখিয়ে আল্লাহৰ পৰা শিকোৱা\n৭২-৭৪ সকলো মানুহ আৰু তেওঁৰ ওচৰত কেৱল আল্লাহৰ\n৭৫ তথাপিও মানুহে মূৰ্তিৰ উপাসনা কৰে\n৭৬ আল্লাহক কোনো বস্তুৰ সৈতে তুলনা নকৰিব\n৭৭ এজন দাস আৰু তেওঁৰ প্ৰভুৰ দৃষ্টান্ত\n৭৮ অন্ধ ব্যক্তিজনৰ দৃষ্টান্ত আৰু এজনৰ দৃষ্টিশক্তি আছে\n৭৯ বিচাৰ-দিনৰ কাম-কাজ এক মুহূৰ্ততে সম্পূৰ্ণ হ'ব\n৮০-৮৩ আল্লাহৰ আজ্ঞা পালন কৰিব লাগিব কিয়নো তেওঁ সৃষ্টিকৰ্ত্তা আৰু সংৰক্ষক\n৮৪ মুহাম্মাদ কেৱল এজন ৰাজহুৱা প্ৰচাৰক\n৮৫ ইডোলেটাৰসকলে আল্লাহৰ দয়াক স্বীকৃতি দিয়ে আৰু তথাপিও তেওঁক অস্বীকাৰ কৰে\n৮৬-৮৭ প্ৰতিখন ৰাষ্ট্ৰৰ ইয়াৰ বিৰুদ্ধে সাক্ষী আছে\n৮৮-৮৯ আইডোলেটাৰসকলক তেওঁলোকৰ মূৰ্তিৰ দ্বাৰা নিৰ্জন কৰা হ'ব\n৯০ অবিশ্বাসী নেতাসকলক কঠোৰ শাস্তি দিয়া হ'ব\n৯১ মুহাম্মাদ আৰৱীয়সকলৰ বিৰুদ্ধে আল্লাহৰ সাক্ষী\n৯২-৯৯ আল্লাহৰ প্ৰতি আনুগত্য ৰখাৰ বাবে উপদেশ\n১০০ মুহাম্মাদে কোৰআন পঢ়ি আল্লাহৰ আশ্ৰয় ল'ব\n১০১-১০২ চয়তানৰ বিশ্বাসীসকলৰ ওপৰত কোনো ক্ষমতা নাই\n১০৩ বাতিলৰ মতবাদ ঘোষণা কৰা হৈছে\n১০৪ "পবিত্ৰ আত্মাৰ" দ্বাৰা প্ৰেৰণ কৰা কোৰআন\n১০৫ মুহাম্মাদক বিদেশী সহায়ত কোৰআন লিখাৰ অভিযোগ\n১০৬-১০৭ অবিশ্বাসীসকলক শাস্তি দিয়া হ'ব\n১০৮ আল্লাহৰ বিৰুদ্ধে কোনো অপৰাধ নকৰিবলৈ বলপূৰ্বক ধৰ্মত্যাগ\n১০৯-১১০ ইচ্ছাকৃত ধৰ্মত্যাগীসকলক গৰিহণা দিয়া হৈছে\n১১১ মুজাহাৰিণ ধন্য\n১১২ পুৰস্কাৰসমূহ কেৱল বিচাৰ-দিনৰ হ'ব\n১১৩-১১৪ অবিশ্বাসৰ বাবে মক্কাক দুৰ্ভিক্ষৰ দ্বাৰা শাস্তি দিয়া হয়\n১১৫-১১৯ আইনী আৰু বেআইনী খাদ্য\n১২০ অজ্ঞতাৰ পাপ ক্ষমা কৰা হ'ব পাৰে\n১২১-১২৪ মুহাম্মাদে আব্ৰাহামৰ ধৰ্ম গ্ৰহণ কৰিবলৈ অনুৰোধ জনাইছিল\n১২৫ শুক্ৰবাৰে বিশ্ৰামৰ পৰিৱৰ্তে পালন কৰা হ'ব\n১২৬ কাফিৰসকলক কঠোৰ ব্যৱহাৰ নকৰিব\n১২৭ ৰোগীয়ে প্ৰতিশোধ লোৱাতকৈ ভাল সহনশীলতা\n১২৮ আল্লাহ ধাৰ্ম্মিকৰ সৈতে আছে \nএই ছূৰাত বহুধৰ্ম্মবাদৰ বিৰুদ্ধে সতৰ্ক কৰি কয় যে পৌত্তলিক দেৱতাসকলে একো সৃষ্টি কৰিব নোৱাৰে, আৰু আল্লাহ আৰু যিকোনো সৃষ্টিকৰা জন্তুৰ মাজত তুলনা ৰখাৰ বিপৰীতে। ই পৃথিৱীক ইয়াৰ সকলো সম্পদ মানৱজাতিক দিয়াৰ বাবে আল্লাহক প্ৰশংসা কৰে। এই সুৰাৰ মতে, প্ৰাকৃতিক পৃথিৱীৰ সকলো আশ্চৰ্য, যেনে সাগৰ, তৰা, পৰ্বত আল্লাহৰ অসীম শক্তিৰ প্ৰমাণ। ৬৬ পদত গৰু-গৰুৰ গাখীৰ গঠনৰ অলৌকিক ঘটনাৰ বিষয়ে এইদৰে কোৱা হৈছে: "তেওঁলোকৰ শৰীৰৰ ভিতৰত থকা বস্তুৰ পৰা, মল-মূত্ৰ আৰু তেজৰ মাজত, আমি আপোনাৰ পানীয়, গাখীৰ, বিশুদ্ধ আৰু ইয়াক পান কৰা সকলৰ বাবে সন্মত হোৱাৰ বাবে উৎপাদন কৰোঁ।" ৬৭ পদত দ্ৰাক্ষালতাৰ অলৌকিক তাৰ বিষয়ে এইদৰে কোৱা হৈছে: "আৰু তাৰিখ-তাল আৰু দ্ৰাক্ষালতাৰ ফলৰ পৰা, আপুনি শক্তিশালী পানীয় আৰু স্বাস্থ্যকৰ খাদ্য উলিয়াই দিয়ক: চাওঁক, ইয়াত জ্ঞানী লোকসকলৰ বাবেও এক চিহ্ন।" কোৰআন ১৬: ১০৩ ত মুহাম্মাদে কোৰআন উদ্ভাৱন কৰাৰ অভিযোগবোৰ সম্বোধন কৰা হৈছে।\nআৰু আপোনাৰ প্ৰভুয়ে মৌ মাখিক পাহাৰ, গছ আৰু (পুৰুষৰ) বাসস্থানত ইয়াৰ কোষ নিৰ্মাণ কৰিবলৈ শিকাইছিল; তাৰ পিছত সকলো উৎপাদিত সামগ্ৰী (পৃথিৱীৰ) খাবলৈ, আৰু দক্ষতাৰে ইয়াৰ প্ৰভুৰ প্ৰশস্ত পথবিলাক বিচাৰি উলিয়াবলৈ: তেওঁলোকৰ শৰীৰৰ ভিতৰৰ পৰা বিভিন্ন ৰঙৰ পানীয় আছে, য'ত পুৰুষৰ বাবে আৰোগ্য হয়: ইয়াত চিন্তা কৰা সকলৰ বাবে এক চিহ্ন।\n↑ Sam Gerrans\n↑ Ibn Kathir. "Tafsir Ibn Kathir (English): Surah Al Nahl". Quran4U. Tafsir. http://www.quran4u.com/Tafsir%20Ibn%20Kathir/016%20Nahl.htm। আহৰণ কৰা হৈছে:9March 2020.\n↑ islamicity.com — Honey Bee\n↑ Ünal, Ali, author.. The Qurʼan with annotated interpretation in modern English. পৃষ্ঠা. 539. ISBN 978-1-59784-000-2. OCLC 1002857525. http://worldcat.org/oclc/1002857525.\n↑ Q16:20, islamawakened.com\n↑ Q16:74, islamawakened.com\n↑ Q16:14, islamawakened.com\n↑ Miracles of Quran — Honey Bees\n↑ Q16:68, islamawakened.com\nQ16:68, 50+ translations, islamawakened.com\nQuran 16 Clear Quran translation\nSurah An-Nahl Transliteration and Arabic Text\n"https://as.wikipedia.org/w/index.php?title=আন-নাহল&oldid=303914"ৰ পৰা অনা হৈছে\nএই পৃষ্ঠাখন ১৬ অক্টোবৰ, ২০২১ তাৰিখে ১০:৫০ বজাত অন্তিম সংশোধন কৰা হৈছিল।


হায় মানবতা! খাদ্যৰ বিষক্ৰিয়াৰ ফলত ২০তকৈও অধিক বান্দৰৰ মৃত্যু – News Time Assam by Pratham Khabar\nঘৰ/অপৰাধ/হায় মানবতা! খাদ্যৰ বিষক্ৰিয়াৰ ফলত ২০তকৈও অধিক বান্দৰৰ মৃত্যু\nহায় মানবতা! খাদ্যৰ বিষক্ৰিয়াৰ ফলত ২০তকৈও অধিক বান্দৰৰ মৃত্যু\nদুৰ্বৃত্তই বান্দৰবোৰক মোনাত ভৰাই দলিয়াই দিয়ে ৰাস্তাৰ কাষত\n0 110 1 মিনিট পঢ়া\nমানৱজাতিৰ পশু নিষ্ঠুৰতাৰ সন্মুখত পুনৰ হাৰ মানিলে জীৱ-জন্তু।\nকৰ্ণাটকৰ কোলাৰৰ এখন বন ঘাইপথৰ ওচৰত ২০ টাতকৈও অধিক বান্দৰ বিষাক্ত হৈ মৃত্যু মুখত পৰে।\nবন বিভাগে প্ৰাইমেটসকলৰ মৰণোত্তৰ পৰীক্ষা সম্পন্ন কৰিছে আৰু অভিযুক্তজনক ধৰিবলৈ চিচিটিভি ফুটেজো পৰীক্ষা কৰি আছে।\nসমগ্ৰ দেশতে জন্তুৰ বিৰুদ্ধে নিষ্ঠুৰতাৰ একেধৰণৰ উদাহৰণ পোৱা গৈছে। শেহতীয়াকৈ সংঘটিত এনে এক ঘটনাত, এই বছৰৰ জুলাই মাহত হাছান জিলাৰ এখন গাঁৱত কমেও 30 টা বান্দৰ নিহত হোৱা দেখা গৈছিল। আন ২০ টা বান্দৰ আঘাতপ্ৰাপ্ত হোৱা দেখা গৈছিল।\nঘটনাটো বেলুৰ তালুকৰ চৌদানাহাল্লি গাঁৱৰ খবৰ। তথ্য় অনুসৰি বান্দৰবোৰক বিষাক্ত কৰা হৈছিল আৰু মাৰপিট কৰা হৈছিল।\nদুৰ্বৃত্তই বান্দৰবোৰক বগা মোনাত ভৰাই চাওদেনাহাল্লিৰ ওচৰত ৰাস্তাৰ কাষত দলিয়াই দিছিল।\nযোৱা বছৰ নৱেম্বৰত তেলেংগানাত সংঘটিত আন এটা ঘটনাত, মহাবুবাবাদ জিলাত প্ৰায় 50 টা বান্দৰক বিষাক্ত কৰি হত্যা কৰাৰ অভিযোগ উত্থাপিত হৈছিল। ইয়াৰ মৃতদেহবোৰ চানিগাপুৰম গাঁৱৰ ওচৰৰ এটা পাহাৰত পোৱা গৈছিল, যিবোৰ বগৰ ভিতৰত ভৰাই থোৱা আছিল। বন বিভাগৰ এজন বিষয়াই মৃতদেহবোৰ বিচাৰি পোৱাৰ পিছত বিষয়টো অৱগত কৰিছিল আৰু ঘটনাটোৰ তদন্ত আৰম্ভ কৰিছিল।\nAnimal Killed Death Karnataka Monkey News Time Assam Pratham Khabar Wild Life\nপৰ্যটকৰ বাবে ভাল খবৰ! মুকলি হ'ল ওৰাং ৰাষ্ট্ৰীয় উদ্যান\nজনহিতজনসেৱাৰ্থে-জীৱনকো তুচ্ছ কৰি অসমৰ জনসাধাৰণৰ সুৰক্ষাৰ ঢাল হৈ থিয় দিয়া 'অসম আৰক্ষী'ৰ আজি ৭১ সংখ্যক জন্মদিন


মাত্ৰ ৮হাজাৰ টকাৰে কেনেকৈ আৰ্জিব ২.৮কোটি টকা, বিশ্বৰ তৃতীয় ধনাঢ্যই দিলে টিপছ |best-investment-stock-|market-tips-of-warren-buffett-by-which-you-can-make-good-money– News18 Assam\nমাত্ৰ ৮হাজাৰ টকাৰে কেনেকৈ আৰ্জিব ২.৮০কোটি টকা? বিশ্বৰ তৃতীয় স্থানৰ ধনী ব্যক্তিৰ টিপছ\nযদি আপুনিও ধনী হ’ব বিচাৰিছে তেনেহ’লে আপোনাক জনাব বিচাৰো বিশ্বৰ তৃতীয় সৰ্বোচ্ছ ধনী ব্যক্তিৰ টিপছ যাৰ জৰিয়তে আপুনি আৰামত ধন অৰ্জন কৰিব পাৰিব।\nUpdated:May 12, 2019, 10:09 AM IST\nUpdated: May 12, 2019, 10:09 AM IST\nবেছিভাগ মানুহে শ্বেয়াৰ মাৰ্কেটত টকা বিনিয়োগ কৰাৰ কথা শুনিয়ে টকা ঢালিবলৈ আগবাঢ়ি আহে। কিন্তু প্ৰায়ে তেওঁলোক অসফল হয়। বহু সময়ত মাৰ্কেটত ঠকা বিনিয়োগ কৰাৰ পিছতো নিজৰ মূলধন পৰ্যন্ত হেৰুৱাবলগীয়া হয় ৰাইজে। যদিহে আপুনি শ্বেয়াৰ বজাৰত বিনিয়োগ কৰি ধনী হ’ব বিচাৰিছে তেনেহ’লে আপোনাৰ বাবে আগ‍ঢ়াইছো এনে টিপছ যিবোৰ প্ৰদান কৰিছে বিশ্বৰ তৃতীয় স্থানৰ ধনী ব্যক্তি ৱাৰেন বাফেই। বাফে হৈছে শ্বেয়াৰ বজাৰৰ ডাঙৰ নাম। তেওঁৰ টিপছ অনুসৰণ কৰি আপুনিও হ’ব পাৰে ধনী।\n১১বছৰ বয়সত জীৱনৰ প্ৰথম শ্বেয়াৰ ক্ৰয় কৰিছিল ৱাৰেন বাফেই। ১৯৪২চনৰ প্ৰথম ত্ৰিমাসিক আছিল আৰু ইয়াৰ পিছতেই পাৰ্ল হাৰ্বাৰৰ ঘটনা সংঘটিত হৈছিল। তেওঁ কয়, 'মই ১১৪.৭৫ডলাৰ (আজিৰ ভাৰতীয় হিচাপত প্ৰায় ৮হাজাৰ টকা) খৰছ কৰি এটা শ্বেয়াৰ ক্ৰয় কৰিছিলো। মই যদি সেই ধন এছ এণ্ড পি ৫০০ত বিনিয়োগ কৰিলোহেতেন আৰু তাৰপৰা লাভ কৰা ডিভিডেণ্ট শ্বেয়াৰত বিনিয়োগ কৰিলোহেতেন অনুমান কৰক আজিৰ তাৰিখত সেই টকা কিমান হ’লহেতেন'\n৮হাজাৰ টকা এনেকৈ ২.৮০কোটি টকা হ’লহেতেন!\nৱাৰেন বাফেই কয়, 'অকণমান চিন্তা কৰক এয়া ১০হাজাৰ ডলাৰ হ’লহেতেন নে ৭৫হাজাৰ ডলাৰ হ’লহেতেন, মই বুজাই দিছো চাওক, এই সংখ্যা অতি নগণ্য। ইয়াৰ উত্তৰ হৈছে ৪লাখ ডলাৰ (২.৮০কোট টকা)। এনেদৰে যদি মই কম বয়সতে ১১৪ডলাৰ এছএণ্ডপি ৫০০ত বিনিয়োগ কৰিলোহেতেন তেনেহ’লে আজি এয়া ৪লাখ ডলাৰ হ’লহেতেন।'\nদীঘলীয়া সময়সীমাৰ কথ ভাবিহে বিনিয়োগ কৰক\nযদি আপুনি গছৰ ছাঁ ল’ব বিচাৰিছে তেনেহ’লে বছৰ পুৰণা গছ লগাব লাগিব। অৰ্থাৎ দীঘলীয়া সময়ৰ কথা চিন্তা কৰিহে বিনিয়োগ কৰক। সুযোগ বাৰে বাৰে নাহে আৰু যেতিয় সোণৰ বৰষুণ হয় তেতিয়া হাতখন আগবঢ়াই দিয়াৰ সলনি বাল্টি এটা আগুৱাই দিব লাগে। সুযোগৰ অপেক্ষাত থাকক, পৃথিৱীৰ যিকোনো ঠাইতে সুযোগ ওলাব পাৰে। এই সুযোগ উদ্যোগতো ওলাব পাৰে।\nআনক চাই বজাৰত টকা বিনিয়োগ নকৰিব\nবিনিয়োগ কৰাৰ পূৰ্বে বাৰে বাৰে শ্বেয়াৰ বজাৰৰ মূল্য চোৱাটো ভুল। তাৎক্ষণিক তললৈ নমা বা ওপৰলৈ উঠালৈ চাই শ্বেয়াৰ ক্ৰয় কৰিলে বিনিয়োগকৰ্তাৰ লোকচান হ’ব পাৰে। যদি আপুনি কোনো শ্বেয়াৰ দহবছৰ ৰাখিব নোৱাৰে তেনেহ’লে সেই শ্বেয়াৰ ১০মিনিট ৰখাৰো যুক্তি নাই। আনক দেখি বজাৰত টকা নলগাব। যেতিয়া সকলো কথা বুজি পাব তেতিয়াহে টকা ঢালিব।\nএনেকুৱা ঠাইত বিনিয়োগ কৰক য’ত সদায় লাভ অৰ্জন কৰিব পাৰি।\nযেতিয়া আন ব্যক্তি বজাৰক লৈ অত্যন্ত আত্মবিশ্বাসী হয় তেতিয়ই শংকিত হওক, যেতিয়া আনবোৰ শংকিত হৈছে তেতিয়া আত্মবিশ্বাসী হওক। সদায় এনে পৰিচালকৰ সহায় লওক যিয়ে আপোনাৰ মনঃস্তত্ব বুজি পায়। জীৱনভৰৰ কাৰণে বিনিয়োগ কৰক আৰু লাভ উঠাওক।\nনজৰ পৰ্টফলিঅ’ সদায় ভিন্নমুখী কৰি ৰাখক\nনিজৰ ওপৰত বিশ্বাস ৰাখক তেতিয়াহে আপুনি সফল বিনিয়োগ কৰ্তা হ’ব পাৰিব। বেলেগ বেলেগ ভাল কোম্পানীত টকা বিনিয়োগ কৰক। ইয়াৰ পৰা লোকচান হোৱাৰ সম্ভাৱনা কম। তলি ফুটা নাৱত যদিহে উঠিছে ফুটা মৰাৰ সলনি নাওখন সলনি কৰক, শক্তি ৰাহি হ’ব।\nঅধৈয্য হ’লে নহ’ব\nএদিনৰ ট্ৰেডাৰৰ সলনি দীঘলীয়া সময়ৰ লক্ষ্য লৈ শ্বেয়াৰ বজাৰত বিনিয়োগ কৰক। লক্ষ্য পুৰা হোৱালৈ অপেক্ষা কৰক। ধৈৰ্য ৰাখিলেহে টকা বাঢ়িব। বেছি ৰিটাৰ্ণৰ আশা নকৰিব। ১৫–২০শতাংশ ৰিটাৰ্ণৰ সম্ভাৱনা দেখা পালেই বিনিয়োগ কৰক। বজাৰত বিনিয়োগ কৰোতে সামঞ্জস্য আৰু ধৈৰ্য দৰকাৰ। বেছিভাগ বিনিয়োগকাৰীয়ে এনেকুৱা নকৰে আৰু নিজেই নিজৰ শত্ৰু হৈ পৰে। ধৈৰ্য ৰাখি বিনিয়োগ কৰক।


ব্ৰয়লাৰ পালনৰ পদ্ধতি আৰু অসমত ইয়াৰ ক্ৰমবিকাশ.. – Pashu Samriddhi\n01/01/2018 23/01/2018 Pashusamriddhi0Comments\n~অৰ্জুন চন্দ্ৰ ৰায়।।।…\nঅসম তথা উত্তৰ পূৰ্বাঞ্চলৰ জলবায়ু ব্ৰয়লাৰ পালনৰ বাবে উপযোগী। লগতে অসমত নিবনুৱা সমস্যাৰ সমাধানৰ এক উপযুক্ত বৃত্তি হিচাপে গণ্য হৈছে। বৰ্ধিত জনসংখ্যা, অভূতপূৰ্ব নিবনুৱা সমস্যাই জৰ্জৰিত কৰা অসম তথা ভাৰতবৰ্ষত এই ব্ৰইলাৰ কুকুৰা পালন এক লাভজনক ব্যৱসায় হিচাপে ইতিমধ্যে প্ৰতিষ্ঠা লাভ কৰিছে৷ বৰ্ত্তমান গুৱাহাটী মহানগৰকে ধৰি অসমৰ প্ৰায়বোৰ চহৰ অঞ্চলৰ বজাৰত ব্ৰয়লাৰ মাংসই এক গুৰূত্বপূৰ্ণ স্থান অধিকাৰ কৰিছে। ব্ৰয়লাৰ কুকুৰা হৈছে এবিধ উন্নতমানৰ অতি সোনকালে বাঢ়ি অহাৰ ক্ষমতা থকা হাইব্ৰীড কুকুৰা, যিবোৰ উপযুক্ত প্ৰতিপালনত মাত্ৰ ৪০/৪২ দিন বয়সত ১.৫-২.০ কিলোগ্ৰাম বা তাতোধিক ওজন লাভ কৰিব পাৰে। অকল মাংসৰ বাবেহে প্ৰতিপালন কৰা এই ব্ৰয়লাৰবোৰ মতা বা মাইকী দুয়োপ্ৰকাৰৰ হ’ব পাৰে। ব্যৱসায়িক দিশত ব্ৰয়লাৰ কুকুৰা পালন কৰি অধিক লাভবান হ’ব পাৰি। ব্ৰয়লাৰ উদ্যোগ ভাৰতবৰ্ষত বছৰি ৮ ৰপৰা ১০ শতাংশলৈ বৃদ্ধি পাইছে। ২০১২ চনৰ ১৯তম জীৱজন্তুৰ গননা অনুসৰি অসমত মুঠ কুকুৰাৰ সংখ্যা ২৭২১৬.17 হাজাৰ।\n১.জন্মদিনৰ পৰা ৪০-৪৫দিন বয়সতে বিক্ৰীৰ উপযোগী হয়।\n২. কম ঠাইতে ব্ৰইলাৰ পাম খুলিব পাৰি(প্ৰতি কুকুৰাত 1 বৰ্গফুট)\n৩. অন্য কুকুৰাতকৈ কম যত্ন ল’লেই হয়।\n৪. মৃত্যুৰ হাৰ কম।\n৫. সকলো শ্ৰেণীৰ মানুহে ইয়াক অতি সহজে প্ৰতিপালন কৰিব পাৰে।\n৬. বৰ্ত্তমান বজাৰত চাহিদা আৰু লাভৰ পৰিমান বেছি।\nব্ৰইলাৰ কুকুৰাৰ কেইবিধমান উন্নত মানৰ জাতৰ ভিতৰত\nব্ৰয়লাৰ ফাৰ্মৰ বাবে স্থান নিৰ্বাচন আৰু ঘৰ-দুৱাৰ নিৰ্মাণ:\nকুকুৰাৰ ঘৰ নিৰ্মাণ এখন ওখ, শুকান, ৰ’দ পৰা ঠাইত হব লাগে।\nপানী, বিজুলী সুবিধা থাকিব লাগে।\nজনবসতি অঞ্চলৰ পৰা আঁতৰত হ’ব লাগে।\nযান-বাহন আৰু বজাৰৰ সুব্যৱস্থা থকা ঠাই হোৱা উচিত৷\nস্থানীয় সামগ্ৰীয়ে তৈয়াৰ কৰা ঘৰটো ভেটিৰ পৰা ৩ ফুট ওখলৈ সম্পূৰ্ণ বেৰ দি ওপৰৰ অংশত বাহঁ, তাৰঁৰ জালি আদিৰে আবদ্ধ কৰি দিব লাগে৷\nঘৰটোৰ মাজেৰে বিশুদ্ধ বায়ু চলাচল হোৱা উচিত\nপ্ৰতিটো ব্ৰইলাৰৰ বাবে ১ বৰ্গফুটকৈ মজিয়াৰ জোখত ঘৰটো নিৰ্মাণ কৰিব লাগে।\nশুকান ডাঠ মাটিৰ ওপৰত ২-৩ ইঞ্চিমান তুঁহ গুৰি বা কাঠৰ গুৰি পাৰি দি লিটাৰ প্ৰস্তুত কৰিব পাৰি৷\nপ্ৰতিটো কোঠাত ২৫০-৩০০ টাতকৈ অধিক কুকুৰা ৰাখিব পাৰি।\nএটা জাক বিক্ৰী কৰাৰ পিছত ঘৰটো ১০-১৫ দিন খালি কৰি ৰাখিব লাগে৷\nঘৰটো সম্পূৰ্ণ হোৱাৰ পিছত কীটনাশক ছটিয়াই পৰিস্কাৰ কৰি ল’ব লাগে।\nপোৱালি ৰখা ঘৰ:\nএটা ব্ৰুডাৰত ৬০ ৱাট ক্ষমতাৰ ৪ টা বাল্ব জ্বলাই ৰাখিব লাগে। ব্ৰুডাৰৰ চাৰিওফালে চক্ৰ্গাড লগোৱাৰ ব্যৱস্থা কৰিব লাগে যাতে পোৱালীবোৰ বুডাৰৰ পৰা বাহিৰ ওলাই যাব নোৱাৰে। বুডাৰৰ ভিতৰতে পানী আৰু দানা ৰখাৰ ব্যৱস্থা কৰিব লাগে।\nপোৱালি ছয় ফুট দীঘল আৰু চাৰি ফুট বহল এটা কাঠৰ বুডাৰত ৩৫০টা পোৱালী ৰাখিব পৰা যায় ৷\nপোৱালী জন্মাৰ প্ৰথম সপ্তাহত বুডাৰ উষ্ণতা ৯৫ ডিগ্ৰী ফাৰেণহাইট আৰু পিচত প্ৰত্যেক সপ্তাহত অন্তত ৫ ডিগ্ৰী ফাৰেণহাইটতকৈ কমাই ৪ সপ্তাহৰ শেষত কৃত্ৰিম উত্তাপ দিয়াৰ প্ৰয়োজন নহয়৷\nব্ৰইলাৰ কুকুৰাক প্ৰচুৰ পৰিমাণে পৰিস্কাৰ পানী যোগান ধৰা উচিত৷ ব্ৰইলাৰক ৫ সপ্তাহ বয়সলৈ ষ্টাৰ্টৰ দানা আৰু তাৰ পিছত ফিনিছাৰ দানা খুৱাব লাগে৷ প্ৰথম তিনিদিন পোৱালীক দানাৰ পাত্ৰ পূৰাকৈ, পিচৰ সাতদিন পাত্ৰৰ আধালৈকে আৰু তাৰ পিছত পাত্ৰটোৰ এক-তৃতীয়াংশ পূৰ হোৱাকৈ দানাৰ যোগান ধৰিব লাগে৷ প্ৰত্যেক ১০০ ব্ৰইলাৰৰ বাবে প্ৰথম দুই সপ্তাহত ২ লিটাৰপানী আৰু তাৰ পিচত প্ৰত্যেক সপ্তাহত ২ লিটাৰকৈ পানী বঢ়াই যাব লাগে।\nদানাৰ পৰিমাণ দানা (গ্ৰাম):\nঅসমত সততে হোৱা কিছুমান সংক্ৰমিত বেমাৰ:\nবেমাৰী কুকুৰাৰ পৰা আন এটা নিৰোগী কুকুৰা সংক্ৰমিত হোৱাকে সংক্ৰমণ বেমাৰ বুলি কোৱা হয়। সংক্ৰামণ বেমাৰক তিনিটা ভাগত বিভক্ত কৰিব পাৰি।\n১)বেক্টেৰিয়াজনিত: কলেৰা,পুলৰাম ইত্যাদি বেক্টেৰিয়াৰ পৰা হোৱা কুকুৰাৰ বেমাৰ\n২)ভাইৰাচজনিত: ৰানিখেত,চিকেনপস্ক,গামবৰু, মাৰেস্ক, ইত্যাদি ভাইৰাচৰ পৰা হোৱা কুকুৰাৰ বেমাৰ\n৩)ভেঁকুৰজনিত : স্পাৰজিলচিচ, মাইকতস্ছিকচিছ আদি ভেঁকুৰজনিত কুকুৰাৰ বেমাৰ\nব্ৰইলাৰ কুকুৰাৰ কেইবিধমান সংক্ৰমক ৰোগৰ ছিটা আৰু ইয়াৰ ব্যৱহাৰ:\nৰোগৰ নাম ছিটা ছিটা দিয়াৰ সময় ছিটাৰ পৰিমাণ কেনেকৈ দিয়া হয়\nৰাণি খেত্ আৰ.ডি.ছিটা\n২৮ দিনত এক টোপালকৈ\n০.৫ মি:লি: চকু আৰু নাকৰ বিন্ধাত\n(আই.বি.ডি) আই.বি.ডি.ছিটা জন্মৰ ১৩/১৪ দিনত ———— খোৱা পানীৰ লগত\nমাৰেক্ছ এম ডি ছিটা জন্মৰ ৭ দিনৰ ভিতৰত ০.২ মি:লি: ছালৰ তলেৰে\nব্ৰয়লাৰ পোৱালি নিৰ্ব্বাচনৰ সময়ত লবলগা সাবধানতা:\n১)এদিনীয়া পোৱালিৰ ওজন কমেও ৩৫ ৰ পৰা ৪০ গ্ৰাম হোৱা উচিত।\n২)ভাল সুস্থ সবল ব্ৰয়লাৰ পোৱালি নিৰ্ব্বাচন কৰা উচিত।\n৩) কোনো আঘাতপ্ৰাপ্ত পোৱালি থাকিলে জাকৰ পৰা আতৰাই ৰাখিব লাগে।\nব্ৰইলাৰ পালনত মনত ৰাখিবলগীয়া কথা….\nপ্ৰথম দুসপ্তাহ সময় পোৱালীবোৰক সঘনাই পৰিদৰ্শন কৰি থাকিব লাগে কাৰণ সময়ছোৱাত মৃত্যুৰ হাৰ আটাইতকৈ অধিক ৷\nপৰ্যাপ্ত পৰিমানৰ পানীৰ যোগান অব্যাহত ধৰিব লাগে ৷\nএজাক ব্ৰয়লাৰ বিক্ৰী কৰাৰ পিছত ব্ৰইলাৰ ঘৰটো দুসপ্তাহ সময় খালী ৰাখিব লাগে।\nপ্ৰৱেশ পথত ফেনাইল দ্ৰৱ ৰখাৰ ব্যৱস্থা কৰিব লাগে যাতে জোতা-চেন্দেল আদি তিয়াই পামত সোমাব পাৰে ৷\nঅসমৰ ব্ৰয়লাৰ উৎপাদন হোৱা মুখ্য অঞ্চলসমূহ:\nঅসমৰ ব্ৰয়লাৰ উৎপাদন হোৱা অঞ্চল সমূহৰ ভিতৰত বঙাইগাওঁ, মংগলদৈ, চিপাঝাৰ, দৰং, কোকৰাঝাৰ, তিনিচুকিয়া, লখিমপুৰ ইত্যাদি।\nব্ৰয়লাৰ মাংসৰ বজাৰিকৰন:\n৪০ৰ পৰা ৪২দিন বয়সীয়া কুকুৰা বিক্ৰীৰ বাবে উপযোগী।\nকুকৰা ধৰাৰ সময়ত কোনো ধৰনৰ আঘাত নেলাগিবৰ বাবে দানা আৰু পানীৰ পাত্র আতঁৰাই ৰাখিব লাগে।\nপৰিবহন কালত প্ৰতিকূল জলবায়ুৰ পৰা ৰক্ষা কৰিব লাগে।\nঅসমৰ বজাৰত প্ৰতিকেজি ব্ৰয়লাৰ মাংসৰ দাম ১৮০ৰ পৰা ২০০ টকা।\nপাইকাৰী তথা গোটা কুকুৰাৰ মুল্য ৭০ টকা প্ৰতি কেজি।\nলিখক:- অৰ্জুন চন্দ্ৰ ৰায়, তৃতীয় বৰ্ষৰ ছাত্ৰ, বি. ভি. এছ ছি. আৰু এ. এইছ. (B.V.Sc & A.H.), লক্ষীমপুৰ পশুচিকিৎসা বিজ্ঞান মহাবিদ্যালয়, অসম কৃষি বিশ্ববিদ্যালয়, জহিং, উত্তৰ লক্ষীমপুৰ- ৭৮৭০৫১.\nইমেইল: arjunchandraray1@gmail.com, দূৰভাষ: +৯১-৯৮৫৯৪২১৩৩৭.\nটোকা: যিকোনো Copyright আইন উলংঘনৰ বাবে নিৰ্দ্দিষ্ট লেখক/লেখিকা গৰাকী জগৰীয়া হ’ব।\n← What is the Best Bedding Material for duck,chicken and other poultry\nপৰিষ্কাৰ আৰু বিশুদ্ধ গাখীৰ উৎপাদন →


দানিয়েল3- पवित्र बाइबिल [ইণ্ডিয়ান ৰিভাইচ ভাৰচন] - (দানি 3)\nৰজা নবূখদনেচৰে ষাঠি হাত ওখ আৰু ছহাত বহল এনে এক সোণৰ মূৰ্তি সাজি বাবিল প্ৰদেশৰ দূৰা নামৰ সমথলত স্থাপন কৰিলে।\nতাৰ পাছত ৰজা নবূখদনেচৰে যি মূৰ্তি স্থাপন কৰিছিল, সেই মূৰ্তি উৎসৰ্গ কৰিবৰ বাবে, প্রদেশৰ অধ্যক্ষ, আঞ্চলিক অধ্যক্ষ, স্থানীয় অধ্যক্ষৰ সৈতে, প্ৰদেশৰ উপদেষ্টা, ধনভঁৰালী, বিচাৰক, বিচাৰকৰ্ত্তা আৰু সকলো মূখ্য কৰ্মচাৰী সকলক একত্রিত হৈ, আহিবলৈ বাৰ্ত্তা পঠিয়ালে।\nনবূখদনেচৰে যি মূৰ্তি স্থাপন কৰিছিল, সেই মূৰ্তি উৎসৰ্গ কৰিবলৈ, প্রদেশৰ অধ্যক্ষ, আঞ্চলিক অধ্যক্ষ, স্থানীয় অধ্যক্ষৰ সৈতে, প্ৰদেশৰ উপদেষ্টা, ধনভঁৰালী, বিচাৰক, বিচাৰকৰ্ত্তা আৰু সকলো মূখ্য কৰ্মচাৰী একত্রিত হৈ আহিল; আৰু মূৰ্তিৰ আগত উপস্থিত হ’ল।\nতাৰ পাছত ঘোষণাকাৰীয়ে উচ্চস্বৰে চিঞৰিলে, “হে সকলো দেশ লোক, আৰু সকলো ভাষাৰ লোকসকল, আপোনালোকক আজ্ঞা দিয়া হৈছে যে,\nযি সময়ত আপোলোকে শিঙা, বাঁহী, বীণা, সুৰবাহাৰ, পেপা, আৰু সকলো ধৰণৰ বাদ্যযন্ত্ৰৰ বাদ্য শুনিবলৈ পাব, সেই সময়তেই ৰজা নবূখদনেচৰে স্থাপন কৰা সোণৰ মূৰ্তিত আপোনালোক সকলোৱে উবুৰি হৈ সাষ্টাঙ্গে প্রণিপাত কৰিব লাগিব।\nযি সকলে সেই মুহূৰ্তত উবুৰি নহ’ব আৰু সেৱা নকৰিব, তেওঁলোকক প্ৰজ্বলিত অগ্নিকুণ্ডত পেলোৱা হ’ব।”\nসেয়ে সকলো লোকে যেতিয়াই শিঙা, বাঁহী, বীণা, সুৰবাহাৰ, পেপা, আৰু সকলো ধৰণৰ বাদ্যযন্ত্ৰৰ বাদ্য শুনিলে, তেতিয়াই দেশৰ সকলো লোকে, আৰু সকলো ভাষাৰ লোকসকলে ৰজা নবূখদনেচৰে স্থাপন কৰা সোণৰ মুৰ্ত্তিক উবুৰি হৈ সাষ্টাঙ্গে প্রণিপাত কৰিলে।\nসেই সময়ত কলদীয়া মানুহ কেইজনমান আহিল, আৰু যিহূদীসকলৰ অহিতে অভিযোগ কৰিলে।\nতেওঁলোকে ৰজা নবূখদনেচৰক ক’লে, “মহাৰাজ চিৰজীৱি হওক!\nহে মহাৰাজ আপুনি এই আজ্ঞা কৰিছিল যে, প্রতিজন ব্যক্তিয়ে যেতিয়াই শিঙা, বাঁহী, বীণা, সুৰবাহাৰ, পেপা, আৰু সকলো ধৰণৰ বাদ্যযন্ত্ৰৰ বাদ্য শুনিব, তেতিয়াই সকলোৱে সোণৰ মূৰ্তিত উবুৰি হৈ সাষ্টাঙ্গে প্রণিপাত কৰিব লাগিব।\nকিন্তু যি জনে উবুৰি হৈ সেৱা নকৰিব, তেওঁক প্ৰজ্বলিত অগ্নিকুণ্ডত পেলোৱা হ’ব।\nইয়াত বাবিল প্ৰদেশৰ ৰাজ কাৰ্যত আপুনি নিযুক্ত কৰা চদ্ৰক, মৈচক, আৰু অবেদ-নেগো নামেৰে কেইজনমান যিহূদীলোক আছে; তেওঁলোকে আপোনাৰ কথালৈ মনোযোগ দিয়া নাই। তেওঁলোকে আপোনাৰ দেৱতাবোৰক সেৱা নকৰে, আৰু আপুনি স্থাপন কৰা সোণৰ মূৰ্তিক সাষ্টাঙ্গে প্রণিপাত নকৰে।”\nইয়াকে শুনি নবূখদনেচৰে খং আৰু ক্রোধেৰে পৰিপূৰ্ণ হ’ল, আৰু চদ্ৰক, মৈচক আৰু অবেদ-নেগোক তেওঁৰ ওচৰলৈ আনিবলৈ আজ্ঞা দিলে। তেতিয়া তেওঁলোকে সেই লোক কেইজনক ৰজাৰ ওচৰলৈ আনিলে।\nনবূখদনেচৰে তেওঁলোকক ক’লে, “হে চদ্ৰক, মৈচক আৰু অবেদ-নেগো, আপোনালোকে মোৰ দেৱতাবোৰক সেৱা কৰা নাই, আৰু মই স্থাপন কৰা সোণৰ মূৰ্তিত সাষ্টাঙ্গে প্রণিপাত কৰা নাই, এই কাৰ্য আপোনালোকে জানিয়ে কৰিছে নে?\nএতিয়াও যদি আপোনালোকে শিঙা, বাঁহী, বীণা, সুৰবাহাৰ, পেপা, আৰু সকলো ধৰণৰ বাদ্যযন্ত্ৰৰ ধ্বনি শুনাৰ সময়ত মই সজা সোণৰ মূৰ্তিত উবুৰি হৈ সাষ্টাঙ্গে প্রণিপাত কৰিবলৈ যুগুত হয়, তেনেহ’লে সকলো ভালে হ’ব; কিন্তু যদি আপোনালোকে সেৱা নকৰে, তেনেহ’লে সেই মুহূৰ্ত্ততেই আপোনালোকক প্ৰজ্বলিত অগ্নিকুণ্ডত পেলোৱা হ’ব। মোৰ হাতৰ পৰা আপোনালোকক উদ্ধাৰ কৰিব পৰা দেৱতা কোন আছে?”\nতেতিয়া চদ্ৰক, মৈচক আৰু অবেদ-নেগোৱে ৰজাক উত্তৰ দি ক’লে, “হে নবূখদনেচৰ, আপোনাক এই বিষয়ে উত্তৰ দিয়া আমাৰ একো প্ৰয়োজন নাই।\nইয়াৰ উত্তৰ যদি আছে, তেনেহ’লে মহাৰাজ, আমি যি জনাৰ সেৱা কৰোঁ, আমাৰ সেই ঈশ্বৰে প্ৰজ্বলিত অগ্নিকুণ্ডৰ পৰা আমাক ৰক্ষা কৰিবলৈ সমৰ্থ, আৰু তেওঁ আমাক আপোনাৰ হাতৰ পৰা উদ্ধাৰ কৰিব পাৰে।\nকিন্তু যদি উদ্ধাৰ নকৰেও, তথাপিও হে মহাৰাজ, আপোনাক জনাওঁ যে, আমি আপোনাৰ দেৱতাবোৰক সেৱা নকৰোঁ, আৰু আপুনি স্থাপন কৰা সোণৰ মূৰ্তিক সাষ্টাঙ্গে প্রণিপাত নকৰোঁ।”\nতাৰ পাছত নবূখদনেচৰে ক্ৰোধেৰে পৰিপূৰ্ণ হৈ চদ্ৰক, মৈচক আৰু অবেদ-নেগোৰ অহিতে মুখমণ্ডল বিকৃত কৰিলে। তেওঁ অগ্নিকুণ্ডৰ জুই নিয়মিত পৰিমাণতকৈ সাত গুণ বেছি প্ৰজ্বলিত কৰিবলৈ আজ্ঞা দিলে।\nতাৰ পাছত তেওঁ তেওঁৰ সৈন্যৰ মাজৰ কিছুমান বলী মানুহক চদ্ৰক, মৈচক আৰু অবেদ-নেগোক বান্ধি প্ৰজ্বলিত অগ্নিকুণ্ডত পেলাবলৈ আজ্ঞা দিলে।\nতেতিয়া সেই কেইজনক চোলা, জামা, পাগুৰি, আৰু আন আন বস্ত্রৰ সৈতে তেওঁলোকক বান্ধি অগ্নিকুণ্ডত পেলাই দিয়া হ’ল।\nৰজাৰ আজ্ঞা যথাযথভাবে পালন কৰা হৈছিল, আৰু অগ্নিকুণ্ড অতিশয় তপত আছিল, সেয়ে চদ্ৰক, মৈচক আৰু অবেদ-নেগোক লৈ যোৱা মানুহ কেইজনক সেই অগ্নিশিখাই গ্রাস কৰিলে।\nচদ্ৰক, মৈচক আৰু অবেদ-নেগো, এই তিনি জন লোক বন্ধা অৱস্থাতে অগ্নিকুণ্ডৰ ভিতৰত পৰিল।\nতাৰ পাছত ৰজা নবূখদনেচৰে আচৰিত হৈ বেগাই থিয় হ’ল। তেওঁ তেওঁৰ পৰামৰ্শদাতা সকলক সুধিলে, “আমি তিনি জন মানুহক বান্ধি জুইত পেলোৱা নাছিলো নে?” তেওঁলোকে উত্তৰ দি ক’লে, “হয় মহাৰাজ।”\nতেতিয়া ৰজাই ক’লে, “কিন্তু মই চাৰিজন মানুহ মুকলি হৈ জুইৰ মাজত অহা-যোৱা কৰি থকা দেখিছোঁ; আৰু তেওঁলোকৰ একো ক্ষতি হোৱা নাই, আৰু চতুৰ্থ জনৰ উজ্জলতা দেৱতাৰ পুত্ৰৰ দৰে।”\nতেতিয়া নবূখদনেচৰে সেই প্ৰজ্বলিত অগ্নিকুণ্ডৰ দুৱাৰৰ ওচৰলৈ গৈ মাতিলে, “হে সৰ্বোপৰি ঈশ্বৰৰ দাস চদ্ৰক, মৈচক আৰু অবেদ-নগো ওলাই আহাঁ; ইয়ালৈ আহাঁ!” তাতে চৈদ্ৰক, মৈচক আৰু অবেদ-নেগো অগ্নিৰ মাজৰ পৰা ওলাই আহিল।\nপ্রদেশৰ অধ্যক্ষ, আঞ্চলিক অধ্যক্ষ, আন অধ্যক্ষসকল, আৰু ৰজাৰ পৰামৰ্শদাতাসকল সকলোৱে সেই তিনিজন লোকক চাবলৈ একগোট হ’ল। তেওঁলোকৰ শৰীৰত জুইয়ে একো ক্ষতি কৰা নাছিল, তেওঁলোকৰ মূৰৰ চুলি এডালো পোৰা নাছিল, তেওঁলোকৰ বস্ত্ৰও নষ্ট হোৱা নাছিল, আৰু তেওঁলোকৰ গাত জুইৰ গোন্ধও নাছিল।\nতেতিয়া নবূখদনেচৰে ক’লে, “চদ্ৰক, মৈচক আৰু অবেদ-নেগোক নিজৰ দূত পঠিয়াই ৰক্ষা কৰা ঈশ্বৰক আহাঁ আমি প্রশংসা কৰোঁহক! তেওঁলোকে মোৰ আজ্ঞা লঙ্ঘন কৰা সময়ত তেওঁলোকে তেওঁতেই ভৰসা কৰিছিল, আৰু নিজৰ ঈশ্বৰৰ বাহিৰে আন দেৱতাক যেন সেৱা বা সাষ্টাঙ্গে প্রণিপাত কৰিবলগীয়া নহয়, সেই বাবে তেওঁলোকৰ শৰীৰ সমৰ্পণ কৰিলে।\nসেই কাৰণে মই এই আজ্ঞা দিছোঁ যে, যিকোনো লোক, যিকোনো দেশ, বা যিকোনো ভাষাৰ লোকে চদ্ৰক, মৈচক আৰু অবেদ-নেগোৰ ঈশ্বৰৰ বিৰুদ্ধে ক’ব, তেওঁলোকক ডোখৰ ডোখৰকৈ কটা যাব, আৰু তেওঁলোকৰ ঘৰ জাবৰৰ দ’মৰ দৰে কৰা হ’ব; কাৰণ এইদৰে ৰক্ষা কৰিব পৰা ইয়াত আন কোনো দেৱতা নাই।”\nতেতিয়া ৰজাই চদ্ৰক, মৈচক আৰু অবেদ-নেগোক বাবিল প্ৰদেশত উচ্চ পদত নিযুক্ত কৰিলে।


#shashitharoor #thecrosscurrent - The Cross Current\nএটি বৃহৎ জাপিয়ে দৃষ্টি আকৰ্ষণ কৰিছে বৰপেটাৰোডত\n* শাৰদীয় দুৰ্গা পূজাৰ আকৰ্ষণীয় মণ্ডপেৰে দৃষ্টি আকৰ্ষণ বহুজনৰ * বৰপেটাৰোডৰ নেতাজী সংঘৰ পূজাত সাজি উলিওৱা হৈছে এই মণ্ডপতি * এই বিশেষ পূজা কমিটি তথা স্থানীয় ৰাইজে কিছু পৃথকৈ জাতীয় কৃষ্টি সংস্কৃতি অতুত ৰখা পৰিলক্ষিত হৈছে * বিশেষ…\nৰাজ্যত অনুষ্ঠিত হ'ব লগিয়া উপ নিৰ্বাচনৰ বাবে শক্তি প্ৰদৰ্শনত ব্যস্ত শাসক বিৰোধী ৰাজনৈতিক দলসমূহ। মনোনয়ন দাখিলৰ বাবে প্ৰশাসনে জনোৱা আহ্বান নস্যাৎ কৰাৰ ঘটনাক লৈ ৰাজ্যজুৰি এতিয়া তীব্ৰ প্রতিক্ৰিয়াৰ সৃষ্টি হোৱা দেখা গৈছে। ৰাইজক ক'ভিদ নীতি…\nগোসাঁইগাঁও, তামুলপুৰ আৰু থাওৰা সমষ্টিত উপ নিৰ্বাচনৰ বাবে প্ৰাৰ্থী ঘোষণা কৰিলে কংগ্ৰেছে\nৰাজ্যত সমাগত বিধানসভাৰ উপ নিৰ্বাচন। প্ৰাৰ্থী নিৰ্বাচন তথা প্ৰচাৰক কেন্দ্ৰ কৰি ব্যস্ত হৈ পৰিছে ৰাজনৈতিক দলৰ নেতা-কৰ্মী সকল। ইয়াৰ মাজতে আজি ৰাজ্যৰ গোসাঁইগাঁও, তামুলপুৰ আৰু থাওৰা সমষ্টিৰ বাবে নিজৰ প্ৰাৰ্থীৰ নাম ঘোষণা কৰিলে কংগ্ৰেছে। ছোনিয়া…\nশ্বহীদৰ বিৰুদ্ধে বিতৰ্কিত অশালীন মন্তব্য কৰি ইতিমধ্যেই গ্ৰেপ্তাৰ হৈছে বাঘবৰ সমষ্টিৰ বিধায়ক শ্বেৰমান আলী। শ্বেৰমানৰ দায়িত্বজ্ঞানহীন মন্তব্যৰ বিৰুদ্ধে প্ৰতিবাদ সাব্যস্ত কৰিছিল ৰাজ্যৰ বহু দল-সংগঠন আৰু প্ৰতিষ্ঠানে। আনকি কংগ্ৰেছেও শ্বেৰমান আলীক…\nকিমান কোটি টকাৰ সম্পত্তিৰ গৰাকী নৰেন্দ্ৰ মোডী ?\nপ্ৰধানমন্ত্ৰী নৰেন্দ্ৰ মোডীৰ শেহতীয়া ঘোষণা অনুসৰি তেখেতৰ হাতত থকা মুঠ সম্পত্তিৰ মূল্য হৈছে ৩.০৭ কোটি। বিগত বছৰত মোডীৰ সম্পত্তিৰ মূল্য আছিল প্ৰায় ২.৮৫ কোটি। অৰ্থাৎ চৰকাৰী তথ্য অনুসৰি বিগত এটা বছৰত প্ৰধানমন্ত্ৰী গৰাকীৰ সম্পত্তিৰ মূল্য প্ৰায়…\nৰাজ্যিক বিজেপিৰ কাৰ্যনিৰ্বাহকত মন্ত্ৰী ৰঞ্জিত দাসৰ নৃত্য\nৰাজ্যিক বিজেপিৰ কাৰ্যনিৰ্বাহকত ব্যতিক্ৰমী ৰূপত দেখা গল যোগান মন্ত্ৰী ৰঞ্জিত দাসক।কাৰ্যনিৰ্বাহক সভাৰ দ্বিতীয় দিনা পৰম্পৰাগত সাজপাৰ পৰিধান কৰি থিয়নামত আত্মহাৰা মন্ত্ৰী জন। উল্লেখযোগ্য যে জালুকবাৰী বিধানসভা সমষ্টিৰ অন্তৰ্গত উত্তৰ গুৱাহাটীৰ…\nনাগৰিকত্ব সংশোধনী আইনৰ বিৰুদ্ধে কি প্ৰস্তাৱ গ্ৰহণ কৰিলে তামিলনাডু বিধানসভাই?\nতামিলনাডু বিধানসভাই বুধবাৰে নাগৰিকত্ব সংশোধনী আইন (CAA) ২০১৯ বাতিল কৰিবলৈ আৰু সাম্প্ৰদায়িক একতা তথা সম্প্ৰীতি ৰক্ষা কৰিবলৈ আৰু সংবিধানৰ ধৰ্মনিৰপেক্ষ চৰিত্ৰ অটুট ৰাখিবলৈ কেন্দ্ৰীয় চৰকাৰক আহ্বান জনাই এক বিশেষ প্ৰস্তাৱ গৃহীত কৰে। তামিলনাডুৰ…


ৰত্নেশ্বৰী আইতা-কিশোৰ কুমাৰ নাথ\nHomeকিশোৰ কুমাৰ নাথ\nপ্ৰায় সন্ধ্যা ভগাৰ সময় হৈছে। শীতকাল। ঘড়ীৰ কাটা দুডালে সম্ভৱতঃ পৃথিৱীৰ লম্ব হৈ অৱতৰণ কৰিছে। চাৰিওফালৰ পৰা পৰিৱেশটো এখন উকা বগা চাদৰৰ দৰে আৱৰিবলৈ ধৰিছে। দুই এপাহ শেৱালিয়ে ভুমুকীয়াইছেই প্ৰায়।\nএৰিচাদৰ খন ভালদৰে মেৰিয়াই ৰত্নেশ্বৰী ঘৰৰ কাষতে থকা জুইশালত বহিলহি । মানুহ গৰাকীৰ এইটো অভ্যাস। শীতৰ দিন আহিলেই গোটেই নিশাটো জুইশালতে কটোৱাৰ মন কৰে। নকৰিবনো কিয় , বয়স প্ৰায় চাৰি কুৰি মান হ'ল। পাৰ হ'ল যদিও কোনে জানে ? ১৯৫০চনৰ ভূমিকম্পত বোলে ৰত্নেশ্বৰী বিয়াত বহিছিল। সেইটো দিশৰ পৰা চালে ৰত্নেশ্বৰীৰ বয়স চাৰি কুৰি হ'বগৈ লাগে।\nএটা সময়ত ৰত্নেশ্বৰী নাম কৰা মহিলা আছিল। কিমান বিয়া সবাহত অকলেই এবাৰো চকুটিপ নমৰাকৈ নাম গাই পাৰ কৰি দিয়ে। উৎসৱ পাৰ্বনত নামত লাগে বুলি ক'লেই যেন গোটেই অঞ্চলৰ মানুহে প্ৰথমতে ৰত্নেশ্বৰীৰ কথাই কয়। অৱশ্যে এতিয়া তেনে দিন নাই। বয়সে মানুহজনীৰ শৰীৰটো প্ৰায় দুৰ্বল কৰি পেলালে। তাতে খোৱা বোৱাৰ ঠিক নাইকিয়া। কেতিয়াবা যদি মন যায় খাই কেতিয়াবা আকৌ দিনটো একো নুখুৱাকৈয়ে পাৰ কৰি দিয়ে।\nদিনতেই সৰু সৰু টুকুৰা কৰি থোৱা খৰি কেইডাল জুইশালৰ চৌকাটোলৈ ঠেলি দি ৰত্নেশ্বৰীয়ে যিমান পাৰে দীঘল কৈ উশাহ এটা লৈ ফুকিয়াই দিলে। লগে লগে চৌকাৰ পৰা ধোঁৱা আৰু পুৰণা চাইৰ এটা সৰু দম আহি ৰত্নেশ্বৰীৰ মুখত জোৰেৰে আঘাত কৰিলে। ৰত্নেশ্বৰীৰ চকু জ্বলাপুৰা হৈ চকু পানী নিগৰি আহিল। তথাপিও চেগ বুজি দুই তিনি বাৰ মান ভালকৈ ফুকিয়াই জুই ডাল কোনোমতে উঠাই ললে। চাৰিওফালে ধোঁৱাই আৱৰি পৰিবেশটো ধোঁৱাময় কৰি দিলে। এৰি চাদৰ খন এখন্তেক আঁতৰাই কাষৰ ৰচি ডালত থৈ শৰীৰটো যিমান পাৰে সেকি আকৌ সেই ঠাইতেই বহি মুখত শংকৰদেৱৰ এটি বৰগীত গুণ গুণাবলৈ ধৰিলে।\n"আইতা আইতা ........." ভিতৰৰ পৰা নয়ন আৰু নয়না দুয়ো আহি আইতাকৰ ওচৰতে বহিল। বছেৰেকীয়া পৰীক্ষা শেষ কৰি দুয়ো আজৰি হৈ আছে। জুইৰ তাপ লোৱাৰ উদ্দেশ্যে নয়নাই মুৰটো ৰত্নেশ্বৰীৰ গাতে থৈ হাত দুখন জুইৰ ফালে আগুৱাই দিলে। ক্ষন্তেক দুয়ো মৌন হৈ থাকি হঠাতে নয়নে মাত লগালে\n"আইতা সাধু এটা কোৱা না ! বহু দিন শুনা নাই তোমাৰ মুখৰ সাধু । "\nনয়নৰ কথাত নয়নাই সমৰ্থন জনাই হাতেৰে আইতাক জোকাৰিবলৈ ধৰিলে।\nকম নহয় ধৈৰ্য্য ধৰ। প্ৰথমতে গা টো গৰম কৰি ল। তাৰ পিছত কম।\nআইতাকৰ কথা শুনি নয়না অলপ উদাস হৈ গ'ল,\n"হ'ল আমাৰ গা গৰম। তুমি আৰম্ভ কৰা। "\nনাতিহতৰ কথা পেলাব নোৱাৰি ৰত্নেশ্বৰীয়ে সাধু ভাবিবলৈ ধৰিলে।\n"অ' শুন। এখন হাবিত এটা সিংহ আছিল ........"\nসাধুৰ মাজতে সাধুৰ চৰিত্ৰবোৰ সিহঁতৰ লগত তুলনা কৰিলে দুয়ো আনন্দত হাত চাপৰি বজাই হাঁহিবলৈ ধৰে । তাতে আকৌ আইতাৰ মুখত।\nবহু সময় দুয়ো নিমাত হৈ ৰত্নেশ্বৰী সাধু টো ভালদৰে শুনিলে। আইতাকেও সাধু টো হোৱাই নোহোৱাই দীঘল কৰি অৱশেষত সামৰণি মাৰিলে।\nসাধুটো শেষ হল কি নহ'ল নয়নাই আকৌ চিঞৰি উঠিল।\nআৰু এটা আইতা আৰু এটা।\nআজি আৰু নাই। আজিয়েই যদি সকলো কওঁ কাইলৈ কি কম। এতিয়া তহঁত ভিতৰলৈ যা। মাৰৰ চাগৈ ৰান্ধি হলেই।\nআইতাকৰ কথা শুনি নয়ন আৰু নয়নাই উদাস মনেৰে ভিতৰলৈ বুলি বাট ললে। আইতাকে দুয়োকে পিছফালৰ পৰা অলপ গহীন হৈ চাই ৰল। আকাশৰ পৰা যেন এটুকুৰা কলা ডাৱৰ আহি বুকুত জোৰেৰে খুন্দা মাৰি দিলেহি। লগে লগে ৰত্নেশ্বৰীৰ দুচকুৰ জলধাৰা ববলৈ ধৰিলে।\nপৰ্দাখন দাঙি নয়ন আৰু নয়না সোমাই নোযোৱা পর্যন্ত ৰত্নেশ্বৰীয়ে একেথৰে চাই ৰ'ল।\nটিন বোৰত নিয়ৰৰ টোপালবোৰ ক্ৰমান্বয়ে ডাঙৰ হৈ আহিব ধৰিছে। একদম শান্তিৰ পৰিবেশ। টিনত পৰা নিয়ৰৰ টোপালবোৰৰ বাহিৰে আৰু একো শব্দৰ অনুভৱ নাই। টিন কেইছলা খহি নপৰাকৈ তমালেৰে বান্ধি থোৱা সৰু সৰু বাঁহ ৰ খুটা কেইটাৰে নিয়ৰৰ পানী কেইটোপাল মান নিগৰি আহি ৰত্নেশ্বৰীৰ গাত পৰিল। ইমান পৰে ভাবত বিভোৰ হৈ থকা ৰত্নেশ্বৰীয়ে হঠাৎ গা টো জোকাৰি দিলে। জুইৰ তাপে গৰম কৰি ৰখা গা টোত এক মুহুৰ্ততে কঁপনি সৃষ্টি কৰিলে। মূৰটো আকৌ জুইৰ দিশলৈ ঘূৰাই ৰত্নেশ্বৰীয়ে হাত দুটা জুইৰ ফালে আগুৱাই দিলে।\nনিশা প্ৰায় গভীৰ হৈ আহিছে ।\n৯মান বাজিলেই চাগে। ----- ৰত্নেশ্বৰীয়ে নিজকে কৈ উঠিল। ইমান পৰে নিতাল হৈ থকা পৰিবেশটোত আকৌ সেই চিনাকি হুলস্থুলৰ পৰিৱেশে গ্ৰাস কৰাৰ প্ৰয়াস কৰিলে। হুলস্থুলটো ক্ৰমান্বয়ে ডাঙৰ হৈ আহিছে। ৰত্নেশ্বৰীয়ে জ্বলি থকা জুইকুৰাৰ পৰা কাঠ খৰি কেইডাল উলিয়াই মাটিত জোৰেৰে কোবাই জুই নুমুৱাৰ প্ৰয়াস কৰিলে। ৰত্নেশ্বৰীয়ে চাৰিওফালে চালে , জুইৰ সংস্পৰ্শলৈ আহিব পৰা তেনে কোনো বিশেষ বস্তু নেদেখি মিহিকৈ জ্বলি থকা জুইকুৰা তেনেকৈয়ে এৰি বহাৰ পৰা উঠিল। ৰচি ডালত মেলি থোৱা এৰি চাদৰ খনে যিমান পাৰি ঢাকি লৈ হাতত চাকি টো লৈ যাব ওলাইছে মাথোন। হঠাৎ শৰীৰটোত ভৰিৰ পৰা মুৰলৈ এটা শিহৰণৰ সৃষ্টি হল।\nমোক এৰি নাযাবি আই ! কোন কোন ? কোনো নাই । শব্দৰ সৃষ্টি কত। নাই ওচৰত কোনো নাই ।\nৰত্নেশ্বৰীয়ে সন্দেহৰ চাৱনিৰে মূৰটো ঘূৰাই কিবা দেখে নেকি ভালকৈ চোৱাৰ চেষ্টা চলালে। নাই একো নাই। উমি উমি জ্বলি থকা কাঠখৰি কেইডালৰ বাহিৰে আৰু একো নাই। কিহৰ শব্দ ?\nহঠাৎ এজাক ঠাণ্ডা বতাহে জোৰেৰে ৰত্নেশ্বৰীক কোবাই গল। হাতত লৈ থকা চাকিটো নুমাই গল।\nআন্ধাৰ । সকলো দিশে অন্ধকাৰ। তাতে কুঁৱলীৰ এক কঠিন আৱৰণ। দূৰত হৈ থকা হুলস্থূলৰ সব্দটোও ক্ৰমান্বয়ে ডাঙৰ হৈ আহিছে। কোনোবাই কাৰোবাক চিঞঁৰিছে । মাতবোৰ অস্পষ্ট। বাটেৰে দুখন জিপ গাড়ী যোৱাত অলপ পোহৰৰ নিচিনা পাই, ৰত্নেশ্বৰীয়ে যিমান পাৰে বেগাই খোজ দি ভিতৰলৈ যোৱাৰ চেষ্টা চলালে। দুৱাৰ খনৰ ওচৰত থিয় হৈ কঁকালটো যিমান পাৰে পোনাই এটা দীঘলকৈ নিশ্বাস এৰিলে। ৰত্নেশ্বৰীয়ে পুনৰ আৰু ঘূৰি চোৱাৰ সাহস নহ'ল।\nঅলপ সময় ৰত্নেশ্বৰী দুৱাৰৰ দলিতে থিয় হৈ থাকিল। ঠাণ্ডা বতাহ আৰু কুৱলীয়ে বৰকৈ আঘাত কৰিছিল ঘনে ঘনে। কিবা অলপ চিন্তা কৰি অন্যমনষ্ক হৈ ৰত্নেশ্বৰী ওচৰৰ চকীখনতে বহি পৰিল। সঁচাকৈ এটা ভয়ানক নিশা। হুলস্থুল দুই এটা গুলি বাৰুদৰ শব্দ , উফ প্ৰতিটো শব্দই অঞ্চলটো কঁপাই আছে।\n"মা ভাত দিছোঁ আহক । " বোৱাৰীয়েকে কাষত আহি মাত দিলে।\nৰত্নেশ্বৰীৰ বোৱাৰীয়েকৰ মুখলৈ চাবলৈ সাহস নহ'ল। মা বুলি কিবা কথা কবলৈ আৰম্ভ কৰিলেই যেন ৰত্নেশ্বৰীৰ বুকুত প্ৰচণ্ড জোকাৰণিৰ সৃষ্টি হয়। বোৱাৰীজনী এতিয়া বঠাহীন নাও। একেযোৰ সাজ, একেখন মুখ না সুখ আছে না হাঁহি আছে। মুখৰ হাঁহিবোৰ যেন অতীততে হেৰাই গল।\n"মা আহিছে নে ? "\nএইবাৰ বোৱাৰীয়েক ভিতৰৰ পৰা মাত দিলে।\n" অ ' গৈছোঁ । " ৰত্নেশ্বৰীয়ে বহি থকা চকীখনৰ পৰা উঠিল।\nভাত খাবৰ মন নাই । ঠাণ্ডাত বহুত সময় বাহিৰত এইদৰে বহিও থাকিব নোৱাৰি। জুই ডাল চালে। জুই নাই , আঙঠাবোৰ ৰঙা হৈ আছে , ঠিক সেইডাল জুইৰ দৰে। বাহিৰৰ হুলস্থুলে ৰত্নেশ্বৰীক আপোনা আপুনি ভিতৰলৈ ঠেলি পঠালে।\n" বোৱাৰী মোৰ দেখোন খাবলৈ মনে যোৱা নাই । গা টো ভাল লাগি থকা নাই। কিবা মনটোও বেয়া লাগি আছে। নেখাও দিয়া আজি মই ভাত । "\nৰত্নেশ্বৰীয়ে ক'লে ।\nবোৱাৰীয়েকেও বিশেষ বিৰোধিতা নকৰিলে। কাৰণ মাকৰ বাবে এয়া নতুন কথা নহয়। ৰত্নেশ্বৰী গৈ বিচনাত উঠিল। কম্বল আৰু লেপেৰে সমগ্ৰ শৰীৰ ঢাকি ললে।\nৰাতিপুৱা প্ৰায় ছয় মান বাজিছে। সূৰ্যটোৱে মূৰ উলিয়াবলৈ মন কৰা নাই। ঠাণ্ডাৰ বাবেই হয়তো। ৰত্নেশ্বৰীয়ে চকু কেইটা মেলি বেৰৰ ফুটাৰে চালে, নাই উঠিব হোৱা নাই । এই ঠাণ্ডাত বাহিৰলৈ গ'লে ঠেৰেঙা লাগিব বুলি ভাবিয়েই ৰত্নেশ্বৰী ধৈৰ্যৰে বিচনাত শুই থাকিল। আচলতে যোৱা নিশা ৰত্নেশ্বৰীয়ে উজাগৰে কটালে। গভীৰ নিশা ভাগত হুলস্থুলৰ শব্দটো ঘৰৰ কাষতে হৈছিল। বিশেষ কৰিব লগীয়া কামো নাছিল। এইদৰে দুই এটা কথা ভাবি থাকোতে ৰত্নেশ্বৰীৰ চকু দুটা কেনেকৈ বন্ধ হৈ গল ৰত্নেশ্বৰীয়ে গমকে নাপালে।।\nপ্ৰায় আঠ মান বাজিল। নয়ন আৰু নয়নাই আইতাকৰ বিচনাত উঠি চিঞৰি চিঞৰি জগাবলৈ ধৰিলে।\n" আইতা আইতা উঠা চোন । নিপা জেঠাই হতৰ ঘৰত মানুহ গোট খাই আছে। আৰু কান্দিও আছে কোনোবাই বৰ বৰ কৈ চোৱাহি চোন । "\nনয়ন আৰু নয়নাই কিবা নতুনকৈ কব ন পাওঁতেই ৰত্নেশ্বৰী খৰখেদাকৈ উঠিলে।\n" মাৰ কত ? "\n"মা তাতে আছে নিপা জেঠাই হতৰ ঘৰত। "\nৰত্নেশ্বৰীয়ে আৰু একো শুনিবলৈ ধৈৰ্য নাথাকিল।\n" তহঁত ঘৰতে থাক । ক'লৈকো ওলাই নাযাবি।"\nএইবুলি ৰত্নেশ্বৰীয়ে নয়ন আৰু নয়নাক কৈ যিমান পাৰে নিপাৰ ঘৰৰ দিশে খোজ দিলে।\nঅলপ দূৰৰ পৰা ৰত্নেশ্বৰীয়ে পৰিৱেশটো পৰ্যবেক্ষণ কৰাৰ চেষ্টা চলালে।\n" নাই পিৰিস্থিতি একেবাৰে শোচনীয় । এইটো পৰিস্থিতিত মানুহৰ মাজত সোমালে হয়তো ………… "\nঅলপ সময় ৰৈ থাকি অলপ আগুৱাই গল। হয় যিটোৰ ভয় আছিল তাকে হল। নিপাৰ পৃথিৱীখনো আজি শেষ।\nদুই এজনৰ কথোবকথন আহি ৰত্নেশ্বৰীৰ কাণত পৰিল।\n" ৰাতি হুলস্থুলত জানো ক'ত হেৰাই গল। ৰাতিপুৱা বৰুৱা ককায়ে গৰু দিব গৈ দেখে গোটেই শৰীৰ খণ্ড বিখণ্ড হৈ পৰি আছে। জীৱটো নাই নাইয়ে , শৰীৰৰ মাংস এটুকুৰাও ঠিক স্থানত নাই। কাষত থকা খোজ বোৰলৈ চাই দঁতাল যেনেই অনুমান হয়। সকলো শেষ কৰি থৈ গ'ল এই ৰত্নেশ্বৰীৰ তেজ খোৱাটোৱে। সকলো শেষ। গোটেই অঞ্চলত অশান্তি এতিয়া। "\nৰত্নেশ্বৰীয়ে মূৰটো ঘূৰাই কথোবকথনৰ উৎস বিচাৰিলে। পৰিস্থিতি আৰু বিষম হোৱাৰ পূৰ্বে ৰত্নেশ্বৰীয়ে বোৱাৰীয়েকৰ হাতত ধৰি টানি ঘৰৰ দিশে লৈ গল।\n" এতিয়া পলাব আহিছে। সকলো চেষ্টা কৰি গ'ল তোৰ পুতেৰে। তহঁতক কোন দিনা মাৰে গচকি । "\nপ্ৰতিটো শব্দই এক বিজুলীৰ দৰে জোকাৰি গল ৰত্নেশ্বৰীৰ।\nৰত্নেশ্বৰী ঘৰ পাই , সৰু চকী খনতে বহি পৰিল। চকুৰ পৰা কেইটুপালমান পানী নিগৰি আহি গালত পৰিল। মূৰটো অলপ ঘূৰাই বেৰত ওলোমাই থোৱা হৰিনৰ শিং আৰু বাঘৰ ছাল কেইখন চালে। সদায় চিনাকি বস্তু খিনি আজি ৰত্নেশ্বৰীৰ চাবলৈ সাহস নহল। দূৰৰ পাহাৰখন চালে। তেনেই উকা । পাহাৰৰ ৰঙা ৰঙা মাটিবোৰ ওলাই আছিল । তেতিয়া সময় প্ৰায় দহ মান মান বাজিছিল। তেনেতে ৰত্নেশ্বৰীৰ মনত পৰিল , যোৱা নিশা জুই শালত বহি থাকোতে কাণত পৰা কথা কেইটা , " মোক এৰি নাযাবি আই।"\n✍কিশোৰ কুমাৰ নাথ\nTags: কিশোৰ কুমাৰ নাথ গল্প


ফেচবুকীয়ানৰ শ্ৰেণীবিভাজন-অৰুনাভ মহন্ত – ফটাঢোল\nMarch 1, 2020 ভিন্নস্বাদ\t4 Comments\nফেচবুকীয়ানৰ শ্ৰেণীবিভাজন-অৰুনাভ মহন্ত\n১) ভ্ৰমণপ্ৰিয় ফেচবুকীয়ান – এওঁলোকৰ কিছুমানে কেৱল “Travelling to” বা “Flying to” জাতীয় পোষ্টেৰেই বহুকথা বুজাই দিয়ে যদিও আন কিছুমানে পাকে প্ৰকাৰে লগতে এইটোৱো সকীয়াই দিয়ে যে এদিন দুদিনত বহু ফটোৰ বৰষুণ হব৷ এই ফটোবোৰ আকৌ কিছুমানে অলপ দেৰিকৈ আপলোড কৰি “Late upload” বুলি এটা caption দিয়ে৷ দেৰি বেছি হৈ গ’লে বা নতুন একো নাথাকিলে পুৰণি ফটোকেই আপলোডাই এই caption টো অলপ সলনি কৰি দিয়ে “Throwback” বুলি৷ টকা বা সময় কম থাকিলে বহুতে আগতে কেতিয়াও নাম নুশুনা ঠাই, গাওঁ, জংগল, পাহাৰ,বালিচৰ,নদী,কেম্প আদিলৈ গৈ Explorer যেন এটা ভাব দিয়ে৷ Biker, Rider, Solo traveller আদিও এই শ্ৰেণীতেই পৰে৷\n২) খাদ্য প্ৰেমী ফেচবুকীয়ান- ক’ৰ’বাত ভাল কিবা খোৱাৰ আগে আগে ভগৱানৰ নাম লোৱাৰ দৰে এওঁলোকে দুখনমান ফটো আপলোড কৰিহে আৰম্ভ কৰে৷ নিজে বা ঘৈণীয়েকে কিবা বিশেষ, কেতিয়াও নাম নুশুনা Dish বনালেও আমাক অৱগত কৰিবলৈ নাপাহৰে৷ সাধাৰণতে মহিলা সকল এই শাৰীৰ সক্ৰিয় ফেচবুকীয়ান যদিও আজিকালি কিছু পুৰুষেও ঘৈণীয়েকে বনোৱা কেকৰ ফটো প্ৰায়েই আপলোড কৰা পৰিলক্ষিত হৈছে৷\n৩) Fitness Freak ফেচবুকীয়ান- এওঁলোকৰ প্ৰফাইলত সাধাৰণতে জিমৰ আইনাৰ সমুখত ঘামি জামি উঠা ফটো, Transformation,গ্ৰীন চালাদ, কৰ’বাত হোৱা দৌৰ,মাৰাথন আদিত দৌৰি থকা ফটো দেখা যায়৷\n৪) মডেল ফেচবুকীয়ান – দেখা শুনাত ভাল (বা নিজকে ভাল বুলি ভবা) কিছু ডেকা/গাভৰু এই শাৰীত পৰে৷ সাধাৰণতে এওঁলোকৰ খুব ধুনীয়া কাপোৰৰ কালেকচনো থাকে৷ এওঁলোকে প্ৰায়েই আপোনাক চলেৰে বা সন্মোহিত কৰি Instagram লৈ নিয়ে, নিজৰ follower বঢ়ায় আৰু মডেল হোৱাৰ জোখেৰে follower বাঢ়িলেই আপোনাৰ inbox বা DM ৰ উত্তৰ নিদিয়ে (মডেলৰ ইমান সময় ক’ত যিকোনো ঘটিৰাম বাতিৰামক উত্তৰ দিয়াৰ?)\n৫) সন্তান কেন্দ্ৰিক ফেচবুকীয়ান- মোৰ দৰে বয়সৰ বহুতে নিজৰ পুত্ৰ পুত্ৰীৰ টেলেণ্ট,উপলব্ধি,দুষ্টামি আদি সময়ে সময়ে আপলোড কৰি এই শাৰীটোত পৰে৷ সন্তানৰ প্ৰতি থকা মৰমৰ বাহিৰেও ইয়াৰ জৰিয়তে আন দুটা কথাও পৰিলক্ষিত হোৱা দেখা যায়৷ প্ৰথম- নিজে জীৱনত কৰিব খোজা বা কৰিব নোৱাৰা কিছু কাম কাজ সন্তানৰ জৰিয়তে কৰাই এক মানসিক শান্তি লাভ কৰা দেখা যায়, দ্বিতীয়- মোৰ দৰে দেখাই শুনাই সাধাৰণ লোক,যাক স্কুল কলেজত কোনেও ঘূৰিয়ে নাচালে তেওঁলোকে এই টেকনিকৰ জৰিয়তে বহুতো মহিলাৰ পৰা Love react বা “Awww, so cute” জাতীয় কমেণ্ট পাব পাৰে৷\n৬) সাহিত্যিক ফেচবুকীয়ান – তত্ত্বগধূৰ লিখনী হওক বা মোৰ দৰে ফকটীয়া লিখনীয়েই হওক এওঁলোকে লিখি যায়৷ টেলেণ্ট বা সময় – কিবা এটা থাকে এওঁলোকৰ৷ কিছুমানক বানান শুধৰাই দিলে বেয়া পায় অৱশ্যে৷ এইটো শ্ৰেণীত কবি সকলৰ এক বিশেষ স্থান আছে৷\n৭) প্ৰকৃতিপ্ৰেমী ফেচবুকীয়ান- এওঁলোকৰ ফটোত মানুহ কম আৰু প্ৰাকৃতিক সৌন্দৰ্য্য বেছি থকা দেখা যায়৷ প্ৰথম বৰষুণ দিলে এওঁলোকে মাটিৰ সেই গোন্ধটো পাবই৷ বেছি ঠাণ্ডা বা গৰম পৰিলে এওঁলোকে মোবাইলৰ স্ক্ৰীনশ্বটৰ জৰিয়তে আমাক তাপমান দৰ্শায়৷ প্ৰাকৃতিক দুৰ্যোগৰ সময়ত এওঁলোকে যথেষ্ট সহায় আগবঢ়াই আহিছে৷ কেতিয়াবা ৰাষ্টাত বা বাহিৰত থাকিলেও এওঁলোকৰ “ভূমিকম্প !!!” আপডেটৰ জৰিয়তে আমি লগে লগে ভূমিকম্পৰ খবৰ পাও৷\n৮) পত্নীব্ৰত বা পতিব্ৰতা ফেচবুকীয়ান- এওঁলোকে নিজৰ জীৱনসংগীৰ জন্মদিন বা বিবাহ বাৰ্ষিকীত যথেষ্ট সক্ৰিয় হৈ পৰে৷ যিমানেই কাজিয়া পেচাল,পৰকীয়া প্ৰেম আদি থাকিলেও সিদিনা মাজৰাতি বা পুৱাই পুৱাই ধুনীয়া ধুনীয়া quote লিখি, মৰম- চেনেহ, বিশ্বাস,আনুগত্য, gratefulness বুকুফালি দেখুৱাই শুভেচ্ছা জনাবলৈ এওঁলোকে গোটেই বছৰটো অপেক্ষা কৰে৷ ৰাতিলৈ কিছুমানে বাহিৰত ডিনাৰ কৰাৰ ফটোও দেখা পোৱা যায়৷ এওঁলোকৰ জীৱনসংগী সাধাৰণতে “ World’s best hubby/wifey” হোৱা দেখা যায়৷\n৯) ফেন ফেচবুকীয়ান- এওঁলোক হ’ল বিভিন্ন ক্ষেত্ৰৰ চেলিব্ৰিটিৰ দুৰ্দান্ত ফেন৷ সততে নিজৰ নামৰ আগে পিছে চেলিব্ৰিটিৰ নাম লগোৱা দেখা যায়৷ কোনোবাই চেলিব্ৰিটিজনৰ সমালোচনা কৰা দেখিলে এওঁলোকতকৈ বিপদজনক ফেচবুকত আৰু কোনো নাই৷\n১০) জাতীয়তাবাদী,দেশপ্ৰেমীক ফেচবুকীয়ান – এওঁলোক কেৱল দেশ বা জাতিৰ স্বাৰ্থত ফেচবুকত থাকে৷ কোন ভাৰতীয় ক’ৰ CEO, আমাৰ ৰাষ্ট্ৰীয় সংগীত,আৰ্মি,অশোক স্তম্ভ,ইতিসাহ,আৱিষ্কাৰ,গণতন্ত্ৰ,প্ৰধানমন্ত্ৰী আদিক কোনে (বিশেষকৈ ৰাষ্ট্ৰসংঘই) কি সন্মান দিছে এওঁলোকৰ পোষ্টত তাৰ সবিশেষ পোৱা যায়৷ নিজে লিখাতকৈ এওঁলোকে বেছিকৈ খবৰবোৰ শ্বেয়াৰ কৰা পৰিলক্ষিত হয়৷\n১১) চেনি ফেচবুকীয়ান – এইসকল সাধাৰণতে নিশাচৰ,চিকাৰী আৰু চাইলেণ্ট কিলাৰ টাইপৰ ব্যক্তি হয়৷ লাইক, কমেণ্ট, শ্বেয়াৰত বেছি মূৰ নঘমাই এওঁলোকে ডাইৰেক্ট মেছেঞ্জাৰত “কি ক্ৰিছা?” বুলি সুধি দিয়ে৷ এওঁলোক সৌন্দৰ্যৰ পূজাৰী,কথা চহকী আৰু ৰোমান্টিক হৃদয়ৰ ব্যক্তি হয়৷ এওঁলোকৰ বহুতৰ এটাতকৈ অধিক ফেচবুক একাউণ্ট থাকে৷ সচৰাচৰ এই শ্ৰেণীত পুৰুষৰ আধিপত্য বেছি যদিও শেহতীয়াকৈ নাৰী সমাজো যথেষ্ট জাগ্ৰত হোৱাৰ প্ৰমাণ পোৱা গৈছে৷\n১২) লাইকাৰ ফেচবুকীয়ান – এওঁলোক উদাৰ,বহল অন্তৰৰ ব্যক্তি৷ কৃপনালি নকৰাকৈ বিষয়বস্তু,প্ৰাসংগিকতা,মতাদৰ্শ নিৰ্বিশেষে এওঁলোকে সকলো ধৰণৰ পোষ্টত মিহিকৈ লাইক এটা মাৰি গুছি যায়৷\n১৩) সন্দেহবাদী ফেচবুকীয়ান – প্ৰেমিক প্ৰেমিকা বা জীৱনসংগীৰ পোষ্ট, লাইক, কমেণ্টৰ ওপৰত এওঁলোকৰ তীক্ষ্ণ নজৰ থাকে৷ বহুতৰ লগত পাছৱৰ্ডো থাকে৷ এওঁলোকৰ সম্পৰ্কত ফাঁট মেলাত ফেচবুকৰ যথেষ্ট হাত থাকে৷ আন এক শ্ৰেণীৰ সন্দেহবাদীয়ে যিকোনো অপ্ৰাসঙ্গিক পোষ্ট এটাও নিজৰ ওপৰত পাতি লৈ অভিমান,খং কৰে৷\n১৪) মিমাৰ আৰু ট্ৰ’লাৰ – ট্ৰেণ্ডত থকা মিম শ্বেয়াৰ কৰা আৰু ট্ৰ’ল কৰাই এওঁলোকৰ প্ৰধান কাম৷ এওঁলোকৰ এইক্ষেত্ৰত Whatsapp এ যথেষ্ট সহায় কৰে৷ এওঁলোকৰ মোবাইলৰ ভালেখিনি space এই মিমবোৰে খৰছ কৰে৷\n১৫) নিষ্ক্ৰিয় বা কম সক্ৰিয় ফেচবুকীয়ান – এওঁলোক ফেচবুকত থকা বুলি বহুমাহৰ মূৰে মূৰেহে অনুভৱ হয়৷ এনে ব্যক্তিয়ে কিন্ত জন্মদিনৰ শুভেচ্ছা দিয়েই৷ কিছু সম্বন্ধীয় মানুহ এই শ্ৰেণীত থাকিলে বহুতে সকাহ পায়৷ আৱশ্যে এওঁলোকৰ কিছুমানে নীৰৱে চি চি টিভি কেমেৰাৰ কামো নকৰা নহয়৷ অকল স্ক্ৰ’ল কৰি Newsfeed চাই যোৱাবোৰো এইটো শ্ৰেণীত পৰে৷\n১৬) খেলপ্ৰেমী ফেচবুকীয়ান- খেল জড়িত ভৱিষ্যৎবাণী, সাম্ভাব্য টিম, প্ৰিভিউ, ৰিভিউ, কমেন্ট্ৰী, সমালোচনা, পুৰণি ভিডিও, তৰ্কাতৰ্কি সকলো এওঁলোকৰ প্ৰফাইলত নিয়মীয়াকৈ পাব৷ কাৰেণ্ট নাথাকিলে বা কিবা কথাত খেল Live চাব নাপালেও এনেকুৱা মানুহ আপোনাৰ লিষ্টত থাকিলে আপুনি একো মিছ নকৰে৷\n১৭) ধাৰ্মিক ফেচবুকীয়ান – কেতিয়াবা ধৰ্মগ্ৰন্থৰ বাণী, ধৰ্মগুৰুৰ প্ৰবচন, ধাৰ্মিক নীতিৰ বৈজ্ঞানিক ব্যাখ্যা, অন্য ধৰ্মৰ আসোঁৱাহ, নিজ ধৰ্মৰ সংকট, ধৰ্ম ৰক্ষাৰ প্ৰয়োজনীয়তা এইবোৰ বেছিকৈ আপলোডাই থকাসকল এই শ্ৰেণীত পৰে৷ ১৫-২০ বছৰলৈ দুৰ্ভাগ্যই এৰা নিদিয়ে বা শ্বেয়াৰ কৰিলে লগে লগে ভাল খবৰ এটা শুনিব বুলি পোষ্ট দি এওঁলোকক যুগ যুগ ধৰি exploit কৰি থকা হৈছে৷\n১৮) ৰাজনৈতিক ফেচবুকীয়ান- এইটো বৰ্তমানৰ আটাইতকৈ বেছি সক্ৰিয় শ্ৰেণী৷ এওঁলোকে ৰাজনীতিৰ কাৰণে বন্ধুত্ব আৰু সম্পৰ্ক ত্যাগ কৰিবলৈ কুণ্ঠাবোধ নকৰে৷ সৰু ট’পিক এটা হ’লেই হ’ল- ইজনে সিজনক ভক্ত,চামছা আদি বিভিন্ন বিভূষণেৰে সম্ভাষণ জনাই এওঁলোক যুদ্ধত নামি পৰে৷ যিকোনো অৰাজনৈতিক পোষ্ট এটাত কিবাকৈ মোডী,ৰাহুল বা কেজৰিৱালক টানি আনিব পৰাৰ ক্ষমতা এওঁলোকৰ আছে৷ শুনামতে এই শ্ৰেণীৰ কিছুলোকে ফেচবুকৰ জৰিয়তে সামান্যকৈ হ’লেও কিছু উপাৰ্জনো কৰি আছে৷\n১৯)বেপাৰী ফেচবুকীয়ান – কাপোৰ আৰু অসমীয়া গহনাই প্ৰধান যদিও অন্যান্য অনেক সামগ্ৰীৰো স্কোপ বাঢ়ি আহিছে৷ আন শ্ৰেণীৰপৰা দূৰত থাকি অকল এইটো শ্ৰেণীতেই সোমাই থকাসকলৰপৰা পৰা ৰাইজে প্ৰায়েই দূৰত্ব ৰাখি চলে বুলি এক অনুমান কৰা হয়৷ কিন্ত কৰ্মবিমুখ অসমীয়া জাতিটোক “বাণিজ্যে বসতি লক্ষ্মী”ৰ মন্ত্ৰ পঢ়ুৱাবলৈ উঠিপৰি লাগিছো বুলি এওঁলোকে মনেপ্ৰাণে ভাবে৷\n২০) এঞ্জেল প্ৰিয়া – এইসকলৰ সংখ্যা বিপদজনক ভাৱে বাঢ়ি আহিছে৷ কোনোবা দিনা জুকেৰবাৰ্গে যদি ফেচবুক বন্ধ কৰি দিয়ে তাৰ বাবে প্ৰধানতঃ এওঁলোক দায়ী হব৷ টিকটকেও এওঁলোকৰ বিস্তাৰত অৰিহণা যোগাবলৈ আৰম্ভ কৰা দেখা গৈছে৷\n২১) দন্দুৰা/ দন্দুৰী ফেচবুকীয়ান- এওঁলোক ইমানেই হাইপাৰ/ ডেমকেয়াৰ যে কোনোবাই এওঁলোকক দন্দুৰা/ দন্দুৰী বুলি মনে মনে আলোচনা কৰা বুলি গম পালেও নিজৰ ৱালত সেই কথা লিখি জগতখনক আকৌ এবাৰ সোঁৱৰাই দিবলৈ কুণ্ঠাবোধ নকৰে৷ এওঁলোকক সমালোচনা কৰা মানুহ যেনেদৰে বহুত ঠিক তেনেকৈ এওঁলোকক গছত উঠাই দি ৰং চোৱা এচামো আছে৷ দুই এটা অসাংবিধানিক শব্দৰ প্ৰয়োগে এওঁলোকৰ পোষ্টবোৰৰ গৰিমা বঢ়াই তোলে৷ বিতৰ্কিত পোষ্টবোৰৰ কমেণ্টত এওঁলোকে ভিৰ কৰি প্ৰায়েই পৰিৱেশ গৰম কৰি তোলা দেখা যায়৷\n২২) বিশ্লেষক ফেচবুকীয়ান – যিকোনো এটা টপিকৰ ওপৰত জ্ঞান থাককেই বা নাথাকক নিজৰ মতামত ডাঙি ধৰি পষ্টমৰ্টেম কৰাৰ বাবে বিখ্যাত এওঁলোক৷ এওঁলোক সাধাৰণতে ফেচবুকৰ পোক হয় আৰু এওঁলোকৰ জীৱনত অফুৰন্ত সময় থাকে৷ যেনে- মই !\n২৩) টেগাৰু ফেচবুকীয়ান – লাইক বঢ়াবৰ বাবেই হওক বা লোকক কামোৰ দিবৰ বাবেই হওক এওঁলোকে নিজৰ পোষ্টবোৰ হকে বিহকে টেগ কৰি যায়৷ টেগবোৰ আঁতৰালে বেয়াও পায় কিছুমানে৷\n২৪) ট্ৰেজেডী কিং/কুইন – এওঁলোক হতাশাগ্ৰস্ত, নিৰাশ,অকলশৰীয়া লোক৷ কোনে ঠগালে,কোনে মনত আঘাট দিলে,কিমান ভাগ্য বেয়া এইবোৰেই এওঁলোকৰ ৱাল ভৰাই ৰাখে৷ এওঁলোকৰ দৰ্দভৰি শ্বায়েৰী,Quote আদিয়ে কেতিয়াও প্ৰেম কৰি নোপোৱাজনকো ব্ৰেকআপৰ দৰে কৰুণ ফিলিং এটা মনলৈ আনি দিব পাৰে৷ এওঁলোকৰ পোষ্টত প্ৰথম লাইকটো সাধাৰণতে নিজৰেই পৰে৷ এওঁলোকৰ বিষয়ে আটাইতকৈ ভয়লগা কথাটো হ’ল এয়ে যে সময়ে সময়ে এওঁলোকে ফেচবুকৰ পৰা বিদায় মাগিম বুলি আপডেট দিয়ে৷ কিন্ত সন্তোষজনক কথাটো হ’ল এয়ে যে কমেন্টত কোনোবা এজনেও “প্লিজ তেনেকুৱা নকৰিবা” বুলি ক’লে তৎক্ষণাত মানিও লয়৷\nকিবা বাকী ৰৈ গ’ল নেকি ৰাইজ?\nবি.দ্ৰ. – ১)প্ৰায়েই এজন মানুহেই এটাতকৈ অধিক শ্ৰেণীক প্ৰতিনিধিত্ব কৰা দেখা যায়৷\n২) এজন মানুহ এটা শ্ৰেণীৰ পৰা আনটো শ্ৰেণীলৈ আহোঁতে বেছি সময় নালাগে৷\n৩) এজন মানুহ বহু বেছি দিনলৈ এটা শ্ৰেণীত থাকিলে তেওঁ ক্ৰমান্বয়ে বুদ্ধিজীৱি, সৰ্বজান্তা আকোৰগোঁজ আৰু অহংকাৰী হৈ পৰা দেখা যায়৷ তেতিয়াই বাক-বিতণ্ডা, তৰ্কবোৰ গুৱালগালিলৈ পৰিবৰ্তিত হবলৈ ধৰে আৰু unfriend বা block ত ইয়াৰ কৰুণ পৰিসমাপ্তি ঘটে৷\n« পুৰুষ-কাপুৰুষ – সুনিল দত্ত\nফটাপ্ৰেম-দেবজিত শৰ্মা »\nDada kisu likhise dei aisat 🤣🤣🤣\nবহুত ধন্যবাদ বন্ধু, সোনটোক দিয়া কথা ৰাখিবলৈ চেষ্টা কৰিছোঁ, বৰ দৌৰাদৌৰি হ’ল পিছে।\nসুন্দৰ শ্ৰেণীবিভাজন। ভাল লাগিল পঢ়ি।\nবহুত ভাল হৈছে দেই৷ একদম টু ডা পইণ্ট!


২ মাহৰ ভিতৰতে দিল্লীত চকমকীয়া ৰেষ্টুৰেণ্ট খুলিলে ‘বাবা কা ধাবা’ৰ সেই বৃদ্ধই, চাওক ফটো|kanta-prasad-the-80-year-old-owner-of-baba-ka-dhaba-starts-a-new-restaurant-in-malviya-nagar– News18 assam\n২ মাহৰ ভিতৰতে দিল্লীত চকমকীয়া ৰেষ্টুৰেণ্ট খুলিলে ‘বাবা কা ধাবা’ৰ সেই বৃদ্ধই, চাওক ফটো\nদীঘলীয়া লকডাউনৰ কাৰণে দুবেলা সময়মতে খাবলৈ পোৱা নাছিল কান্তা তথা তেওঁৰ স্ত্ৰী বাদামী দেৱীয়ে। ‘বাবা কা ধাবা’ৰ নামত এখন সৰু দোকান দিছিল তেওঁলোকে।\nLast Updated : December 23, 2020, 10:48 IST\nনতুন দিল্লীঃ ভাগ্য দেৱতা সুপ্ৰসন্ন হ’লে কাৰ ওপৰত কি কৃপা দৃষ্টি পৰে সেয়া সঠিককৈ ক’বলৈ অসুবিধা। ভাগ্য সুপ্ৰসন্ন নহ’লেনো মাত্ৰ দুমাহৰ ভিতৰতে এখন চকমকীয়া ৰেষ্টুৰেণ্টৰ মালিক হ’ব পাৰে নে কান্তা প্ৰসাদ?\nআপোনালোকৰ হয়তো মনত আছে সেই কান্তা প্ৰসাদৰ কথা? অক্টোবৰ মাহৰ প্ৰথম ভাগ পৰ্যন্ত তেওঁক কোনেও নাজানিছিল। তাৰ পিছত হঠাৎ এদিন এক মিৰাকল ঘটে। সমগ্ৰ দেশতে জনপ্ৰিয় হৈ পৰে তেওঁ। সৌজন্যঃ এটা ভাইৰেল ভিডিও। তাৰ জোৰতেই গুমটি দোকান ‘বাবা কা ধাবা’ৰ মালিক কান্তা প্ৰসাদে এইবাৰ দিল্লীৰ মালবীয় নগৰৰ এখন জাকজমকীয়া ৰেষ্টুৰেণ্টৰ মালিক হ’ল। ৮০ বছৰীয়া কান্তাই এতিয়া সকলোকে অনুৰোধ কৰিছে যে তেওঁৰ নতুন ৰেষ্টুৰেণ্টত আহি ইণ্ডিয়ান তথা চাইনীজ ফুজ খাব পাৰে।\nযোৱা অক্টোবৰ মাহত দীঘলীয়া লকডাউনৰ কাৰণে দুবেলা দুসাজ খাব পৰা নাছিল কান্তা তথা স্ত্ৰী বাদামী দেৱীয়ে। ‘বাবা কা ধাবা’ নামৰ এখন সৰু গুমটি দোকান আছিল তেওঁৰ। মটৰ পনীৰ, দাইল বিক্ৰী কৰিছিল তেওঁ। কিন্তু প্ৰতিদিনে সেই খাদ্য নষ্ট হয়। এজনো ক্ৰেতা নাছিল তেওঁৰ দোকানত। সকলো পূঁজি শেষ হৈ গৈছিল। দৈনিক চকুৰ পানী মচি থাকিবলগীয়া হৈছিল কান্তা আৰু বাদামী।\nইয়াৰ পিছতে গৌৰৱ ৱাচন নামৰ এজন ফুড ব্লগাৰে ‘বাবা কা ধাবা’ক লৈ এটা ভিডিও পোষ্ট কৰে তেওঁৰ নিজৰ ছচিয়েল মিডিয়া হেণ্ডেলত। তাৰ পৰাই কান্তা আৰু বাদামীৰ দুদৰ্শা সকলোৰে চকুত পৰে। মুহূৰ্তত ভাইৰেল হৈ পৰে ভিডিওটি। পৰৱৰ্তী দিনত পুৱাৰে পৰা ‘বাবা কা ধাবা’ৰ দোকানৰ সন্মুখত ভিৰ লাগি যায়। বিপুল বিক্ৰী বাঢ়ি যায় কান্তাৰ। লগে লগে ভাগ্য সলনি হয় তেওঁলোকৰ। আজি এক চকমকীয়া ৰেষ্টুৰেণ্টৰ মালিক কান্তা আৰু বাদামী।\nFirst published: December 23, 2020, 10:47 IST\nBaba ka DhabaOld manrestaurentViral


Home Unlabelled জীৱনৰ অনুভৱ\nxukhdukh.com February 10, 2014\nমডাৰ্ণ হোৱাৰ প্ৰথম খোজত!!!!\nবহুত দিনৰ পৰা অলপমান মডাৰ্ণ হবলৈ চিন্তা চৰ্চা কৰি আছিলো। ইমান দিন বাহিৰত আছো অলপ মডাৰ্ণ নহ’লে বেয়া দেখায়তো। সেয়ে ভাবিলো, আজিকালিৰ উদিয়মান বোৰৰ দৰে একেবাৰে “য়’ য়’ (Yo Yo)” টাইপৰ হব নোৱাৰিলেও সাজপাৰত পৰিবৰ্তন এটাতো আনিব পাৰি!! ভাবিলো যেতিয়া আৰু ৰবলৈ নাই। লগে লগে লিভাইচ নামৰ সাজ পাৰৰ কোম্পানীটোক ভাল দক্ষিনা এটা দি আনিলো জীনচ এটা। জীনচ মানে তামাম জীনচ; দুয়োটা আঠুৰ ঠিক ওপৰতে আৰু দুই এঠাইত ফাটি থকা।\nতাৰ পাছত মডাৰ্ণ হোৱাৰ প্ৰথম এক্সপেৰিমেন্টটো কৰিবলৈ দুদিনমান আগত সেই জীনচটো পিন্ধি পিঠিত শ্বাহৰুখ খানৰ দৰে এটা বেগ আৰু ছলমান খানৰ দৰে দবং টাইপ চান গ্লাপ লগাই ঘৰলৈ ওলালো। এক্সপেৰিমেন্টটোৰ আৰম্ভনিটো ঠিকেই আছিল। এটা এক্সট্ৰা “চাল” পৰিছে বুলি ভাবি বুকু খন এক ইঞ্চিমান ডাঠ কৰি গুৱাহাটী পালোহি। আই এচ বি টিত আমাৰ তালৈ (ঢকুৱাখনালৈ) যোৱা চিলভানদিখনত টিকট এটা লৈ নৈশ যাত্ৰা আৰম্ভ কৰিলো।\nযিদিনা ৰাতি ঘৰলৈ বুলি গুৱাহাটীত গাড়ীত উঠো সেইদিনা ৰাতি মায়ে শুব নোৱাৰে। প্ৰতি আধা ঘন্টা মানৰ মূৰে মূৰে মোলৈ ফোন কৰি থাকে আৰু মই আপডেট দি থাকিব লাগে। মই ডাঙৰ হ’লো বুলি আজিলৈকে মায়ে ভাবিবই পৰা নাই!! সেইদিনাও তাৰ ব্যতিক্ৰম নহ’ল।\nপাছদিনা ৰাতিপুৱা ৫.৩০ মান বজাত ঘৰৰ পদূলিত নামিলো। সদায় ৰৈ থকাৰ দৰে সেইদিনাও মা মোলৈ ৰৈ আছিল। মোক দেখাৰ লগে লগে মাৰ মুখ খনৰ পৰিবৰ্তন এটা আহিল। মায়ে ফটকৈ মোক তলৰ পৰা ওপৰলৈ এবাৰ এক্স-ৰে কৰি পেলালে। : “তোৰ আৰু লংপেন্ট নাছিল নেকি?? কলিকতাৰ পৰা এই ফটা লংপেন্টটো পিন্ধিয়ে আহিলি যে!!”, মায়ে মোক সুধিলে।\n: “এইটো কিনোতেই ফটা আছিল”, মই উত্তৰ দিলো।\nমায়ে আৰু একো নকৈ মোৰ পৰা বেগটো লৈ ভিতৰলৈ সোমাই গ’ল। মইয়ো মোৰ ৰুমলৈ গৈ কাপোৰ সলাবলৈ ধৰিলো। হৰ্ঠাৎ সিটো ৰুমত মায়ে দেউতাক কোৱা শুনিলো, “ল’ৰা ইমান দিন বাহিৰত থাকিলে কি হ’ব অকনো টেঙৰ নহ’ল। দোকানীয়ে ঠগি পইতাচোৰাই খোৱা ফটা লংপেন্ট এটা দি পঠাইছে”।\nছল্ট লেক, কলকাতা- ৯১ ফো: ০৭৮৯০৮৪৬৪৬৯\nBy xukhdukh.com on February 10, 2014


Cyclenorm E in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cyclenorm E ar byavahar, ppali, parshwakriya, upkaar, kriya-pratikriya aaru satarkatabani\nCyclenorm E ৰ লাভ আৰু ব্যৱহাৰসমূহ- Cyclenorm E Benefits & Uses in Assamese- Cyclenorm E ar laabh aaru byavaharsamuh\nCyclenorm E ৰ পালি আৰু সেয়া কেনেদৰে ল'ব- Cyclenorm E Dosage & How to Take in Assamese - Cyclenorm E ar paali aaru xeya kenedore lobo\nCyclenorm E ৰ পাৰ্শ্চক্ৰিয়াসমূহ- Cyclenorm E Side Effects in Assamese- Cyclenorm E ar parshwakriyasamuh\nCyclenorm E সংক্ৰান্ত সতৰ্কতাবাণীসমূহ- Cyclenorm E Related Warnings in Assamese- Cyclenorm E xonkranta xatarkatabanisamuh\nঅইন দৰৱৰ সৈতে Cyclenorm Eৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cyclenorm E with Other Drugs in Assamese- Oinor xoite Cyclenorm E ar gurutor kriya-pratikriya\nCyclenorm E মতভেদসমূহ- Cyclenorm E Contraindications in Assamese- Cyclenorm E nishedhsamuh\nCyclenorm E ৰ বিষয়ে সততে সোধা প্ৰশ্নসমূহ- Frequently asked Questions about Cyclenorm E in Assamese- Cyclenorm E ar bikhoye satate xodha prashnasamuh\nখাদ্য আৰু মদৰ সৈতে Cyclenorm E ক্ৰিয়া-প্ৰতিক্ৰিয়া- Cyclenorm E Interactions with Food and Alcohol in Assamese- khadya aaru modor xoite Cyclenorm E kriya-pratikriya\nCyclenorm E ৰ লাভ আৰু ব্যৱহাৰসমূহ - Cyclenorm E Benefits & Uses in Assamese - Cyclenorm E ar laabh aaru byavaharsamuh\nCyclenorm E তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCyclenorm E ৰ পালি আৰু সেয়া কেনেদৰে ল'ব - Cyclenorm E Dosage & How to Take in Assamese - Cyclenorm E ar paali aaru xeya kenedore lobo\nCyclenorm E-ৰ উপাদানসমূহ - Cyclenorm E Active Ingredients in Assamese - Cyclenorm E-ar upadaansamuh\nCyclenorm E ৰ পাৰ্শ্চক্ৰিয়াসমূহ - Cyclenorm E Side Effects in Assamese - Cyclenorm E ar parshwakriyasamuh\nগৱেষণাৰ ভিত্তিত, Cyclenorm E ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCyclenorm E সংক্ৰান্ত সতৰ্কতাবাণীসমূহ - Cyclenorm E Related Warnings in Assamese - Cyclenorm E xonkranta xatarkatabanisamuh\nCyclenorm E-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCyclenorm Eএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nCyclenorm E-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCyclenorm E এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Cyclenorm E গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Cyclenorm E কি প্ৰভাৱ দেখা গৈছে?\nCyclenorm Eৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Cyclenorm E কি প্ৰভাৱ দেখা গৈছে?\nCyclenorm E গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Cyclenorm E ৰ কি প্ৰভাৱ দেখা গৈছে?\nCyclenorm E গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Cyclenorm Eৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cyclenorm E with Other Drugs in Assamese - Oinor xoite Cyclenorm E ar gurutor kriya-pratikriya\nCyclenorm E তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCyclenorm E মতভেদসমূহ - Cyclenorm E Contraindications in Assamese - Cyclenorm E nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cyclenorm E লোৱা অনুচিত যাতে -\nCyclenorm E ৰ বিষয়ে সততে সোধা প্ৰশ্নসমূহ - Frequently asked Questions about Cyclenorm E in Assamese - Cyclenorm E ar bikhoye satate xodha prashnasamuh\nএই Cyclenorm E-এ অভ্য়াস বা নিচাৰ সৃষ্টি কৰে নেকি?\nনহয়, আপনি Cyclenorm Eৰ প্ৰতি আসক্ত নহয়।\nআপুনি Cyclenorm E লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, আপুনি ডাক্তৰৰ পৰামৰ্শৰ পিছতহ Cyclenorm E লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Cyclenorm E ব্যৱহৃত নহয়।\nখাদ্য আৰু মদৰ সৈতে Cyclenorm E ক্ৰিয়া-প্ৰতিক্ৰিয়া - Cyclenorm E Interactions with Food and Alcohol in Assamese - khadya aaru modor xoite Cyclenorm E kriya-pratikriya\nখাদ্য আৰু Cyclenorm Eৰ ক্ৰিয়া-প্ৰতিক্ৰিয়া\nCyclenorm E আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Cyclenorm Eৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Cyclenorm E লোৱাৰ পাৰ্শ্চক্ৰিয়াৰ বিষয়ে তথ্য নাই।\nCyclenorm E ৰ অনুকল্প - Substitutes for Cyclenorm E in Assamese\nআপুনি বা আপোনাৰ পৰিয়ালৰ কোনোবাই Cyclenorm E লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cyclenorm E ব্যৱহাৰ কৰিছিল নেকি?\nআপুনি কিমান পৰিমাণে Cyclenorm E সেৱন কৰিছিল?\nআপুনি Cyclenorm E ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cyclenorm E সেৱন কৰে?


কেতিয়াৰে পৰা বন্ধ হ'ব টিক-টক! সবিশেষ জানিবলৈ পঢ়ক... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nকেতিয়াৰে পৰা বন্ধ হ’ব টিক-টক! সবিশেষ জানিবলৈ পঢ়ক…\nঅসমীয়া প্ৰতিদিন ৰ দ্বাৰা Apr 9, 2019 ত শেষ সম্পাদনা কৰা হৈছে\nডিজিটেল ডেস্কঃ কেইটামান দিনৰ পূৰ্বে খুবেই চৰ্চা হোৱা এটা খবৰ আছিল যে বন্ধ হ’ব টিকটক। কিছুলোকৰ বাবে এইখবৰ আছিল অতি বেয়া খবৰ, কিয়নো আজৰি সময় অতিবাহিত কৰিবলৈ তেওলোকে ব্যৱহাৰ কৰে টিকটক। এই খবৰক লৈ ছচিয়েল মিডিয়াত এতিয়া ব্যাপক চৰ্চা।\nসচাকৈয়ে বন্ধ হ’ব নেকি টিকটক?\nদৰাচলতে টিকটক বন্ধ হ’ব বুলি বহু সংবাদমাধ্যমে প্ৰচাৰ কৰিলেও আচলতে প্ৰায় ১৫০ খন দেশত ৭৫ টা ভাষাত উপলদ্ধ এই মোবাইল এপটো নিষিদ্ধ কৰা ইমান সহজ নহয়। মাদ্ৰাজ উচ্চ ন্যায়ালয়ে এই সম্পৰ্কে ব্যৱস্থা গ্ৰহণ কৰিবলৈ কেন্দ্ৰ চৰকাৰক আহ্বানহে জনাইছে। ইকনমিক টাইমছত প্ৰকাশিত বাতৰি অনুযায়ী তথ্য প্ৰযুক্তি মন্ত্ৰণালয়ে ন্যায়ালয়ৰ ৰায়ৰ সবিশেষ চালি-জাৰি চাবলৈ আৰম্ভ কৰিছে। মন্ত্ৰণালয়ৰ উচ্চপদস্থ বিষয়াই সদৰী কৰা মতে, ন্যায়ালয়ৰ আহ্বান অনুযায়ী তৎমুহূৰ্ততে এপবিধ বন্ধ কৰি দিয়াতো সম্ভৱ নহয়।\nকৰ পৰা আৰম্ভ হৈছিল টিকটকৰ এই প্ৰক্ৰিয়াঃ\nএই বৰ্ষৰ ফেব্ৰুৱাৰী মাহৰ আৰম্ভণিতে হিন্দু আৰু ইছলাম দুয়োটা ধৰ্মৰ কেবাটাও উগ্ৰ সংগঠনৰ কেবাগৰাকী নেতাৰ লগতে দুই-এজন কট্টৰ ৰাজনৈতিক নেতা সৰৱ হৈ পৰিছিল টিকটকৰ বিৰুদ্ধে। তেওঁলোকে অভিযোগ উত্থাপন কৰিছিল যে টিকটকে মুকলিকৈ যৌনতাৰ পোহাৰ মেলিছে আৰু দেশৰ উঠি অহা প্ৰজন্মক বিপথে পৰিচালিত কৰিছে। একেটা অভিযোগ লৈ মাদ্ৰাজ উচ্চ ন্যায়ালয়ৰ দ্বাৰস্থ হয় মুথু কুমাৰ নামৰ এজন অধিবক্তা। ৰাজহুৱা স্বাৰ্থজনিত আবেদনত তেওঁ উল্লেখ কৰে যে টিকটকৰ ভিডিঅ’বোৰ পৰ্ণ’গ্ৰাফীৰ সদৃশ, এনে ভিডিঅ’ই ভাৰতীয় সংস্কৃতি ধ্বংস কৰিব। এপবিধৰ বাবে শিশুৰ ওপৰত যৌন নিৰ্যাতন বৃদ্ধি পোৱা আৰু বহু লোকে আত্মহত্যা কৰা বুলিও আবেদনখনৰ জৰিয়তে ন্যায়ালয়ক অৱগতে কৰে অধিবক্তাগৰাকীয়ে।\nমুথু কুমাৰৰ উক্ত আবেদনৰ ওপৰত ভিত্তি কৰিয়েই মাদ্ৰাজ উচ্চ ন্যায়ালয়ে এপবিধৰ বিৰুদ্ধে বিহিত ব্যৱস্থা গ্ৰহণ কৰিবলৈ চৰকাৰক আহ্বান জনায়। এই আহ্বানৰ পিছতে সমগ্ৰ বিষয়টোক লৈ দুটা ভাগত বিভক্ত হৈ পৰিছে নেটিজেনসকল। এপবিধ চীনা এপ হোৱা বাবে আদালতৰ এই নিৰ্দেশৰ পিছতে উৎফুল্লিত হৈ পৰিছে উগ্ৰ দেশপ্ৰেমৰ কথা কৈ অহা কেবাটাও হিন্দুত্ববাদী সংগঠন। বিপৰীতে মাদ্ৰাজ উচ্চ ন্যায়ালয়ৰ এই ৰায়ৰ বিৰুদ্ধে সৰ্বোচ্চ আদালতলৈ যাবলৈ সাজু হৈছে Internet Freedom Foundation চমুকৈ আইএফএফ।\nআইএফএফৰ মতে টিকটক নামৰ এপবিধে ইউজাৰসকলক ভিডিঅ’, lip-syncing আৰু অভিনয়ৰ জৰিয়তে নিজক প্ৰকাশ কৰাৰ সুযোগ দিছে। এপবিধত শ্বেয়াৰ কৰা ভিডিঅ’সমূহক আধুনিক কলা হিচাপেও আখ্যা দিছে ইণ্টাৰনেটৰ স্বাধীনতাৰ পক্ষে মাত মাতি অহা সংস্থাটোৱে। এনে এক আশ্চৰ্যজনক প্লেটফৰ্মক কোনো কাৰণতে একপক্ষীয়ভাৱে নিষিদ্ধ ঘোষণা কৰা উচিত নহয় বুলিও স্পষ্টকৈ কৈছে আইএফএফে।\nইফালে আদালতৰ এই ৰায়দানক লৈ টিকটক কৰ্তৃপক্ষয়ো নিজৰ মন্তব্য আগবঢ়াইছে। এক বিবৃতিত টিকটক কৰ্তৃপক্ষই জনাইছে যে তেওঁলোকে প্ৰতিখন দেশতে স্থানীয় আইন মানি চলি সেৱা আগবঢ়াই গৈছে। আদালতৰ নিৰ্দেশ অধ্যায়ন কৰি সেইদৰে পৰৱৰ্তী পদক্ষেপ গ্ৰহণ কৰিব বুলিও সদৰী কৰিছে এপবিধৰ কৰ্মকৰ্তাসকলে।\nটিকটকৰ সন্দৰ্ভত উচ্চতম ন্যায়ালয়ৰ ৰায় কেতিয়া?\nআই এফ এফে দেশৰ উচ্চতম ন্যায়ালয়ত মাদ্ৰাছ উচ্চ ন্যায়ালয়ৰ ৰায়ৰ বিৰুদ্ধে দাখিল কৰা আবেদনৰ ভিত্তিত অহা ১৫ এপ্ৰিলত শুনানি গ্ৰহণ কৰিব। উল্লেখ্য যে, ভাৰতৰ পূৰ্বে আমেৰিকাৰ, ইণ্ডোনেছিয়া, আৰি বাংলাদেশতো চৰকাৰৰ ৰোষত পৰিছিল টিকটক। আনকি ২০১৮ চনৰ জুলাই মাহত ইণ্ডোনেছিয়া চৰকাৰে এপবিধ নিষিদ্ধ ঘোষণা কৰে। কিন্তু নতুন ছিকিউৰিটি ফিচাৰ্ছ সংযোজনৰ পিছতে পুনৰ টিকটকৰ বিৰুদ্ধে জাৰি কৰা সেই নিষেধাজ্ঞা উঠাই লয় ইণ্ডোনেছিয়া চৰকাৰে। বাংলাদেশে যোৱা ফেব্ৰুৱাৰী মাহত কেবাটাও গোড়া ইছলামিক সংগঠনৰ দাবীলৈ চাই ২০ হাজাৰৰো অধিক পৰ্ণ ৱেবছাইটৰ বিৰুদ্ধে ব্যৱস্থা গ্ৰহণ কৰিছিল। পৰ্ণ ৱেবছাইটৰ বিৰুদ্ধে ব্যৱস্থা গ্ৰহণ কৰাৰ সময়তে অশ্লীলতাৰ অভিযোগত টিকটককো একেটা শাৰীতে ৰাখে বাংলাদেশ চৰকাৰৰ তথ্য আৰু প্ৰযুক্তি মন্ত্ৰণালয়ে। শেহতীয়া খবৰ অনুযায়ী টিকটক কৰ্তৃপক্ষৰ সৈতে বাংলাদেশ চৰকাৰেও আলোচনাত মিলিত হৈছে।\nউল্লেখ্য যে, আজিৰ তাৰিখত বিশ্বজুৰি ৫০ কোটিৰো অধিক ইউজাৰ আছে টিকটকৰ। বাইট ডান্স নামৰ চীনৰ এটা প্ৰতিষ্ঠানে নিৰ্মাণ কৰা এই এপটো সৰ্বাধিক ব্যৱহাৰকাৰীৰ সংখ্যা আছে চীনত। ভাৰতবৰ্ষতো কোটিৰ ঘৰত আছে টিকটক ব্যৱহাৰকাৰী।\nলালুৰ জামিনৰ বিৰোধিতা চিবিআইৰ, আদালতক জনালে- স্বাস্থ্যৰ বাবে নহয়, ৰাজনৈতিক কাৰণত বিচাৰিছে জামিন\nবিজেপি এটা সাম্প্ৰদায়িক দল, মই ২০০৯তে দলটোৰ আচল ৰূপ দেখিছিলোঃ নবীন পাটনায়ক


অনুগ্ৰহ- বিভা দত্ত\nঅনিচ্ছা সত্ত্বেও নিশাই প্ৰবালৰ গাৰ পৰা হাত খন এৰুৱাই আনি পুতেক সুমনৰ গাৰ কম্বল খন ভাল দৰে ঢাকি কপালত এটা চুমা দি বিছনাৰ পৰা নামিল । সাপ নেজীয়া দীঘল চুলি টাৰিৰে মেৰিয়াই খোপা বান্ধি আয়না খনৰ ওচৰলৈ গৈ লাইট টো জ্বলাবলৈ দেখিলে কাৰেণ্ট নাই ।ছিঃ ৰাতিপুৱাই লঘূ হ'লো।\nযোৱা ৰাতি সিহঁতৰ টোপনি অহা নাই ।দোবাল পিতা বৰষুণত সিহঁতৰ ঘৰটোৰ চাৰিওফালে বৰষুণৰ টোপাল পৰে । নিশা আৰু প্ৰবালে বৰষুণ নপৰিবৰ বাবে অ'ত তʼত সোপা দিওঁতে ৰাতি প্ৰায় আঢ়ৈ মান বজাত সিহঁতে অলপ টোপনি মাৰিছিল ।\nআলস্য ভাবে নিশাই বহা কোঠালৈ গ'ল । বৰষুণৰ পানীৰে মজিয়া খন চিপ্ চিপিয়া হৈ আছে ।বাল্টি এটাৰে পানী সিঁচি কোঠা টো ঠিক ঠাক কৰি ফেন খনৰ চুইত্চ অন কৰি থ'লে ।\nবাকী বোৰ কাম আছেই ।\nকাৰণ আজি তাইৰ বন্ধু অমলকৃষ্ণ সিহঁতৰ ঘৰলৈ আহিব । যোৱা কালি নিশা হঁতৰ ঘৰৰ কাষৰ বিয়া এঘৰত অমলকৃষ্ণক লগ পাইছিল ।\nএবাৰ ভাবিলে বিয়া খনক নোযোৱা হ'লেও ভাল আছিল নেকি?তাক লগ নাপালেই হয়।\nঘৰলৈ নামাতিলেও বেয়া লাগে ।\nঅমলকৃষ্ণ বৰুৱা ।বৰ ফূৰ্তিবাজ ল'ৰা । দেউতাক ৰাজনৈতিক দলৰ সদস্য । বহুত হাত দীঘল মানুহ । স্কুলীয়া জীৱনৰ পৰা দুয়ো একেলগে পঢ়া । প্ৰৱেশিকা পৰীক্ষাত নিশাই প্ৰথম বিভাগত আৰু অমলকৃষ্ণই দ্বিতীয় বিভাগত উত্তীৰ্ণ\nহৈছিল ।কলেজত দুয়ো কলা শাখাত নাম ভৰ্তি কৰিছিল ।\nপঢ়াত নিশা বৰ চিৰিয়াছ আছিল । আৰু অমল আছিল ভটীয়নি পানীত যোৱা ।\nএটা সময়ত অমলকৃষ্ণহঁত গুৱাহাটীতে নিগাজিকৈ থাকিবলৈ লয় ।তাৰ পিছত সিহঁতৰ আৰু কোনো যোগাযোগ হোৱা নাই ।\nনিশাই শিক্ষা বিষয়ত অনাৰ্চ লৈ স্নাতকোত্তৰ ডিগ্ৰী লাভ কৰিছিল । নিশাহঁতৰ ঘৰৰ অৱস্থা ভাল নাছিল । চৰকাৰৰ আঁচনিয়ে ঢুকি নোপোৱা দেউতাক সাধাৰণ খেতিয়ক আছিল । তথাপি অভাৱ অনাটনৰ মাজেৰে হ'লেও দুয়ো ভাই ভনীয়ে উচ্চ শিক্ষা লাভ কৰিছিল । নিশাই অশেষ যত্ন কৰিও এটা চৰকাৰী চাকৰি যোগাৰ কৰিব নোৱাৰিলে ।\nঅৱশেষত ওচৰৰে স্কুল এখনত শিক্ষয়িত্ৰী হিচাপে যোগদান কৰে ।\nশিক্ষকতা কৰাৰ দুবছৰ পাছত সেই গাঁৱৰে প্ৰগতিশীল যুৱক প্ৰবাল চৌধুৰীৰ লগত তাইৰ বিয়া হয় । উচ্চ শিক্ষিত প্ৰবালৰ এখন ফাৰ্ম আছে ।\nদেউতাক প্ৰাথমিক বিদ্যালয়ৰ প্ৰধান শিক্ষক।\nঅনবৰতে নিজৰ সন্মান আৰু আদৰ্শত সচেতন আছিল । ইচ্ছা কৰা হেঁতেন কোনোবা মন্ত্ৰী বিধায়কক কৈ প্ৰবালক ভাল কৰ্ম সংস্থান দিব পাৰিলে হয় । কিন্তু দেউতাকে প্ৰবালে কি কৰিব প্ৰবালৰ ওপৰতে এৰি দিছিল ।\nএজন প্ৰগতিশীল চিন্তা ধাৰাৰে পৰিপুষ্ট প্ৰবালৰ ব্যক্তিত্বই নিশাক মোহিত কৰিছিল ।বিয়াৰ আগতেও নিশাই প্ৰবালৰ কবিতা, গল্প , প্ৰবন্ধ পঢ়িছিল ।\nএই বোৰ ভাবি থাকোঁতেই বাহিৰত গাড়ীৰ শব্দ শুনি নিশা আৰু প্ৰবালে পৰ্দাৰ ফাকেৰে চালে ।এ হয় অমল কৃষ্ণই আহিছে । দুয়ো বাহিৰলৈ ওলাই আহিল ।আথে বেথে বহিবলৈ দিলে ।থিয় হৈয়েই অমলকৃষ্ণই ঘৰটোৰ চাৰিওফালে চকু ফুৰালে । মিঠাইৰ টোপোলা টো সুমনৰ হাতত দি তাক কোলাত বহুৱাই ল'লে ।\nঅমলকৃষ্ণ শকত হৈছে কিন্তু কথা বতৰা একেই আছে ।\nপ্ৰবালক অমলকৃষ্ণৰ লগত কথা পাতিব দি নিশাই পাকঘৰলৈ বুলি খোজ লওঁতে\nঅমলকৃষ্ণই এক প্ৰকাৰ চিঞৰি ক'লে নিশা মই ভাত খাম দে ।তই এইবোৰ কি কৱ,\nতোক ভাত নোখোৱাকৈ যাব দিম নে?নিশাৰ পিছে পিছে অমলকৃষ্ণই পাগঘৰ পালে ।ঐ নিশা তই ইমান গহীন নেদেখুৱাবি দে ।মই কথা পাতিব হে আহিছোঁ ।\nপ্ৰবালে ক'লে মিছেছক কিয় নানিলে ? এ নকব সেই বোৰ ধনীৰ দুলালী গাঁৱৰ বিয়াত নাহে । সকলোৰে ঘৰত যে যাব লাগিব বʼৰ পায় ।ময়ো জোৰ কৰা নাছিলোঁ । নহাত ভালেই পাইছোঁ । নিশাই মনে মনে ভাবিলে এই যে ধনীৰ দুলালী -ঘৈণীয়েকক অলপ অহংকাৰী যেন লাগিল ।\nপাগঘৰতে অমলকৃষ্ণই চাহ খাই নিশাক এখন মোনা দিবলৈ ক'লে । নিশাই সুধিলে কিয় লাগে ।দিয়কচোন প্ৰবালৰ লগত অকমান ফুৰি আহো ।বাবুকো লৈ যাওঁ দে সি ভাল পাব । নিশাই প্ৰবালক এখন পাঁচশ টকীয়া নোট দি মাছ , মাংস ,দৈ কিবাকিবি আনিব দিলে । অমলকৃষ্ণক পইছা দিব নিদিবা । হ'ব দিয়া মই জানো ।\nসোনকালে আহিবা ।\nনিশাৰ মনটোএনেকুৱা লাগিল সুমনৰ যেন মোমায়েক হে আহিছে ।\nইহঁত আহি পায় মানে নিশাই কিবাকিবি ৰান্ধি আগবঢ়াই থৈছিল ।\nঅলপ পিছত প্ৰবালহঁত আহি পালে । প্ৰবালে ক'লে শুনিছা নিশা এখেতে মোক এপইছাও ভৰিব নিদিলে ।\nসুমনক এজোৰ কাপোৰো কিনি দিছে ।\nনিশাই মনে মনে ভাবিলে ই আমাক পুতৌ কৰা নাই তো !\nনাই নাই তেনেকুৱা একো দেখা নাই । ইতিমধ্যে নিশাই সকলোৰে ভাত বাঢ়িলে ।\nপ্ৰবালে তাইক সহায় কৰিলে ।\nঅমলকৃষ্ণক যিমান পাৰি আপ্যায়ন কৰিলে । ভাত খাই থাকোতে অমলকৃষ্ণই নিশাক ক'লে ---নিশা মই এটা কথা ভাবিছোঁ তোৰ বাবে মই এটা চৰকাৰী চাকৰিৰ চেষ্টা কৰিম বুলি ভাবিছোঁ। তই বা কি কৱ।\nনিশাই এটা হুমুনিয়াহ কাঢ়ি ক'লে হয় নেকি ? তাকেইটো অমল ।এওঁৰ ফাৰ্মখনৰ সিমান লাভ নাই ।\nএওঁ লেখা-মেলা কৰি ভাল পায় ।নিজৰ কথা কমকৈ ভাৱে ।\nসমাজৰ কাম কৰি ভাল পায়।\nআমাৰ অসমত লেখা মেলা কৰি খোৱাৰ পৰিবেশ এতিয়াও নাই ।\nতই যদি পাৰ এওঁৰ বাবে চেষ্টা কৰ । তঁহত দুয়োৰে কাগজ পত্ৰ খিনি মোক দে\nমই কি হয় চাওঁ ।\nইয়াৰ মাজতে অমলকৃষ্ণই প্ৰবালৰ লিখনি বিলাক চাই অভিভূত হৈ পৰিছিল ।এটা সময়ত অমলকৃষ্ণ যাবলৈ ওলাল ।প্ৰীতি ভৰা বিদায় সম্ভাষনেৰে অমলকৃষ্ণই গাড়ীত বহিল । ইতিমধ্যে অস্তাচলৰ বেলিয়ে চন্দ্ৰমাৰ আগমনৰ বতৰা দি বিদায় মাগিলে ।\nদ্বিতীয়াৰ জোনৰ নিচিনা নিশাৰ হেঁপাহ বোৰ বাঢ়ি আহি থাকিল ।অমল কৃষ্ণৰ ফোনলৈ অধীৰ অপেক্ষা ।\nপ্ৰবালক কয় চাকৰি টো পালে তুমি নকৰোঁ বুলি নকʼবা ।সুমনক মানুহ কৰিবলৈ আমাক পইছা লাগিবই ।\nআবেলি গোঁসাইৰ চাকি দি উঠিল মাত্ৰ অমল কৃষ্ণই ফোন কৰি জনালে কালি ৰাতি পুৱা দুয়ো আহিবি । তহঁতৰ সাক্ষাৎকাৰ হ'ব ।\nসকলো কাগজ পত্ৰ লৈ আহিবি ।মোৰ অফিচলৈ আহিবি ।\nপিছদিনা ৰাতিপুৱা সুমনক মামাকহতঁৰ ঘৰত থৈ দুয়ো ৰাওনা হ'ল । সাক্ষাৎকাৰ ভালেই হৈছিল । কেইদিনমান পিছত অমল কৃষ্ণই নিশালৈ ফোন কৰি ক'লে নিশা মৌখিক পৰীক্ষাৰ বাবে তোক মাতিছে ।তই পঁচিশ তাৰিখে আহি যাবি ।ঐ নিশা শুনচোন তোৰ কাষত কোনোবা আছেনে? খুব অনুচ্ছ সুৰত অমল কৃষ্ণই সুধিলে । নাই দে কʼ ছোন ।তই অলপ ভাল কে ঘঁহা পিহা কৰি আহিবি দেই ।\nনিশাৰ মুখত এটা ৰঙীন আভাস ফুটি উঠিল ।\nপঁচিছ তাৰিখে নিশা আৰু প্ৰবালে ৰাতিপুৱাই গ'ল ।মনত অযুত সপোন ।বাছ খনৰ খিৰিকীৰ কাষত নিশা ।ৰাতিপুৱাৰ বেলি টোৱে যেন সাদৰ সম্ভাষন জনালে । ফিৰফিৰীয়া বতাহ জাকে খিৰিকীৰে নিশাক জোকায় গৈ থাকিল ।\nচাৰে ন মান বজাত গুৱাহাটী পালে । লাহে লাহে অফিচলৈ সোমাব ধৰোতে অমলকৃষ্ণ খৰখেদাকৈ সিহঁতৰ ওচৰলৈ আহি ওপৰলৈ লৈ গ'ল।\nচাৰি পাঁচটা মান প্ৰাৰ্থী চকীত বহি আছিল ।নিশা আৰু প্ৰবালে দু‌য়ো বহি থাকিল ।\nঅলপ সম‌য়ৰ পিছত নিশাক মাতিলে ।নিশাই নমস্কাৰ দিয়াত বহিবলৈ ক'লে ।নিশা বহিল । নিশাই দেখিলে সাক্ষাৎকাৰ লঁওতা মাত্ৰ এজন । নিশাই এবাৰ তেওঁৰ চকুলৈ চালে কি লোলুপ দৃষ্টিৰে নিশাৰ ফালে চাই আছে ।তাই অলপ ইতস্তত কৰিলে । আপোনাৰ লিখিত পৰীক্ষা ভাল হৈছে । মৌখিকভাৱে লোৱা পৰীক্ষা মোৰ ওপৰত ।\nমই অনুগ্ৰহ কৰিলে আপুনি চাকৰিটো পায় যাব । অমলকৃষ্ণই মোক সকলো কৈছে ।\nতিনিটা চৰ্তত মই তোমাক চাকৰি টো দিব পাৰিম ।এটা হল -আপুনি গুৱাহাটীতে থাকিব লাগিব । দ্বিতীয়তে আপুনি এদিন মোৰ অকলে ফুৰিব যা - লগে লগে নিশাই ক'লে কিয় ছাৰ মই বুজা নাই ।বুজিব পিছত বুজিব । চাকৰি হোৱাৰ পিছত আপোনাৰটো ক্ষমতা বাঢ়ি যাব । গতিকে এতিয়া আপুনি মোৰ কথা মতে কাম কৰিব লাগিব । নিশাৰ মুৰৰ পৰা ভৰিলৈ শিৰ শিৰাই আহিল। প্ৰবাল আৰু সুমনৰ মুখ খন তাইৰ বাৰে বাৰে মনত আহিবলৈ ধৰিলে । নিশাই বহাৰ পৰা উঠিল ।মনতে ভাবিলে বুঢ়া সিংহ! কৃত্ৰিম দাঁতেৰে চিকাৰ বিচাৰি ফুৰ !চাঁও দিয়ক বুলি কৈ একেকোবে দুৱাৰ খুলি প্ৰবালক হাতত ধৰি টানি আনি তললৈ নামি আহিল ।অমলকৃষ্ণই বাৰে বাৰে মাতিলে নিশা কি হ'ল ।কিয় এনেকুৱা কৰিছ !ৰʼ চোন ৰʼনা ।\nশুন !মিঃ অমল কৃষ্ণ তোক লগ নোপোৱা হ'লেও ভাল আছিল । মোৰ উৰুখা পজা টোৱে মোৰ বাবে সৰগ ।\nতোৰ অনুগ্ৰহ মোক নালাগে ।\nTags: চুটিগল্প বিভা দত্ত


সাৱধান : লুনা বৰা – ফটাঢোল\nসাৱধান : লুনা বৰা\nসুবিশাল ঘৰটোৰ গেটখন খুলিবলৈ ৰৈ গ’ল সিহঁত। গেটৰ এটা চাইদৰ পকা খুটাত ‘বৰুৱা’ খোদিত কৰা আছে। আনটো ফালে গেটখনতে তাঁৰ এডালেৰে বান্ধি ওলোমাই ৰখা ফলক এখন লগোৱা আছে। হয়তো নতুন…..”কুকুৰৰ পৰা সাৱধান”।\n: ডাঙৰ মানুহৰ ঘৰত এনে ফলক থকাটো এটা ট্ৰেণ্ড।\n: হ’লেও দে চোন, ভয় লাগে পাই, যি হে এটা, এটা ৰাখে, পালে বখলিয়াই শেষ কৰিব৷\n: সেই হিচাবে সেইবোৰক চোৱা চিতা কৰা মানুহো ৰাখে। বল ভয় নকৰিবি। এনেও দিনত, ৰূমত, বান্ধোনত ৰাখে।\nগেটখন খুলি তিনিওটা লাহেকৈ সোমাই যায়। সুবিশাল কম্পাউণ্ডটোৰ মাজেৰে সোমাই যোৱা বাটটোৰ দুয়োকাষে দেশী, বিদেশী নানা ফুলৰ বাগিচা৷ মানুহ এজনে কাম কৰি আছে, বোধহয় মালি৷ দুখুজমান গৈয়ে শুনা গ’ল বুকু কঁঁপি যোৱা সেই মাত৷\n: অই, পলা।\n: ৰ, সেই সৰু ঘৰটোৰ পৰাহে আহিছে মাতটো৷ বান্ধি থৈছে, নাহে দে। ব’ল, ডাঙৰ মানুহৰ এনেও সময় নাই৷\nঘৰটোৰ মুখত ৰৈ আটাইকেইটাই আকৌ এবাৰ নিজৰ ওপৰত চকু ফুৰাই ল’লে। পিন্ধি থকা চাৰ্ট-পেণ্টযোৰ হাতেৰে এনেই জাৰি, জোকাৰি ল’লে।\n: অই, বজা আকৌ।\n: কোনটো দেখাই নাই।\n: সেইটো কি?\n: ধেত তেৰি, প্ৰথম দেখিলোঁ এনে৷\nৱালত ধুনীয়া এটা ডিজাইনৰ, কলিং বেলটো লগাই থৈছে, সহজে চকুত নপৰে। চুইচটো টিপি দিলে যদিও ভিতৰত বাজিল নে নাই শুনা পোৱা নগ’ল। পোন্ধৰ, বিশ ছেকেণ্ড মানৰ পিছত দৰ্জা খোলাৰ শব্দ শুনা গ’ল। গ্ৰিলৰ দর্জাখন নোখোলাকৈয়ে মানুহজনে সুধিলে,\n: চাৰ আছে নে?\n: কি কাম আছে?\n: সেইদিনাখন হৈ যোৱা মিটিংখনত লগ পাইছিলোঁ, আজি মাতিছিল।\nতেওঁৰ পিছে পিছে গৈ দেখাত অফিচ যেন লগা ৰূম এটাত বহিলগৈ সিহঁত। আধুনিক আচবাবেৰে সুসজ্জিত এটা ৰূম। ৱাল ৰেকত সজাই থোৱা আছে যথেষ্ট সংখ্যক কিতাপ আৰু দুখনমান সম্বৰ্ধনা পত্ৰ৷\n: অই আমাৰ কামটো হ’ব নে? তোৰ কথামতেই আমি দুটা আহিছোঁ৷ পিছত সেই বান্ধি থোৱাকেইটা লগাই নিদিয়েটো আমাৰ পিছত। ভাবি চা কিন্তু!\n: কিয় নহব? মই সেইদিনাখন লগ পাওঁতে ধুনীয়া কৈ কৈছে মোক, “আহি যাবা, যিমান পাৰো সহায় কৰি দিম।” বৰ ভদ্ৰ , অমায়িক মানুহ। লগ পালে গম পাবি। তেওঁৰ কথাবোৰ শুনিবি আৰু….. কি সুন্দৰ কথা মই….\nকথাষাৰ শেষ নহওঁতেই বগা পাঞ্জাৱী কুৰ্তা পৰিহিত বিশিষ্ট ব্যক্তিজন সোমাই আহিল। লগে, লগে সিহঁত আটাইকেইজন থিয় হৈ নমস্কাৰ দিলে।\n: বহা, বহা। কি সকামত বা আহিলা? সময় অলপ কম দেই মোৰ। খৰ ধৰকে কোৱা।\nকথাষাৰ শুনিয়ে ইমান সময় মনত লৈ থকা সিহঁতৰ উদ্যমখিনি যেন অলপ কমি গ’ল।\n: ছাৰ, আমি বকুলনিৰ পৰা আহিছোঁ। আমাৰ গাঁৱত আমি ডেকা চামে, সকলোৰে সুবিধাৰ্থে এটা লাইব্ৰেৰী খোলাৰ কথা ভাবিছোঁ। সকলোৰে সহযোগত কামখিনি আৰম্ভ কৰিছোঁ। আপোনাৰ পৰাও অলপ সহায় সহযোগ বিচাৰি আহিছিলোঁ। সেইদিনা ৰঙাপাৰাৰ মিটিংখনত আপোনাক লগ পাইছিলোঁ। আপুনি আজি মাতিছিল।\n: আচ্চা, লাইব্ৰেৰী খোলাৰ কথা ভাবিছা। সৎ চিন্তা। পিছে ক’ত?\n: ছাৰ, বিহু ফিল্ডখনৰ ওচৰত ক্লাব ঘৰটো আছে যে, তাতেই।\n: অ’, তোমালোকে কি কৰা?\n: আমিয়ে কামটো কৰি আছোঁ। আমাৰ লগত আৰু ভালেকেইজন যুৱক আছে৷\n: নহয়, তোমালোকৰ কাম।\n: ছাৰ আমি আটাইকেইজন গ্ৰেজুৱেট৷ চাকৰিৰ চেষ্টা কৰি আছোঁ, পিচে সহজ নহয়৷ গতিকে নিজৰ চলি যোৱাকৈ আমি কিবা কিবি আটাইকেইজনেই কৰি আছোঁ৷\n: এহ, তেনেকৈ আৰু চলিব পাৰে নে? দেউতাহঁতে কিবা কৰে নে? মানে ঘৰ কেনেকৈ চলে?\n: মোৰ দেউতা খেতিয়ক, ইয়াৰ দেউতাক নাই আৰু তাৰ দেউতাক ৰিটায়াৰ্ড, শিক্ষক। নিজৰ কষ্টেৰে, শিল গুটি নোহোৱা খাটি চাউলে ভালকৈয়ে খাই আছোঁ আমি।\n: হয় বাৰু, তোমালোকৰ চাউলে মেইন। তোমালোকে বিচাৰিলে তোমালোকৰ চাউল মুঠি আৰু সুখকৰ কৰি দিব পাৰোঁ, পিচে বিনিময়ত তোমালোকেও উচিত মূল্য দিব লাগিব৷\n: বুজা নাই ছাৰ।\n: বৰ অকৰা হৈ আছাহে। লাইব্ৰেৰীটোৱে কি কৰিব? দুদিন মান, দুজন মানে গৈ চাব, দুদিন মান তোমালোকৰ নাম হ’ব, তাৰপিছত….. পঢ়ি, শুনি তোমালোকৰ এই গতি, ঘৰে ঘৰে খুজি ফুৰিছাহে। মাটি টুকুৰা মোক দিয়া, ফাৰ্ম এখন খুলিম আৰু সকলো দ্বায়িত্ব তোমালোকক দিম৷ সঠিক বিনিময় কৰিব জানিলে বাচমতি চাউলৰ ভাত, মাছে, মঙহে তৃপ্তিদায়ক কৰি খাব পাবা……\n: ক্ষমা কৰিব, শিলগুটি থকা ভাত খোৱাৰ অভ্যাস নাই আমাৰ, তাকো বগা শিলগুটি, দাঁত ভাঙিব পাৰে। মাছে, মঙহে আমিও খাওঁ মাজে-মাজে৷ বেছি খালে পেটৰ বেমাৰ হোৱাৰ চাঞ্চ থাকে ছাৰ, বদহজম, বমি এইবোৰ৷\n: আজিকালিৰ ল’ৰা হৈ তোমালোকৰ মনোভাৱ এই! উন্নতি নাই সেয়ে। সুযোগবোৰ হেৰুৱাই দিয়া। মোৰ এফালে যাব লগা আছে। তোমালোকে এটা কাম কৰা, অহা মাহৰ শেষৰ ফালে মোৰ টাউনত থকা অফিচটোলৈকে আঁহা।\n: হব ছাৰ, অহা মাহৰ শেষৰ ফালে আমাৰ লাইব্ৰেৰীটোৰ উদ্ধোধনী অনুষ্ঠান পাতিম বুলিয়ে ভাবিছোঁ। খবৰটো দিম আপোনাক। আমি আহোঁ। নমস্কাৰ।\n: ছাৰ, এই যে জানৱৰকেইটা পুঁহিছে, ট্ৰেইনিং দিয়াই নে?\n: নাই৷ কিয় ?\n: দিনটোৰ অলপ সময়, নিজৰ লগত থ’ব, কামত আহিব।\nপিছলৈ নোচোৱাকৈ তিনিওটা ওলাই আহিল৷\n: অই তই মিছা কিয় কলি, অহা মাহত লাইব্ৰেৰীটো হৈ যাব বুলি…\nগেট খন খোলাৰ লগে, লগে আকৌ চৌদিশ ৰৌ ৰৌৱাই যোৱা মাতটো শুনা গ’ল৷ গেটখনৰ পৰা দুখোজ মান আহিয়ে,\n: এক মিনিট ৰ’চোন।\nতাঁৰেৰে ওলোমাই ৰখা ফলকখন এৰোৱাই সি, খোদিত হৈ থকা ‘বৰুৱা’ ৰ ওচৰত লগাই দিলে।\n: এতিয়াহে মিলিছে ….পাৰফেক্ত…..\n« ভূতৰ সন্ত্ৰাস – বৰ্ণালী ফুকন\nকথাতেই বঁটা কথাতেই কটা : মনজিত »\nসুন্দৰ। সুবিধাবাদী দল, ঠগিবলৈ বিচাৰি থাকে। উচিত কাম কৰিলে–\nবঢ়িয়া লাগিল লোনা


angoorlata-deka-may-be-seen-on-big-screen-again-ghy-raju-barua-manju-b– News18 assam\nAngoorlata Deka : আকৌ বিগ স্ক্ৰীণত দেখিব পাৰে আঙুৰলতা ডেকাক! প্ৰধানমন্ত্ৰীক জনালে জন্মদিনৰ শুভেচ্ছা।\nAngoorlata Deka : তেজত শিপাই থকা অভিনয়ক আকৌ আগুৱাই নিব খোজে আঙুৰলতা ডেকাই ৷ আঙুৰলতা ডেকাই বিজেপিৰ ৰাজ্যিক কাৰ্যালয়ত বিশ্বকৰ্মা পূজাত ভাগ লৈ ক'লে নিজৰ মনৰ বহু কথা।\nবিগ স্ক্ৰীণত পুনৰ দেখিব পাৰে আঙুৰলতা ডেকাক ৷ আঙুৰলতা ডেকা (Angoorlata Deka)ৰ মন পুনৰ অভিনয় জগতলৈ অহাৰ ৷ বিজেপিৰ গুৰু দায়িত্বৰ সমান্তৰালকৈ অভিনয় কৰাৰো মন আঙুৰলতাৰ ৷ অসমীয়া ছবি জগতৰ মোহময়ী অভিনেত্ৰী আঙুৰলতা ডেকা এতিয়া বিজেপিৰ মহিলা মৰ্চাৰ ৰাজ্যিক সভানেত্ৰী ৷\nৰাজ্যিক বিজেপিৰ মহিলা মৰ্চাৰ সভানেত্ৰীৰ দৰে গুৰু দায়িত্ব পালন কৰিও আঙুৰলতা ডেকাৰ হেঁপাহ অভিনয় কৰিবলৈহে ৷ "অভিনেত্ৰী হিচাপেই পৰিচয় দি মোৰ ভাল লাগে ৷ সকলোৱে মোক তেনেকৈয়ে জানিছিল ৷ সেই চিনাকীৰে নিজক পৰিচয় দি মই বেছি সুখী হওঁ ৷ কিন্তু বিজেপি দলে মোক যি বিশ্বাসেৰে মহিলা মৰ্চাৰ দৰে এক গুৰুত্বপূৰ্ণ মৰ্চাৰ সভানেত্ৰীৰ দায়িত্ব দিছে সেয়া মই সুকলমে আৰু অন্তৰাত্মাৰে কৰি যাম ৷ মই চিনেমাও কৰিম ৷ সেয়া মোৰ তেজৰ ৰন্ধ্ৰে ৰন্ধ্ৰে শিপাই আছে ৷ তেজত শিপাই থকা অভিনয়ক মই কিদৰে এৰিম ?" এয়া আছিল আঙুৰলতা ডেকাৰ মন্তব্য।\nশুকুৰবাৰে বিশ্বকৰ্মা পূজা উপলক্ষে বিজেপিৰ ৰাজ্যিক কাৰ্যালয়ত উপস্থিত থাকি পূজা অৰ্চনা কৰি বিজেপি কাৰ্যালয়ৰ চালক, ৰান্ধনী সকলোকে উৎসাহ যোগালে আঙুৰলতাই ৷ সোৱাদ ল'লে খিচিৰিৰো ৷ "দুবাৰ খালোঁ, আৰু খাম ৷ বিজেপি কাৰ্যালয়ৰ খিচিৰিৰ সোঁৱাদেই বেলেগ ৷ ধ্ৰুৱ দা, মুকুল দা, বিচিত্ৰহঁতৰ আগ্ৰহ দেখিয়েই ভাল লাগে ৷ মোৰ ঘৰতো ভাইটী এজনে খুব ধুনীয়া খিচিৰি ৰান্ধে ৷ দুবাৰ হ'ল খোৱা ৷ আকৌ গোৱালপাৰাতো খাম চাগৈ ৷" আঙুৰলতাই ক'লে।\nইফালে ৰাজ্যত চলি থকা হাফ পেণ্ট বিতৰ্ক, কংগ্ৰেছ নেত্ৰী মীৰা বৰঠাকুৰে বিজেপিৰ বিৰুদ্ধে অনা অভিযোগৰো প্ৰত্যুত্তৰ দি আঙুৰলতা ডেকাই কয় "মীৰা বাইদেউক মই শ্ৰদ্ধা কৰোঁ ৷ প্ৰায়েই কথা হয় ফোনত ৷ তেওঁলোকে কৰা সমালোচনাক আমি যোগাত্মক দৃষ্টিৰে ল'ম ৷ তেওঁলোকৰ দিহা পৰামৰ্শৰে মহিলা মৰ্চাক আগুৱাই নিব পৰাতোও মোৰ কাম হ'ব ৷ হাফপেণ্টক লৈ হোৱা বিতৰ্ক সাময়িক ৷ ছোৱালীজনীক নিৰ্যাতন চলাই থকা ভাল হোৱা নাই ৷ কি পৰিস্থিতিত বা কি হৈছিল কোনে জানে!"\nবিজেপিয়ে ২০ দিনীয়াকৈ প্ৰধানমন্ত্ৰী মোদীৰ জন্মদিন কিয় পাতিছে তাৰ লক্ষ্য উদ্দেশ্যও ব্যাখ্যা কৰিলে আঙুৰলতা ডেকাই ৷ সঁচাকৈয়ে আঙুৰলতা আহিব নেকি চলচিত্ৰ জগতলৈ? চলচিত্ৰ জগতৰ সৈতে পুনৰ নিজকে উজাৰি দিয়া সহজ হ'বনে আঙুৰলতা ডেকাৰ বাবে ৷ এয়া সময়েহে ক'ব ৷\nFirst published: September 17, 2021, 17:23 IST\nangoorlata dekaassamAssamese FilmBJP Leader


বিজ্ঞান দিৱস বনাম শ্লোগান দিৱস – বিৰিয়া Biriyaa\nবিজ্ঞান দিৱস বনাম শ্লোগান দিৱস\nগৌ ৰী শং ক ৰ দা স 1 বছৰ ago\n“সহজ ভাঙনিত বি মানে বিশেষ, জ্ঞান মানে জ্ঞানেই; মিলাই লৈ বিজ্ঞান অৰ্থাৎ কোনো বিষয়ৰ সন্দৰ্ভত খৰচি মাৰি আহৰণ কৰা জ্ঞানেই হ’ল বিজ্ঞান৷” ঠিক এনেকৈয়ে বিজ্ঞান দিৱসৰ দিনটোত মাইকৰ আগত ভাষণ আগবঢ়াই বিজ্ঞানৰ সাধনা কৰা লোক চাগৈ দেধাৰ ওলাব৷ আৰু এই মুহূৰ্তত, আপুনি এই লেখাটো পঢ়ি থাকোতেও হয়তো ক’ৰবাত কোনোবাই মাইক এটাৰ আগত আপোনাৰ লগে লগেই চিঞৰি গৈছে – বি মানে বিশেষ,জ্ঞান মানে জ্ঞানেই……!! এইবোৰ একদম সাধাৰণ পৰিঘটনা৷ ইয়াত সময় কাৰকটোৱে (টাইম ফেক্টৰ) কাম কৰিছে, এই ক্ষেত্ৰত দুয়োজনৰ বাবে সময়ৰ মাত্ৰাটো একেই হৈছে ৷\nবাৰু ইমান জটিললৈ নাযাওঁ, তেনেকুৱা কথাবোৰ ইমান চমুকৈ বুজিব-বুজাব পৰা সহজ সূত্ৰ নহয়৷ গতিকে সহজতে আমি বুজিব পৰা পৰিঘটনা দুটামানকে অলপ লিৰিকি-বিদাৰি চাওঁচোন বাৰু আহক৷\nবিজ্ঞান দিৱসৰ প্ৰাসংগিকতাত বিদ্যালয়ৰে এজন শিক্ষকে বক্তৃতা আৰম্ভ কৰিলে, ঠিক তেনেদৰেই – “বি মানে বিশেষ, জ্ঞান মানে জ্ঞানেই……!!” বহুতো কথা কৈ গ’ল, বিৱৰ্তনৰ কথাও উনুকিয়ালে, হিটলাৰক বেয়া বুলিও ক’লে, ইন্টাৰনেটৰ সুফল-কুফলৰ কথা সকলো ক’লে, পৰমাণু শক্তিক মানৱ কল্যাণৰ হকে ব্যৱহাৰ কৰাৰো পক্ষত আছে তেখেত৷ সকলোবোৰ কৈ শেষত এনেদৰে সামৰনি মাৰিলে-“ছাত্ৰ-ছাত্ৰীসকল, তোমালোকৰো মনবোৰ বিজ্ঞানৰ পোহৰেৰে উদ্ভাসিত হৈ উঠক, তাৰ কামনাৰে আমিও ঈশ্বৰৰ ওচৰত প্ৰাৰ্থনা জনাই আমাৰ চমু বক্তব্যৰ সামৰনি মাৰিলোঁ!”\nকাহিনীৰ ভদ্ৰলোকজন আধুনিক৷ বহুজাতিক কোম্পেনীত কাম কৰে৷ কেৰিয়াৰত সফল আৰু জীৱনত বহুত সুখী৷ আগতে “পঢ়াত বেয়া আছিল”, এদিন মাকে ধৰি-বান্ধি নিলে জনৈক নামজ্বলা জ্যোতিষীৰ ওচৰলৈ, তেখেতে চাই-চিতি মাথোঁ দুটাকৈ পাথৰ পিন্ধিবলৈ দিলে,তেতিয়াৰ পৰা পিছলৈ ঘুৰি চাবলগীয়া হোৱা নাই, কেৰিয়াৰ ব্যক্তিগত জীৱন সকলোফালে জয় জয়-ময় ময়৷ ভদ্ৰলোকে উদাত্তে কৈ গ’ল তেনেকৈ তেখেতৰ সফলতাৰ কাহিনী আৰু মোৰ কানত বাজি থাকিল-“বি মানে বিশেষ, জ্ঞান মানে জ্ঞানেই……!!”\nআমাৰ এই কাহিনীৰ আধুনিকাই ডাইনী কোনো কাৰণতেই বিশ্বাস নকৰে, তেখেতৰ মতে সেইবোৰ তেনেই নিম্ন মানসিকতাৰ লোকে কৰা অন্ধবিশ্বাস৷ কিন্তু হঠাতে কথাৰ প্ৰসংগত এবাৰ হোষ্টেলত কিদৰে নিশা ভূতে আমনি কৰিছিল আৰু ওজা লগাই খেদিহে কেনেকৈ সকাহ পালে সেয়া বৰ ভয়ে ভয়ে ক’ল৷ তেখেতে “মিছন বীৰুবালাক” বৰ শলাগে, “জেউতী আই বেংকক” শলাগে কিন্তু “ইলোৰা বিজ্ঞান মঞ্চই” দিহা কৰা “মৰোণত্তৰ দেহ দান” কাৰ্য্যটো ধৰ্মবিৰোধী আৰু নৰকবাস খাটিবলগীয়া কাম বুলি মানে৷ উভতিবৰ পৰত মোৰ কানত বাজি থাকে-“বি মানে বিশেষ……!!”\nমই প্ৰ’ফেছনেলী মেজিক প্ৰদৰ্শন কৰোঁ, মেহনত কৰি শিকিও আছোঁ, লগতে বিজ্ঞানমনস্ক তথা যুক্তিবাদী হ’বলৈ সদায় চেষ্টা কৰোঁ৷ তাক লৈ মোৰ বন্ধু এজনৰ আক্ষেপ, মই হেনো দুমুখীয়া নীতিৰ মানুহ৷ তেখেতে যাদুবিদ্যাক তন্ত্ৰ-বিদ্যা বুলিহে মানে৷ তেখেতৰ মতে মই হেনো তান্ত্ৰিক, গতিকে বিজ্ঞানৰ কথা মই ক’লে নুশুৱাই৷ তেখেত কিন্তু উচ্চশিক্ষিত এজন কৰ্মচাৰী৷ যথেষ্ট ধৰ্মপৰায়ণ লোক৷ তেখেতে বেদক বিজ্ঞানৰ আদিমূল বুলি বিশ্বাস কৰে আৰু মোৰ যাদুবিদ্যাক প্ৰেত-বিদ্যা বুলি৷\nমোৰ কানত বাজি থাকে সেইটো শ্লোগান, “সহজ ভাঙনিত বি মানে বিশেষ, জ্ঞান মানে জ্ঞানেই……!!”\nআচলতে কিছুমান ক্ষেত্ৰত বিজ্ঞান এতিয়াও শ্লোগান হৈয়ে আছে, বিজ্ঞান দিৱস বুলি উদযাপন কৰা ২৮ ফেব্ৰুৱাৰীৰ দিনটোও হয়তো শ্লোগান দিৱস হৈয়ে ৰৈ গৈছে৷ আমি মন-মগজুৰ দেৱালে দেৱালে সেই শ্লোগান লিখিয়ে বিজ্ঞানৰ চৰ্চা কৰিছোঁ বুলি ভাৱি অন্য গ্ৰহৰ জীৱৰ লগত ফেৰ মাৰিবলৈ ওলাইছো৷\nগৌ ৰী শং ক ৰ দা স\nPrevious বিজ্ঞান চৰ্চা\nNext পক্ষী গণনাৰে চি ভি ৰমনলৈ শ্ৰদ্ধাৰ্ঘ্য কটন বিশ্ববিদ্যালয়ত : ২৮ বিধ ভিন্ন প্ৰজাতিৰ পক্ষী লিপিবদ্ধ\nঅশান্ত ৰাজবংশী 1 বছৰ ago


menthol চিগাৰেট সেৱন কৰিলে হ্ৰাস হ'ব পাৰে পুৰুষৰ প্ৰজনন ক্ষমতা! | নিয়মীয়া বাৰ্তা\nmenthol চিগাৰেট সেৱন কৰিলে হ্ৰাস হ’ব পাৰে পুৰুষৰ প্ৰজনন ক্ষমতা!\nআপাতদৃষ্টিত, যদি আপুনি পেপাৰমিণ্ট কেণ্ডি(peppermint candies), পুদিনা চাহ(mint tea) বা মেন্থল চিগাৰেট(menthol cigarettes) পছন্দ কৰে আৰু যদি আপুনি পুৰুষ হয়! তেনেহ’লে আপুনি আপোনাৰ পুৰুষত্ব বিপদাশংকাত পেলাইছে।\nবিশেষজ্ঞ ইউৰোলজিষ্ট ডাঃ জৰ্জ লীয়ে আঙুলিয়াই দিছে যে মেন্থল চিগাৰেট খোৱা আৰু পুৰুষৰ বন্ধ্যাত্বৰ মাজত এটা সম্পৰ্ক আছে। এইটো এটা প্ৰশ্ন যাৰ বিষয়ে তেওঁক নিয়মীয়াকৈ সোধা হয়, বুলি মন্তব্য কৰিছে।\nপুদিনাৰ পৰা আহৰণ কৰা মেন্থল সামগ্ৰীৰ এণ্টি-এণ্ড্ৰোজেনিক প্ৰভাৱ থাকে। যিয়ে শুক্ৰাণুটোজেনেচিছ আৰু টেষ্টোষ্টেৰন উৎপাদন হ্ৰাস কৰে।\nঅৱশ্যে, ডাঃ লীয়ে কয় যে পুদিনা বা মেন্থল ব্যৱহাৰ, আৰু পুৰুষৰ বন্ধ্যাত্বৰ মাজত পোনপটীয়া সম্পৰ্ক প্ৰদৰ্শন কৰিবলৈ কোনো বৈজ্ঞানিক যুক্তি নাই যদিও ইয়াৰ পার্শ্ব প্রতিক্রিয়া নথকা নহয়।\nধূমপানে নিজেই শুক্ৰাণুৰ পৰিপক্কতা প্ৰভাৱিত কৰা দেখা গৈছে আৰু ই হ্ৰাস হোৱা উৰ্বৰতাৰ সৈতে সম্পৰ্কিত। তেওঁ লগতে কয়-“যিকোনো ধৰণৰ চিগাৰেট সেৱনে আপোনাৰ শুক্ৰাণুৰ সংখ্যা 23% হ্ৰাস কৰিব পাৰে। শুক্ৰাণুৰ মৃত্যুৰ হাৰ 13% আৰু শুক্ৰাণুৰ ৰূপতত্ত্ব 50% হ্ৰাস কৰিব পাৰে – সেয়েহে এই প্ৰশ্নটোৰ সত্যতা আছে।”\nতেওঁ বৰ্ণনা কৰে যে মেন্থল চিগাৰেট সেৱন কৰিলে এই তিনিটা কাৰকৰ বাবে বন্ধ্যাত্বৰ বিপদাশংকা অধিক হ’ব পাৰে:-\n১. মেন্থল চিগাৰেটৰ বৰ্ণনা কৰাৰ ক্ষেত্ৰত বিজ্ঞাপনত প্ৰায়ে “মিণ্টি”, “লাইট” বা “কুল” আদি শব্দ ব্যৱহাৰ কৰা হয়। ইয়াৰ অৰ্থ হৈছে যে সেইবোৰ নিয়মীয়া চিগাৰেটৰ দৰে ক্ষতিকাৰক নহয়। যিসকলে মেন্থল চিগাৰেট সেৱন কৰে তেওঁলোকে অধিক ধূমপান কৰিব পাৰে, কিয়নো তেওঁলোকে বিশ্বাস কৰে যে সেইবোৰ স্বাস্থ্যৰ বাবে সিমান ক্ষতিকাৰক নহয়।\n২. ই আপোনাৰ কাহৰ প্ৰতিক্ৰিয়া আৰু ডিঙিৰ সংবেদন হ্ৰাস কৰে। মেন্থলৰ সৈতে সোৱাদযুক্ত চিগাৰেটে ডিঙিৰ পিছফালটো ঠাণ্ডা কৰে আৰু সেইবোৰক ধূমপান কৰিবলৈ সহজ কৰে। উদাহৰণ স্বৰূপে, মেন্থল চিগাৰেট সেৱন কৰাসকলে নিয়মীয়া চিগাৰেট সেৱন কৰা সকলৰ দৰে কাহ নামাৰে। কিয়নো মেন্থলে ইন্দ্ৰিয়বোৰ জঠৰ কৰি তোলে।\n৩. ই আপোনাৰ নিকোটিন আৰু কাৰ্চিনোজেন ইনহেলেচন বৃদ্ধি কৰে। ডাঃ লীয়ে কয়, “যিহেতু মুখখন জঠৰ হৈ পৰিছে, মেন্থল ধূমপান কৰা সকলে অধিক ধোঁৱা শোষণ কৰে আৰু হাঁওফাঁওত ইয়াক গভীৰ আৰু দীঘলীয়াকৈ ধৰি ৰাখে। ইয়াৰ ফলত তেওঁলোকে অধিক নিকোটিন উশাহত লয়, আৰু ফলস্বৰূপে চিগাৰেটত কৰ্কট ৰোগ সৃষ্টিকাৰী এজেণ্টৰ অধিক পালিৰ সংস্পৰ্শলৈ আহে।\nসংসদ টেলিভিছনত ৩৯ পদৰ বিজ্ঞাপন; আবেদনৰ অন্তিম তাৰিখ ৩১ জুলাই\nঅৰুণাচলত সেনাৰ বাহন দুৰ্ঘটনাগ্ৰস্তঃ নিহত ১জন জোৱান


সোণোৱালে দিলে মনোনয়ন পত্ৰ : বিচাৰিলে ৰাজ্যবাসীৰ আশীৰ্বাদ ! -\nHomeআঞ্চলিকসোণোৱালে দিলে মনোনয়ন পত্ৰ : বিচাৰিলে ৰাজ্যবাসীৰ আশীৰ্বাদ !\nPrevious articleআফগানিস্তানৰ বাৰহানউদ্দিন বিশ্ববিদ্যালয়ৰ নাম সলনি কৰিলে তালিবানে\nNext articleজীৱন বাচিলেও পাহৰিব পৰা নাই মাজুলীৰ ঘটনা ! কেনে আছে ৮৮ যাত্ৰী